އަޖައިބެއްފަދަ ލޯބި2– Esfiya\nމަޖާ ދީނީ ލޯބި May 26, 2018\nއަޖައިބެއްފަދަ ލޯބި 2\n…… ކިހިނެއްވީ..؟ މަލީ އޭނައަށް ހިތްކީތަ؟؟؟ މަހާ ދިމާކޮއްލިއެވެ.ނޫނޭ ނޫނޭ.. އޭނަ މާ އޮވާ ސޯލިހު. މަލީ ކަހަލަ ކުދިންނާ އޭނަޔާ ހަމައެއް ނޫން.. ހީލަމުން އޭނަ ބުނެލިއެވެ. ނޭނގޭ ސަބަބަކާހުރެ އެ ބުނެވުނު ޖުމްލަޔާމެދު އޭނާގެ ހިތް ހަމައެއް ނުޖެހުނެވެ. އެކަމާވެސް އޭނަ އިންތިހާއަށް ހައިރާން ވިއެވެ. އޭނަ އެ ދެން މާ ބޮޑުކަމަކަށް ނަހަދާ ޖޯލިން ތެދުވެލީ މަހާ ހިނގާށޭ ބުނުމުން އޭނައާއި އެކީ ގެއަށް ވަންނަންވެގެންނެވެ. އިރު އޮއްސުމުގެ ކުރިން ދެމީހުން އެކީ ގެއަށް ވަންނަންދިޔައިރު މަލިކާއަށް ނޭނގުނު ކަމަކީ ވަރަށް އަވަހަށް އޭނަގެ މައުސޫމު ހިތުގެ ހަމަޖެހުން ނެގެން އުޅޭކަމެވެ.\nއިރު އޭގެ ދައުރު އަދާކުރުމަށްފަހު އުދަރެހުން ގެއްލިގެން ހިނގައްޖެއެވެ. ހިތްތަކަށް އަސަރު ކުރުވާފަދަ ޖާދުވީ މަންޒަރުތަކެއް ދައްކަމުންނެވެ.ފަނޑު ކުލަތަކުން އާފާޤް ޖަރީކުރަމުންނެވެ. ހަމަ އެއާއެކު އެއްކޮޅުން އަނދިރިކަންވެސް ގެންނަމުންނެވެ. ރޭގަނޑުގެ ރާނީއަށް ދައުވަތުދެމުންނެވެ. އދި އެންމެ ބޮޑު ކަމަކަށް މި އެއްޗެހި ހެއްދެވިފަރާތުގެ ކުޅަދުންވަންތަކަމުގެ ފުރިހަމަ ހެކި ދައްކަމުންނެވެ.\nލަސްތަކެއްނުވެ ބަންގީގެ މޫރިތި އަޑުން ،ކީރިތި ﷲ ގެ ގެކޮޅަށް މީސްތަކުންނަށް ނަމާދަށް އައުމަށް ރަށުގެ3އަވަށު3މިސްކިތުން ގޮވާލި އަޑު އިވުނެވެ.\nއޭރުވެސް މަގުމަތީގަޔާ ފުޓުބޯޅަ ދަނޑުގައި ބޮޑެތި ފިރިހެނުންނާ ކުޑަކުދިން ބޯޅަ ތަޅަ ތަޅާ ތިއްބެވެ.އެތަނުން މަދު ބަޔެއް ތެޅެމުން ފޮޅެމުން އަވަސް އަވަހަށް ގެއަށް ދިއުމަށް އަދި އަނެއްބަޔަކު ސީދާ މިސްކިތަށްދިއުމަށް ހިނގައިގަތެވެ. ދެންތިބި މީހުންނަށް ނީވެނީ ތޯއްޗެކެވެ. ނޫނީ ކަންފަތަށް އެ އަޑު އިވުނަސް ޢާފިލުކަމާހުރެ ހިތްތަކާ ހަމަޔަށް ނުފޯރީއެވެ. ނޫނީ ނުވިސްނެނީ ބާއެވެ.\nނުވިސްނެނީކީ އެމީހުންނަކަށް އެކަންޔެއް ނޫނެވެ. އެދެއްގެ މަތީގައި ފޯނާއި ކުޅެން އޮތް މަލިކާއަށްވެސް އެކަން އެނގޭހެނެއް ހިއެއް ނުވެއެވެ. އެނދުމަތީގައި ދެއަތް ވިއްދައިގެން ބަންޑުހުން ފޯނަށް ގެއްލިފަ އޮތްއިރު ތިމާ ކުރަންޖެހިފައިވާ މިއަަށްވުރެ މާ މުހިންމު ކަމެއް އޮތެކޭ ހިތަކަށް ނާރައެވެ. އޭނާއަށް ހޭވެރިކަމެއްވީ މީހަކު އައިސް އެ ފޯނު އޭނަގެ އަތުތެރެއިން ދަމައިގަތުމުންނެވެ. ކަޅި ބޮޑުކޮއްގެން ހުރެ ބޯ ހިއްލާ ބަލާލީ ކާކުތޯއެވެ. ކުރިމަތީގައި ހުއްޓިގެން ހުރީ އޭނަގެ މަންމަ ފިޔަވާ ދެވަނަ މީހެއް ނޫނެވެ. އޭނަ ދެކޮނޑު އަރުވާލައިފައި ނިތައް ރޫގިނަކޮއްލީ ކިހިނެއްވީހޭ ބުނާ ފަދައަކުންނެވެ. މަދީހާގެ ރުޅި މޫނު ފެނުމުން ވަގުތުން ވީގޮތް ނަގައިގަނެވުނެވެ. އަދި މިހުރެވުނީ ނަމާދަށް ނާރާކަން ހަނދާންވީ އެވަގުތުއެވެ. ދެން ފުއްމައިގެންފައި ތެދުވެ ދުއްވައިގަތީ ފާހާނާއަށެވެ. މަދީހާ އެއްޗެއް ބުނުމުގެ ފުރުސަތެއްވެސް ނުދީއެވެ. މަދީހާ އަޑުލަވާނެކަން އޭނަޔަށް އިނގޭތީއެވެ.. ފާހާނަޔަށް ވަދެ ވަރަށް އަވަސް ކޮއްލާ ވުޟޫކޮއްގެން ނުކުތީ މަދީހާގެ ރުޅިބުނުމެއް އަޑުއަހަން ނުޖެހި އަވަހަށް ނަމާދަށް އެރޭތޯއެވެ. ގިބުލައާއި ވީ ފަރާތަށް ބިންމަތީގައި މުސައްލަ އަޅާލުމަށްފަހު އަވަހަށް ނަމާދުކުރަން ފެށިއެވެ.\nނަމާދުކޮއް ނިއްމާލީ އާދައިގެ މަތިން ވީހާވެސް ހުޝޫއަތްތެރިކަމާއެކު ހަމަޖެހިލައިގެން ހުރެއެވެ. އެއްވެސް ފަހަރަކު ތެޅިފޮޅިގެން ނަމާދުކުރާކަށް މަލިކާ ބޭނުމެއް ނޫނެވެ. ކިތައްމެ އަވަހަށްތާކަށް ދާންޖެހުނަސް ނަމާދު ކުރަންޔާ ކުރާނި ވަރަށް ހަމަޖެހިލައިގެންނެވެ. އަވަސްކޮއްގެން ވާނެ ފައިދާއެއްވެސް ނެތީމައެވެ.\nނަމާދުން ފައިބައިގެން މުސައްލަ އޮޅާލުމައްފަހު ތެދުވެގެން ކޮޓަރިން ނުކުންނަން ދިޔަ މަލިކާ ހުއްޓުން އެރީ އެނދުމަތީގައި ހަތިމެއް ނަގައިގެން ކިޔަވަން އިން އޭނަގެ މަންމަ ގޮވާލުމުންނެވެ. ލައްބައޭ ބުނެ މަލިކާ އޭނަގެ މަންމަގެ ގާތަށް ދިޔައެވެ. މަދީހާ އޭނަގެ އެންމެ ކުޑަ ދަރިފުޅަށް ނަސޭހަތް ދޭން ފެއްޓިއެވެ. މަލިކާ ފޫހިކަމާ އެކު ނަމަވެސް މަންމަގެ ވާހަކަތަށް އަހަންއިނެވެ. ފޫހިވީ މަންމަ ދައްކަން އުޅެނީ ކޮން ވާހަކައެއްކަން އޭނަޔަށް އިނގޭތީއެވެ. އަޑުއަހަން އިނދެވުނި އެއީ ތެދުވާހަކަތަކެއްކަން އިނގޭތީއެވެ.\n“ދަރިފުޅު ކީއްވެ މަންމަ އައި އިރު ނަމާދު ނުކޮށް މިތާ އޮށޯވެގެން އޮތީ؟” މަދީހާ މަލިކާ އާއި ސުވާލުކޮއްލިއެވެ. “އެއީ އަހަރެން ހަނދާން ނެތުނީ މަންމާ”. މަލިކާ ކިޔައިދިނެވެ. “ހަނދާންނެތުނީއޭ! ކީއްވެ ހަނދާން ނެތެންވީ.. ބަންގި ގޮވިއަޑެއް މަލިކާ ނާހަންތަ؟ ނަސީބެއް ނުން ގެ ކުރިމަތީގަ މިސްމިކިތް ހުންނަކަން … ނޫންނަމަ ބުނާނަމެއް ނުން އަޑުނީވުނީއޭ…” މަދީހާގެ އަޑު ހަރުވިއެވެ. “ނޫނޭ މަންމާ އަހަރެން އޮތީ ފަހުން އަރަންވެގެން… އޮއްވާ ހަންދާންނެތުނީ…” މަލިކާ ތެދުތެދަށް ކިޔައިދިނެވެ.\n“ހަނދާން ނުނެތޭނޭ ބަންގި ގޮވި އިރަށް ފާހަނާއަށް ވަދެ ވުޟޫކޮއްގެން ނަމާދަށް ދިޔަނަމަ.. މަލިކާ އަކަށް ނޭގޭތަ ބަންގި ގޮވީމަ ތިމަންނަ އޮންނަންވީ ނޫންކަން ތެދުވެގެން ދާނީކަމެއް.. އޭނ..!! މަންމަ ކިތައްދުވަހު މަލިކާ ކައިރީ ބުނީ ރަތްވިލާ އޮއްސުމުގެ ކުރިން މަޢްރިބް ނަމާދުކޮއް ނިއްމަން ވާނޭ.. ދެން އިރު އަރާ ގަޑީގަ ފަތިސްނަމާދު ކުރާކަށް ނުވާނޭ… ފަތިސް ނަމާދުވެސް ކުރަން ވާނި އިރުއެރުމުގެ ކުރިންނޭ.. އެކަމަކު މަލިކާއަކަށް މަންމަ ބުނާ އެއްވެސް ގޮތަކަށް ކަމެއް ނުވެއެއްނު…”. މަދީހާ ބާރަށް ފެށި ވާހަކަ ނިއްމަލީ މަޑުމައިތިރިކަމައެކު އެވެ. މަލިކާއަށް އެއްޗެއް ވިސްނޭތޯ ހިތުން ދުއާކުރަމުންނެވެ.\nމަލިކާ އަނގައިންވެސް ނުބުނެ އީނީއެވެ. ވިސްނާށެވެ. ” މަންމަ އެދައްކަނީ ތެދު ވާހަކައެވެ. ދެން އަހަންނަށް އެއަށް އަމަލު ނުކުރެވެނީ ކީއްވެ ހެއްޔެވެ..؟؟ އަހަރެން މަސޢްކަތްކުރަމެވެ. އެކަމަކުވެސް ހަމަ ނުވަނީއެވެ. މަންމަ ބުންޔެއް ކަމަކު ރަތްވިލާ އޮއްސުމުގެ ކުރިން މަޢްރިބްނަމާދު ކުރެވޭ ހެއްޔެވެ… އެއީ އެކަމަކު ހާދަ އަވަހެވެ.. ދެން ފަތިސް ނަމާދު.. ގިނަދުވަހު ފަތިސްނަމާދަށް ހޭލެވެނީ ލަހުން… ދެން ކިހިނެއް އިރު އެރުމުގެ ކުރިން ނަމާދު ކުރެވޭނީީ.. މަންމަ އެހެން ބުންޔަސް އެހެންވެސް ވަނީ މަދު ދުވަހެއްގައެވެ… މަންމަ ހުންނަނި މަލީއަށް ކުށެއްވޭތޯ ބަލަބަލައެވެ. އެއީ މަންމެ އާދަ ވިއްޔާއެވެ… އެކަމަކު އެއީވެސް އަހަންނަށް ރަނގަޅަކަށެވެ… ދެން ކޮންމެ ގޮތެއްވިއަސް ރަނގަޅުކުރާނިތާއެވެ…..” މިކަހަލަ ހިޔާލުތަކެއްގައި އިންދާ މަލިކާ އަށް ސިހުން ވީ އިޝާ ނަމާދަށް ބަންގި ގޮވުމުންނެވެ.\nމަދީހާވެސް ކިޔަވަންވެގެން ނެގި ހަތިމް ބާއްވާފަ ކޮޓަރިން ނުކުންނަން ހިނގައިގަތެވެ. ކުދި ކިޔަމުންނެވެ. މަލިކާ އަމިއްލައަށް ނުކިޔަވާތާ ތިމަންނަޔަށް ވެސް ހަތިމުން ކިޔެވުނަ ނުދީ ހުއްޓާ ބަންގިގޮވީ ކަމަށް ބުނެއެވެ. އެހެން ބުނުމުން މަލިކާ އިނީ ހައިރާންވެފައެވެ. ދެލޯ ބޮޑުކޮށް އަނގަ ތައްމިނަށް ހުޅުވައިގެންނެވެ. އޭނަ މަންމަ ހުއްޓުވީކިއެއް ނޫނެވެ. މަންމަ އޭނަ ހުއްޓެވީއެވެ. ދެން އެހެން ބުނަންވީ ކީއްވެކަމެއް ނޭގި އޭނަގެ މަންމަގެ މޫނަށް ބަލާލިއިރު އިރު މަންމަގެ މޫނުމަތީ ވި ކުލަވަރު ފެނި އެއީ މަލިކާ ގޮއްވަން ވެގެން ކިއެއްޗެއްކަން އެނގުނެވެ. އޭނަވެސް މަންމަ ހާދަ ހެއްވައޭ ބުނެ ތެދުވެގެެން ނަމާދަށް ދިޔައީ ތުއި ގޮތަކަށް ތުން އޫކޮއްގެންހުރެ ހިތާހިތާ ހެމުންނެވެ.\n” ހޭނެކަމެއް ނެތޭ!! އަދި އެބަ ހެއެއްނު.. ރީހަން ކުލާސް ކުދިންނޭ އެއީ ހަމަ..” މިސްކިތުން ފައިބައިގެން އައި ދެޒުވާނުންކުރެ އެކަކު އޭނައަށްވުރެ ކުޑަޔަށް ހުރި ކުއްޖާޔަށް ބުންޔެވެ. “ސިޔާސަބައެއް އެއީ ހުވާ.. މަ ހުރީ ހަމަ ހައިރާންވެފަ އެމީހުންގެ އެސަކަރާތް ފެނިފަ… އަޅެ މީ ކުޑަކުދިންނެއް ނޫންވިއްޔަ… އެވަރު ވިސްނެންޖެހޭނެއެއްނުން.. އެމީހުން ހިތަކަށްވެސް ނާރާ އެއީ މިސްކިތެކޭވެސް.. ހީވި މި މިމީހުން ކުޅޭ ގެހެން..” އެޒުވަނާ ނުރުހުންވެ ހުރެ ކިޔައިދިނެވެ. އޭރު އޭނަ ގާތު ހުރި ކުއްޖާ ބިނދި ބިދިފާ ހެނީއެވެ.. ” އަނހައްހައްހައް… އަސްލުވެސްތަ!! ހާދަ ވަރެކޭދޯ އެމީހުން އެކޮއްލީ.. އާނ އެހެންޔަ ތިބުނީ ވިއްޔަ އެނމީހުން ފަހު ސަފުގަ ތިބެ ފީއްކޮއް ކުޅުނީއްޔޭ ދެން ނުހެވުނިއްޔާ ރަނގަޅެއްނުން… ހޭހެ.. ހެހެ… ތިވާނީ އެއުޅޭ ރަވަޅޭމެން ކަމަށް.. މަ އެސަފުގަ ނެއްކަން ނަސީބުދޯ ނޫންނަމަ މަށަށްވެސް މަޑުންނެއް ހުރެވުނަކަށް ނުދޭނެ އެމީހުންނެއް..” ހުނުން ކޮންޓްރޯލް ކުރަމުން އޭނަ ބުނެލިއެވެ.. “މަށަކަށް ނޭނގެ ވަޅައެއް ވަަޅައެއް … މަށައް އިނގެެެނީ ރައިހާން އެކަހަލަ ކަމެއް ކޮއްފިއްޔާ މަ ހަފީސައްތަ ކައިރީ ބުނާނެކަން.. ހަނދާންކުރާތި… ފިރިހެނާ.!! އެއް އަަަތް ޖީބައްް ޖަހައިގެން އަނެއް އަތުން ރައިހާންގެ ބޮލުގަ ކޮއްޓަމުން އެ ޒުވާނާ ބުންޔެވެ. އިންޒާރެއް ދޭފަދައަކުންނެވެ. އޯކޭ އޯކޭއޭ އަބީރުބެއްޔާ.. އަނެއްކާވެސް ހިނިގަނޑެއް ޖަހާލާފައި ރައިހާން ބުނެލި އެއްޗަކުން އަބީރު ގާތަށްވެސް ހިނިއައެވެ. މިސޮރުގެ ލާނެއްކަމާއޭ ހިތަށް އަރާ ފަޓުލޫނުގެ ދެޖީބަށް އަށް ޖަހާ ދެކޮޅަށް ބޯ ހަލުވާލަމުން ބަލާލީ މައްޗަށެވެ. އެވަގުތު މެދު އުޑުގައި ރަނިކަން ކުރަމުން ދާ ސާދަފަނަރައިގެ ބުރުހަމަ ހަނދުގެ ފުރިހަމަކަން ދެކެފައި އޭނާއަށް ސުބުހާންﷲ އޭ ބުނެލެވުނެ. “ކިހިނެއްވީ؟؟” ފޯނަށް ބަލަހައްޓައިގެން ހިގަމުން ދިޔަ ރައިހާންނަށް އެ އަޑު އިވިފައި ސުވާލު ކޮއްލިއެވެ. ބަލާބަލަ އެހެރަ ހަނދު.. އެ ހަނދު.. ފުރިހަމަކަން… އަޖައިބެއްފަދަ މަންޒަރެއް… ކުޅަދުންވަންތަ ކަމާއެވެ… އަބީރުގެ މި ބަސްތައް އިވިފަ ރައިހާން ކޮބާ ކޮބާހޭ ކިޔާ ފޯނުން ނަޒަރު ހިއްލާ ބަލާލީ އެފަދަ ހަނދެއް އޭނަވެސް ދެކިލުމުގެ ޝައުގުވެރިކަން ހިތުތެރޭ އޮތީމައެވެ. އޭނަ ބެލީކީ މައްޗަކަށް ނޫނެވެ. މަގުގެ ދެފަރާތެވެ. އެވަގުތު އެމީހުންނާ ދިމާއަށް ފަސްދޮޅަހަށްވުރެ މަތީގެ އަންހެނަކު ހިނގާފަ އަންނަތަން އޭނާއަށް ފެނުނެވެ. އަބީރު މިދައްކަނީ މި އަންހެނާގެ ވާހަކަހޭ ހިތަންއަރާ ރައިހާން ހައިރާންވިއެވެ. އައްޗީޑިއޭ ބުނެވުނި ބޭއިޙްތިޔާރުގައެވެ. އޭރުވެސް މައްޗަށް ބަލައިގެން ހުރެ ހިނގަމުން ދިޔަ އަބީރަށް ކުއްލިއަކަށް ރައިހާނަށް ބަލާލެވުނީ ކިހިނެއްވީހޭ އަހާ ފަދައަކުންނެވެ. އިނތުރު އެއްޗެއް ނިބުނެވެނީސް މަގުން ދިޔަ އަންހެންމީހާ ދައްކާލިއެވެ… އަދި އަނގަޔަށް ވައްތަރެއް ޖައްސައިލިއެވެ. “ތިއީތަ ތިކިޔާ ހަނދަކީ… ސާބަސް އަބީރުބެއަށް… ޕިސް ޕިސް ޕިސް… ގޯހެއް ނޫންއިނގޭ އަބީރުބެއްޔާ… ތި ފެނިގެން އުޅެނީ ސަޅިދައިތައެއް ވިއްޔާ…” ރައިހާންގެ މި ކޫސަނިތަކަށް ކެއްނުވެގެން އަބީރު ތަންކޮޅެއް ބާރަށް އޭނަގެ ބޮލުގެ ފުއްކިބައިގައި ޖެއްސެވެ… ހަމަ އެވަގުތު ރައިހާން ޝަކުވާގެ ރާގަކަށް ކިހިނެއްވީހޭ ކިޔާ ދަމާލިއެވެ. “ކިހިނެއްވީހޯ..!!! ރައިހާން ކީއްވެ މަގުމަތިންދާ މީހުންނާ ބެހެނީ… އަދި އެވެސް މުސްކުޅިންނާ … ނޭނގޭތަ އެއީ ގޯސްކަމެއްކަން… އަދި މަ ނުދައްކަމޭ މީހެއްގެ ވާހަކައެއް.. މަ ބުނީ ތިހިރަ ހަނދުގެ ވާހަކަ ދެންވެސް އުޑަށް ބަލާބަލަ..” ވާނުވާނޭނގިފައި އަބީރަށް ބަލަންހުރި ރައިހާންގެ ދަތްދޮޅީގައި ހިފައި އުފުލާލަމުންމުން އަބީރް ދައްކާލިއެވެ. އޯ…އޯއޯ…އޯ…. އަދިކިރިޔާ ގެޓުމިވީ… ނޭނގޭނެއެއްނު މީހުން ސާދަ ފަނަރައިގެ ހަނދޭ ކިޔަނީ ރީތި އަނހެންކުދިނަށްވިއްޔާ … އެހެންވެ މަހިކުރީ އަންހެންކުއްޖަކު ފެނިގެން ކަމަށް މަ ބެލިއިރު މިއީ ދައިތައެއް.. ދެން އެހެންވީމަ ބުނާނެއްނު އެހެން…. ހަނދޭ ނުކިޔާ މޫންއޭ ބުނިނަމަވެސް އެނގުނީސް… ދެންފަހަރަކުން މޫން ކިޔަން ހަނދާންކުރައްޗޭ.. ހެހެހެ.. ރައިހާން އޭނައަށް ވިސްނުނުގޮތް ހިތަށް އަރާފަ ވާހަކަދެއްކީ ވަރަށް ކަޑަވެފަހުރެއެވެ. އަބީރުކަޅި މައްޗަށް ހިންގާލީ މީނަގެ ބަހަނާތައް ދުވަހަކުވެސް ނުނިމޭމޭ ބުނާފަދައަކުންނެވެ.. އޭރޫ އެދެމީހުންނަށް ތިބެވުނީ އަބީރުގެ ގޭގެ ދޮރުމަތީގައެވެ. އަބީރު ދެން އޭނާޔާ ސަލާމްކުރުމަށްފަހު އެހެންތާކަށް ނުގޮސް އަވަހަށް ގެއަށް ދިއުމަށް ބުނެ އޭނަވަނީ އޭނގެ އަމިއްލަ ގެއަށެވެ. ރައިހާން ވެސް އާނއެކޭ ބުނުމައްފަހު ހުރި ސީދަލަށް ހިނގައިގަތީ ގެއާދިމާށެވެ..\nމުޅިން އާދުވަހަކަށް އިރުއެރީ އަބީރު ގޭގެ ބަގީޗާ ގަސްތަކަށް ފެންދޭން ހުއްޓައެވެ. ފަތިހު ފަތިސް ނަމާދަށް ދިޔަގޮތައް މިސްކިތުން ފައިބައިގެން އައީއްސުރެ އެއުޅެނީ އެ މަސައްކަތުގައެވެ. މިކަމަކީ އޭނަ މާލެ ހުރެފަ ރަށަށް އައިފަހުން ކުރަންފެށިކަމެކެވެ. މިހާރު އޭނަގެ ދުވަސް ފެށެނީ އެގަސްތަކަށް ފެންދިނުމުންނެވެ. އޭނަޔާ އެ ގަސްތަކާ ގުޅުމެއްވާފަދައެވެ. އެއަށް ފެންނުދެވުނިއްޔާ އޭނަގެ ހިތް ހަމައެއްނުޖެހޭނެއެވެ. އެކަމަކު އެއަށް ފެން ނުދެވި އޭނަގެ ދުވަސް ހަރާބުވުން އެއީ ވާނެކަމެއް ނޫނެވެ. ސަބަބަކީ އެއީ އޭނަގެ ދުވަސް ހަރާބުވާ ހަމައެކަނި ކަމަކީ އޮޅިގެންވެސް ފަތިސްނަމާދު ވަގުތުން ނުކުރެވުމެވެ. އެނޫން ކޮންމެ ކަމެއް ވިޔަސް އޭނަ އޭނަގެ މޫޑު ހަރާބުވިޔަކަށް ނުދޭނެއެވެ. އެހެންޔާއެވެ. ފަތިސްމަމާދު ވަގުތުގައި ކުރެވުމުން އޭނަޔަށް އެލިބޭ ހިންހަމަޖެހުމެކެވެ. އެ ކުރެވޭ އިހްސާސް އިނގޭނީ އެ ނަމާދު ވަގުތުން ކުރާބަޔަކަށެވެ. އަބީރަށް ކޮއްމެ ދުވަހަކު އެ މަސައްކަތް ކުރުމަށް އެ ލިބޭ ހިއްވަރަކީވެސް އެއީ ކަންނޭގެއެވެ.\nއަބީރު ގަސްތަކަށް ފެންދިނުމުގައި އަވަދިނެތި ހުއްޓާ ގޭގެ ބޮޑު ދޮރު ހުޅުވާލިއަޑަށް އޭނާއަށް ސިހިފައި އެނބުރި ލެވުނެވެވެ. ދޮރުމަތީގައި ހުއްޓިލައިގެން ހުރީ އާދައިގެ ހަރުވާޅު ހެދުމުގައި ކުޑަ ބުރުގަލެއް އަޅައިހެން ހުރި މެދު އުމުރުގެ އަންހެނެކެވެ. އަބީރު ގުޑް މޯރނިންގް ތުއްތާއޭ ބުނެ އެ އަންހެން މީހާއަށް ހިނިތުންވުމެއް ހަދިޔާ ކޮއްލިއެވެ. އެ އަންހެންމީހާވެސް ހިނިތުންވުމަކާއެކީ ގުޑްމޯރނިންގް އޭބުނެފަ ގޮސްވަނީ ބަދިގެއަށެވެ. އެވަގުތު ގޭ ދޮރޯށިން ވަދެގެން އައި އަރީންއާޢި އައްމާރު ފެނި އަބީރް ހުރީ ހައިރާންވެފައެވެ. “ދޮންތާ!! ހާދަ ހެނދުނަކާ؟؟ ކިހިނެއްވީ އައްމުއަށް ރޭގަ ނުވެސް ނިދުނު ދޯ މިގެއަށް އަންނަހިތުން؟؟” ގޯތިތެރޭގައި ހުރި އުނދޯލީގައި އިށީން އަރީންއާއި ސުބާލުކޮއްލިއެވެ. “އާން ފަތިހު ހޭލިގޮތަށް މާމަގެއަށް ނުދެވިގެން… އެހެންވެގެން މާއަވަހަކަށް މި އައީ… ކޮބާ ތައްޔާރުވެއްޖެތަ؟؟” އަބީރު ކޯއްޗެއްހޭ އަނހާލީ އަރީން އެ ބުނިއެއްޗެއް ނޭގިގެންނެވެ. ދަތުރު ދިއުން… ނުދަނީތަ އަނެއްކާ؟؟ ” އަބީރު ވަގުތުން އަމިއްލަ ބޮލުގަ ޖަނހާލީ އޭނަ އެކަން ހަނދާންނެތެންވީ ކީއްވެހޭއަމިއްލަ ނަފްސަށް ބުނާފަދައަކުންނެވެ. “ނޫނޭ ހަނދާންނެތުނީ ” އަރީން ދެފަރާތަށްތައް ބޯހޫރާލަމުމް ބަދިގެފަރާތައް ދިއައީ އޭނަގެ އެންމެ ކުޑަ ފިރިހެން ކޮއްކޮއަށް ސާބަސް ދެމުންނެވެ. އަރީން އަތުފާ ކައިރިއަށް ބަދިގެއަށް ދިއުމުން އަބީރު ފެންހޮޅި ބާއްވާފަ ދެން އަވަސްވެގަތީ އޭނަގެ ތިއްތަ މިންހާ އާއި ދެ ކޮއްކޮ ނީކް އާއި ނީމް ބަލާދާށެވެ. ގެއަށް ވަދެ ތަޅުދަނޑި ނަގައިގެން އައިސް ސައިކަލަށް އަރާ ސްޓާޓު ކޮއްލީ އަވަހަށް ދުއްވާލުމުގެ ނިޔަތުގައެވެ.\nނަމަވެސް ހުއްޓުން އެރީ ކުރިމައްޗަށް ނަޒަރު ހިންގާލި ވަގުތުއެވެ. ފެނުނު ސޫރައަކުންނެވެ. އެވަގުތު އޭނަގެ ހިތުތެރޭގައި އެތަކެއް ދުވަސް ވަންދެން ނުތެޅި އޮތް ބަޔެއް ތެޅިލިއެވެ. އެތަކެއް އަހަރުވަންދެކަށް ނިދާފައިވި އިހްސާސްތަކެއް އުތުރި އަރައިގަތެވެ. ހަމަ އެއްމެ ކުއްޖަކު ފެނިލުމުންނެވެ…….\nMa sha Allah.. Maa sha Allah.. Maa sha Allah..☺☺???????☺???❤?❤?❤ Haadha furihama ey… Just wow!!!!!!! Vrh reeeeeeeeeeeeeeeeethi… Dheeny story eh v am adhi Vrh Vrh Vrh Vrh Vrh Vrh reethi… Maa sha Allah..?????❤❤❤☺☺????????❤❤❤❤ Waiting for nxt part.. ☺???????❤❤❤??❤❤❤❤????????\nAisha Binth ibrahim\nAlhamdhlillah! Awwwn haadha loabi commentekey aesh..??..jazak Allah khairan.\nVvvvvv reethi buddy ?? kyp it up ??\nAlhamdhlillah! Thanks buddy\nwow. story vvv reethi….. waiting for next part\nAlhamdhlillah!?.. on sha Allah I will try my best to post another part as soon as possible..\nVr vr furihama..?♥ keep going.. insha allah u can becomeasuccessful writer.. u have the talent.???❤???♥????❣?\nAssalam’alaikum.. alhamdhlillah mi part vess miothy up vefa. Alhugandu masahkah ebakuran veehaavess avahakah up kurevethoa.. ehnamavess vagutha haalathu huri gothun nuliyeaveny.. dhen mi part ga vess rangalhukohlan huri thaneh viyyamu thi kiyuntherin faahaga kohdhinun edhen.. thi kiyunntheringea faadukiyumaky alhungandah libey kurierumeh kamah dheken… adhi varah bondah ummeedhukuran me vaahakain thiya kiyuntherinnah kuda namavess vaanekamah…??\nVvvvvvvvvvvvvvvvvvvvvvvvvvvvvvvvvvv loabi story. Just waiting for next part ?\nVvvvv loabi story. Waiting for next part.. ?\nMaasha Allah varah ves reethi hope to see next part soon……………\nAlhamdhlillah… in sha Allah I Will try to post the next part soon ?\nYou are from sh atoll right…actually ibknwachild who’s name is similar to yours so I wanna knw\nHehe. No mee I’m not from sh atoll?\nއިންތިޒާރުގައި ހުންނަމޭ ލޯބިން 32\nހިތާމަ ލޯބި August 14, 2018\nވާނަމޭ އުމުރަށް އެކީ ޖާނާ 3\nހިތާމަ މަޖާ ލޯބި March 28, 2020\nކުއްޅަވަށްފާ 3ވަނަ ބައި\nބިރުވެރި ލޯބި May 31, 2016\nކުށަކާނުލާ.. (4 ވަނަ ބައި)\nލޯބި September 9, 2013\nލޯބި July 27, 2017\nލޯބި August 27, 2013\nވީމޭ ތިޔަ އިންތިޒާރުގައި..2\nހިތާމަ އެހެނިހެން ލޯބި September 9, 2019


Mihaaru emme rangalhu gothakee aburaa behey aa bileh hushahelhun: Faris | Mihaaru\nދިއްގަރު ދާއިރާގެ ޕީޕީއެމްގެ މެމްބަރު އަހުމަދު ފާރިސް މައުމޫން ރައްޔިތުންގެ މަޖިލިހުގެ ޖަލްސާއެއްގައި ވާހަކަ ދައްކަވަނީ: އަބުރުގެ ބިލް މިހާރު އޮތް ގޮތަށް ފާސްކުރުމާ ފެށުނީއްސުރެ ދެކޮޅު---ފޮޓޯ: މަޖިލިސް\nމިހާރު އެންމެ ރަނގަޅު ގޮތަކީ އަބުރާ ބެހޭ އާ ބިލެއް ހުށަހެޅުން: ފާރިސް\n05 އޯގަސްޓް 2016 - 08:05 27 comments\nއަބުރު ރައްކާތެރިކުރުމާއި ހިޔާލު ފާޅުކުރުމުގެ މިނިވަންކަމުގެ ބިލް، އަނބުރާ ގެންގޮސް މުޅިން އާ ބިލެއް ހުށަހެޅުމަކީ، މިހާރުގެ ހާލަތަށް ބަލާއިރު އެންމެ ރަނގަޅު ގޮތް ކަމަށް ފެށުނީއްސުރެ އެ ބިލާ ދެކޮޅު ހައްދަވާ، ދިއްގަރު ދާއިރާގެ ޕީޕީއެމްގެ މެމްބަރު އަހުމަދު ފާރިސް މައުމޫން އިއްޔެ ވިދާޅުވެއްޖެ އެވެ.\n"އަޅުގަނޑު ތާއީދު ކުރަނީ މި ބިލް އަނބުރާ ގެންދަވައި، އަލުން ފަރުމާ ކުރައްވައިގެން [ބިލްގެ ބަހުސް] ފައްޓަވަން،" އުނގޫފާރު ދާއިރާގެ ޕީޕީއެމްގެ މެމްބަރު ޖައުފަރު ދާއޫދު މަޖިލިހަށް ހުށަހެޅުއްވި ބިލާ ގުޅޭ ގޮތުން ފާރިސް "މިހާރު" އަށް ވިދާޅުވި އެވެ.\nއޭނާ ފާހަގަ ކުރެއްވި ގޮތުގައި ބިލް އޮތް ގޮތަށް، "އަކުރުން އަކުރަށް" އަދި "ބަހުން ބަހަށް" މަޖިލިހުން ފާސްކުރާނެ ކަމަށް، ބިލާ އެއްކޮޅު މެމްބަރުން ތަކުރާރުކޮށް ކުރިން ވިދާޅުވި ނަމަވެސް މިހާރު ވަނީ މުޅިން އެ ހިޔާލު ބަދަލުވެ، ބިލް އިސްލާހު ކުރުމާ ދިމާލަށް މިސްރާބު ބަދަލުކޮށްފަ އެވެ.\n"އަޅުގަނޑަށް މާނަކުރެވުނީ ބައެއް ބޭފުޅުން ނެންގެވި ޕޮއިންޓްތަކާ މެދު ބައެއް ބޭފުޅުން ވިސްނަވާފައި ނެތް ކަމަށް އެ ހިސާބަށް ދިޔައިރު. އަޅުގަނޑުމެން މިހަދަނީ ގާނޫނު. އެކި ފަރާތްތަކަށް ހަރުކަށި އަދަބުތައް ވެސް ކަނޑައެޅޭ ގާނޫނު. ގާނޫނު ހަދާއިރު، އެއް ދުވަހު އިށީނދެ ތިބެ ހިތަށް އަރާހާ އެއްޗެއް އޭގައި ލިޔެފައި، އަނެއް ދުވަހު ގާނޫނަކަށް ނުހެދޭނެ. އެއަށް ވުރެ އަޅުގަނޑުމެން ވެސް މިތިބީ ކުރިއަރާފައި. އަޅުގަނޑުމެން ބޭނުމެއް ނުވޭ ފެންނާނަކަށް 24 ގަޑިއިރު ތެރޭގައި ނުވަތަ 48 ގަޑިއިރު ތެރޭގައި ގާނޫނުއަސާސީ އިސްލާހު ކުރާތަން. އެއީ އަޅުގަނޑަށް ބަލައިގަންނަން ވަރަށް ދަތިކަމެއް."\nއަބުރުގެ ބިލް މަޖިލިހަށް ހުށަހެޅުއްވި މެމްބަރު ޖައުފަރު، އެ ބިލް ދިރާސާކުރާ ކޮމިޓީގައި ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\nފާރިސް ވިދާޅުވީ އެތައް ބަޔަކަށް އަސަރުކުރާ ގާނޫނެއް ހަދާއިރު، މެމްބަރުންނަށް އެ ބިލް ފެންނަން ޖެހޭނީ، މަޖިލިހުގެ ތަޅުމުގައި ފުރަތަމަ ކިޔުން އިއްވާ ދުވަހު އެކަނި ކަމަށް ގަބޫލު ނުކުރައްވާ ކަމަށެވެ. އޭގެ ބަދަލުގައި މަޖިލިހަށް ފުރަތަމަ ކިޔުން އިއްވުމުގެ ކުރިން ވެސް ބިލާ ގުޅޭ ގޮތުން "ވަރުގަދަ މަސައްކަތްތަކެއް" ކުރެވެން ޖެހޭނެ ކަމަށް އޭނާ ވިދާޅުވި އެވެ.\nފާރިސް ވިދާޅުވީ އަބުރުގެ ބިލްގެ ކަންބޮޑުވުން މުޖުތަމައުގައި ހުރި މިންވަރަށް ބަލާއިރު، ގައުމީ ފެންވަރުގައި މަޝްވަރާކޮށް، އެފަދަ އާ ބިލެއް ތައްޔާރުކުރަން ޖެހޭ ކަމަށެވެ.\n"އަޅުގަނޑު ވެސް ބޭނުން އަބުރު ރައްކާތެރިކުރުމުގެ ގާނޫނެއް އޮންނަން. އެއީ ލަސް ކުރެވޭނެ ކަމެއް ނޫން ކަމަށް ގަބޫލުކުރަން. އެކަމަކު މިހާ އަވަސް އަރުވާލައިގެން، ބަޔަކަށް ނޭނގުމެއްގެ ތެރޭގައި މިހާ ހިސާބަށް ގެނެވޭނެ ކަމަށް އަޅުގަނޑު ގަބޫލެއް ނުކުރަން،" އަބުރުގެ ބިލް މިހާރު އެކުލަވާލާފައިވާ ގޮތުން، ފެށުނީއްސުރެ އެ ބިލާ ދެކޮޅު ހައްދަވަމުން ގެންދަވާ ފާރިސް ވިދާޅުވި އެވެ.\nމިހާރު މުޅި ގައުމުގެ ސަމާލުކަން ހުއްޓިފައިވާ އަބުރުގެ ބިލް މަޖިލިހަށް ބަލައިގަނެ ވަނީ އެ ބިލް ދިރާސާ ކުރުމަށް 11 މެމްބަރުންގެ ވަގުތީ ކޮމިޓީއަކަށް ފޮނުވައިފަ އެވެ. ބިލަށް މީޑިއާތަކާއި އާންމުންގެ ފާޑުކިޔުން ވަރަށް ބޮޑަށް އަމާޒުވުމާ ގުޅިގެން، މީޑިއާތަކާއި ބްރޯޑްކާސްޓިން ކޮމިޝަނާއި މީޑިއާ ކައުންސިލާއި ފިލްމް އެސޯސިއޭޝަނާއި ފިގުހު އެކަޑެމީގެ ހިޔާލު ކޮމިޓީއަށް މިހާރު ވަނީ ހޯދައިފަ އެވެ. އަދި އާންމުންގެ ހިޔާލަށް ވެސް މަޖިލިހުން މިހާރު ވަނީ ހުޅުވާލައިފަ އެވެ.\nއަބުރުގެ ބިލްގައި ހުރި ކަންބޮޑުވުންތައް މީޑިއާ ކައުންސިލުން، އެ ބިލް ދިރާސާކުރާ ކޮމިޓީއަށް ހުށަހަޅަނީ: މިހާރު އޮތް ގޮތުން ބިލް ބަލައިނުގަންނަ ކަމަށް މީޑީއާ ކައުންސިލުން ކޮމިޓީގައި ބުނެފައި.---ފޮޓޯ: ނިޝާން އަލީ/މިހާރު\nބިލް މިހާރު އޮތް ގޮތަށް ފާސްކުރަން ކޮމިޓީއަށް މިހާތަނަށް ހާޒިރުކުރި ހުރިހާ މީޑިއާތަކާއި މީޑިއާ ކައުންސިލުން ދެކޮޅު ހަދާފައިވީ ނަމަވެސް ބްރޯޑްކާސްޓިން ކޮމިޝަނުން ބިލްގައި ހިމެނޭ ގިނަ ބައިތަކަށް ތާއީދުކުރިކަން ފާހަގަކުރެވެ އެވެ. އަދި ފިގުހު އެކަޑެމީން ވަނީ ބިލް އެކުލަވާލާފައިވާ އުސޫލަށް ތާއީދުކޮށްފަ އެވެ.\nފާރިސް ވިދާޅުވީ އަބުރުގެ ބިލް ތައްޔާރުކޮށްފައި ވަނީ ރާއްޖެއަށް ގެނައި ޒަމާނީ ޑިމޮކްރެސީ އާއި އިސްލާހުތަކާ ހިލާފަށް ކަމަށެވެ. ބިލް މިހާރު އޮތް ގޮތަށް ފާސްކޮށްފި ނަމަ، އާންމުންނާއި ނޫސްވެރިންނަށް ވެސް ހިޔާލުފާޅު ކުރުމުގައި ބޮޑެތި ދަތިތަކެއް ކުރިމަތިވާނެ ކަމަށް އޭނާ ވިދާޅުވި އެވެ.\n"ހަމަ ގައިމު ވެސް އަޅުގަނޑުމެން މިހާރު ދެކެން ބޭނުންވާ ކުރިއެރުމެއް، ޑިމޮކްރެސީއެއް، ޓްރާންސްޕޭރެންސީއެއް މިތާނގައި ނޯންނާނެ. ކޮންމެ ރައްޔިތަކު ވެސް އެމީހަކު ބޭނުންވާ ހިޔާލެއް ފާޅުކުރުމުގެ މިނިވަންކަން ގާނޫނުއަސާސީގައި ކަނޑައަޅާފައިވާ އިންތަކަށް ވުރެ މާ ބޮޑަށް ހަނިކުރެވިގެންދާތަން ފެންނާނީ،" ކުރީގެ ރައީސް މައުމޫން އަބްދުލް ގައްޔޫމްގެ ދަރިކަލުން ފާރިސް ވިދާޅުވި އެވެ.\nއޭނާ ވިދާޅުވި ގޮތުގައި ބިލް އޮތް ގޮތަށް ފާސްވެއްޖެ ނަމަ، ނޫސްވެރިކަމުގެ މިނިވަންކަން ވަރަށް ބޮޑަށް ހަނިވާނެ އެވެ. ހާއްސަކޮށް ބިލް ފާސްވުމަށް ފަހު، މީޑިއާތަކުގައި ބައެއް ވާހަކަތައް ރިޕޯޓް ކުރެވޭނީ ޝަރީއަތަކަށް ސާބިތުކުރެވޭ ވަރުގެ ހެކި ހުރެގެން ކަމަށް ވާންޖެހޭކަން ފާރިސް ފާހަގަ ކުރެއްވި އެވެ.\nމައުމޫން ފައުންޑޭޝަނުން ބޭއްވި ހަފުލާއެއްގައި ޕީޕީއެމްގެ ރައީސް މައުމޫނާއި ފާރިސް ބައިވެރިވެވަޑައިގަންނަވަނީ: އަބުރުގެ ބިލް މިހާރު އޮތް ގޮތުން ދެބޭފުޅުން ވެސް ކަންބޮޑުވެވަޑައިގަންނަވާ.---ފޮޓޯ/މިހާރު\nފާރިސް ވިދާޅުވީ ބިލް ތައްޔާރުކޮށްފައި ވަނީ ދައުލަތުގެ އެކިއެކި ބޭފުޅުންނާ "ސުވާލެއް ކުރުމުން ވެސް ކުށްވެރިވާ ގޮތަށް" ކަމަށެވެ.\n"އެހެންވީމާ މީޑިއާގެ މަސައްކަތްތަކުގައި ކުރިއަށް ނުދެވޭނެ ކަމަށް ވަރަށް ބޮޑަށް ގަބޫލުކުރެވޭ،" އޭނާ ވިދާޅުވި އެވެ.\nބިލްގައި "މީޑިއާ" މާނަކޮށްފައިވާއިރު އޭގެ ތެރޭގައި ބްލޮގްތަކާއި ވެބްސައިޓްތަކާއި ޓީވީ ފަދަ ބްރޯޑްކާސްޓް ކުރާ ކޮންމެ ވަސީލަތެއް ހިމަނާފައިވާތީ އެކަމުގެ ކަންބޮޑުވުން ވެސް ފާރިސް ފާޅުކުރެއްވި އެވެ. އެގޮތުން އޭނާ ވިދާޅުވީ ސޯޝަލް މީޑިއާގައި އާންމުކުރާ އެއްޗަކާ ގުޅޭ އޭގެ ލައިބިލިޓީ ނަގާނެ ފަރާތެއް ބިލުން ސާފުނުވާ ކަމަށެވެ.\nއަބުރުގެ ބިލު ދިރާސާ ކުރާ ކޮމެޓީގެ ބައެއް މެމްބަރުން އެ ކޮމިޓީގެ ބައްދަލުވުމެއް ކުރިއަށް ގެންދަނީ: އަބުރުގެ ބިލަށް ފުޅާދާއިރާއެއްގައި ހިޔާލު ހޯދުމަށް ވަނީ ނިންމާފައި.--- ފޮޓޯ: ނިޝާން އަލީ /މިހާރު\n"އިންޓަނެޓް ސާވިސް ޕްރޮވައިޑާއަކަށް މި އޮންނަނީ އެކަނި ޕެސިވް ރޯލެއް ކަމަށް މިބެލެވެނީ. މިސާލަކަށް އިންޓަނެޓް ސާވިސް ޕްރޮވައިޑާއެއް ބަލައި ފާސްކޮށްފައެއް ނޫން އެ ހިދުމަތެއް ލިބޭ ފަރާތަކަށް ފޯރުކޮށްދޭނީ. އެކަމަކު އަބުރާ ބެހޭ އެއްޗެއް ޝާއިއުކޮށްފައި އޮތްކަން، އެ ސާވިސް ޕްރޮވައިޑާ އަށް އެންގީމާ ދެން އޭނަގެ މަސްއޫލިއްޔަތެއް އެބައޮތްތޯ އެ ކޮންޓެންޓެއް ސެންސަރުކުރުން ނުވަތަ ހިދުމަތް ނުދިނުމުގައި؟ އެހެންވީމާ ސުވާލަކީ އިންޓަނެޓް ސާވިސް ޕްރޮވައިޑާ ވެސް [ބިލުން] މިހެދެނީ ކޮންޓެންޓް ސެންސަރުކުރާ ބަޔަކަށް ތޯއޭ؟" ފާރިސް ސުވާލު ކުރެއްވި އެވެ.\n"މި ކަންކަމަށް ޖަވާބު ލިބޭނީ މިކަހަލަ މައްސަލަތައް ޝަރީއަތާ ހިސާބަށް ދިޔައީމާ. ޝަރީއަތާ ހިސާބަށް ދާއިރު ބޮޑެތި ކަންބޮޑުވުންތައް އަންނާނެ. ދުނިޔޭގެ ފެންވަރުގެ ބޮޑެތި ކުންފުނިތައް މިތަނުގައި އޮޕަރޭޓްކުރޭ. އެބޭފުޅުންގެ ބިޒްނަސް ޕްލޭންތަކަށް އަސަރުކުރާނެ ކަންކަން މި ހުންނަނީ. އަދި އަޅުގަނޑުމެންގެ ޒުވާނުންނަށް ލިބެނީ ވަރަށް ބޮޑަށް ލިމިޓް ކޮށްފައިވާ އިންޓަނެޓްގެ ހިދުމަތަކަށް ވެސް ފަހަރެއްގައި ވެދާނެ."\nފާރިސް ދެކެވަޑައިގަންނަވާ ގޮތުގައި އަބުރާ ބެހުމަކީ މަދަނީ ކުށެއްގެ ގޮތުގައި ބޭއްވުމަށް ފަހު، ޖިނާއީ ކުށަކަށް ބަދަލުކުރުމަކީ ފަހަތަށް އަޅާ ފިޔަވަޅެކެވެ. އެކަމަކު ދުނިޔޭގެ ތަހުޒީބީ ބައެއް ގައުމުތަކުގައި އެއީ ޖިނާއީ ކުށެއްކަން އޭނާ ފާހަގަކުރެއްވި އެވެ.\n"އެކަމަކު އަޅުގަނޑު ދަންނަވާނީ އަބުރާ ބެހުމަކީ ޖިނާއީ ކުށެއް ކަމަށް ކަނޑައަޅައިގެން ކުރިއަށް ގެންދަން އަޅުގަނޑުމެންގެ ހާލަތު އަދި ތަނެއް ނުދެއޭ. ހަގީގަތަކީ އެހެން ގައުމުތަކުގައި ރައްޔިތުން ވަރަށް އިތުބާރުކުރާ، މައްސަލަ ބަލާ މުއައްސަސާތަކާއި އަދުލު އިންސާފު ގާއިމްކުރާ މުއައްސަސާތަކަކީ ވަރަށް ޒަމާނުއްސުރެ ފެށިގެން ތަރައްގީވަމުން އައި ތަންތަން،" ފާރިސް ވިދާޅުވި އެވެ.\nޖުމްހޫރީ ޕާޓީގެ ލީޑަރު އަދި މާމިގިލީ ދާއިރާގެ މެމްބަރު ގާސިމާއި ޖޭޕީގެ ޕާލިމެންޓްރީ ގްރޫޕުން "27ގެ ދިފާއުގައި" ހަރަކާތުގެ އިސް ފަރާތްތަކާ ބައްދަލުކުރަނީ: ގާސިމް ވިދާޅުވަނީ އަބުރުގެ ބިލަކީ ކޮރަޕްޝަން ހިންގަން ހުޅުވައިލާ ދޮރެއް ކަމަށް.\n"އަޅުގަނޑުމެން އާ ގާނޫނުއަސާސީއަށް ފަރިތަވުމުގެ ތެރޭގައި އެކިއެކި މުއައްސަސާތައް ބައެއް ފަހަރަށް ތަންކޮޅެއް ތަސައްރަފު ފުދިފައި، މިހާރު އަނެއްކާ ތަންކޮޅެއް ފަހަތަށް ފިޔަވަޅު އަޅައި މިކަހަލަ ގޮތަކަށް މިއުޅެނީ. އަޅުގަނޑުމެންގެ މުޅި މުޖުތަމައު އަދި ބަލައެއް ނުގަނޭ ހުރިހާ ކަމެއް ހަމަޖެހިއްޖެ ކަމަކަށް. މި ސިޔާސީ ކަންކަން ހަލަބޮލިކޮށްދާ އެއް ސަބަބު އެއީ ވެސް. މިފަދަ ދަނޑިވަޅެއްގައި ހަރުކަށި ބާރުތައް، ނޫނިއްޔާ ހަރުކަށި ފިޔަވަޅުތައް އެޅޭ ގޮތަށް ބިލެއް ފާސްކުރުމަކީ އެންމެ ރަނގަޅު ގޮތެއް ނޫން."\nފާރިސް ވިދާޅުވީ އަބުރުގެ ބިލަށް އިތުރު މަޝްވަރާތައް ހޯދަން، ބިލް ދިރާސާކުރާ ވަގުތީ ކޮމިޓީން ނިންމުމުން އެކަމަށް މަރުހަބާ ވިދާޅުވާ ކަމަށެވެ.\nއިތުރު ލިޔުންތައް ރައްޔިތުންގެ މަޖިލިސް ފާރިސް މައުމޫން ނޫސްވެރިކަމުގެ މިނިވަންކަން ޚިޔާލުފާޅުކުރުމުގެ މިނިވަންކަން އަބުރާ ބެހުން


vnews - Party thakuge dharani khalaas kuraane goiythakeh kanda alhan qaanoonah islaahu husha halhaifi\nޕާޓީތަކުގެ ދަރަނި ހަލާސްކުރާނެ ގޮތްތަކެއް ކަނޑައަޅަން ގާނޫނަށް އިސްލާހު ހުށަހަޅައިފި\nކުޑަހުވަދޫ ދާއިރާގެ މެންބަރު އަހްމަދު އާމިރު -- ފޮޓޯ: މަޖިލިސް\nސިޔާސީ ޕާޓީއެއް އުވާލުމުން ޕާޓީގެ މުދަލާއި ދަރަންޏާމެދު ޒިންމާވާނީ އެ މުއާމަލާތެއް ހިނގިއިރު ޕާޓީގެ މަސްއޫލިއްޔަތާ ހަވާލުވެގެން ތިބި ފަރާތުންކަމަށް ކަނޑައެޅުމަށް ސިޔާސީ ޕާޓީގެ ގާނޫނަށް އިސްލާހު ގެނައުމަށް ހުށަހަޅައިފި އެވެ.\nރައްޔިތުންގެ މަޖިލީހަށް މި ބިލް ހުށަހަޅުއްވާފައިވަނީ ކުޑަހުވަދޫ ދާއިރާގެ މެމްބަރު އަހްމަދު އާމިރު އެވެ.\nސިޔާސީ ޕާޓީގެ ގާނޫނުގެ 32 ވަނަ މާއްދާގެ (ރ) އަށް ހުށަހަޅާފައިވާ އިސްލާހުގައި ބުނެފައިވަނީ ޕާޓީ އުވާލާއިރު އަދާކުރަންޖެހޭ ދަރަނި އަދާކުރުމަށް އެއްވެސް މިންވަރަކަށް ފައިސާ މަދުވާނަމަ، އެ މަދުވާ އަދަދެއްގެ ފައިސާ ދެއްކުމުގެ ޒިންމާ އުފުލަންޖެހޭނީ އެދަރަނީގެ މުއާމަލާތް ހިންގުނުއިރު ޕާޓީގެ މަސްއޫލިއްޔަތު ތަކާއި ހަވާލުވެ ތިބި ފަރާތުން ކަމަށެވެ. އަދި 32 ވަނަ މާއްދާއަށް ވަނީ ޕާޓީ އުވާލި ކަމުގައިވީ ނަމަވެސް ޕާޓީގެ ނަމުގައި މިލްކުކޮށްފައިވާ ތަކެތި ވިއްކާލައިގެން ލިބޭ ފައިސާއަކީ އެޕާޓީގެ ނަމުގައި އޮތް ދަރަނި އަދާކުރެވޭ ވަރުގެ ދަރަންޏެއް ކަމުގައި ނުވާނަމަ އެދަރަންޏެއް އަދާކޮށް ހަލާސްކުރުމުގެ އެންމެހާ ޒިންމާ އެދަރަނީގެ މުއާމަލާތް ހިންގުނުއިރު ޕާޓީގެ މަސްއޫލިއްޔަތުތަކާއި ހަވާލުވެގެން ތިބި ފަރާތުން އުފުލަންވާނެ ކަމަށް ބަޔާންކޮށް މާއްދާއެއް އިތުރުކޮށްފަ އެވެ.\nމީގެއިތުރުން ގާނޫނުގެ 48 ވަނަ މާއްދާގައި ވަނީ ސިޔާސީ ޕާޓީއެއްގެ ނަމުގައި ސާބިތު ދަރަންޏެއް އޮވެ، ހުކުމާއި އެއްގޮތަށް އެ ދަރަންޏެއް ނުދައްކާނަމަ އެޕާޓީއަކަށް ދައުލަތުގެ ބަޖެޓުންދޭ ފައިސާއިން އެދަރަންޏެއް ދެއްކުމުގެ ފައިސާ އުނިކުރުމުގެ ބާރު ދައުލަތުގެ ކަމާބެހޭ ފަރާތްތަކަށް ލިބިގެންވާ ކަމަށްވެސް ބަދަލު ކުރަން ހުށަހަޅާފަ އެވެ.\nސިޔާސީ ޕާޓީގެ ގާނޫނަށް ހުށަހަޅާފައި މިވާ އިސްލާހުގައިވާ ގޮތުން ޕާޓީއަކަށް މާލީ އަދި ޖިނާއީ ކަމެއް މެދުވެރިވެއްޖެނަމަ އެކަމުގެ ޒިންމާ އުފުލަން ޖެހޭނީވެސް އެފަދަ ކަމެއް އުފަންވިއިރު ޕާޓީގެ މަސްއޫލުވެރިކަމާ ހަވާލުވެ ތިބި ފަރާތަކުންނެވެ.\nސިޔާސީ ޕާޓީގެ ގާނޫނަށް މިފަދަ އިސްލާހުތަކެއް ގެނައުމަށް ހުށަހަޅާފައިވާއިރު ބައެއް ސިޔާސީ ޕާޓީތަކުން ދައްކަންޖެހޭ ދަރަނި އަދާނުކޮށް ހުރުމުގެ ސަބަބުން ފަހުން އެފަދަ ޕާޓީތަކާ ހަވާލުވާ ބޭފުޅުންނަށް އެ ޕާޓީތަކުގެ ދަރަނި ދައްކަންޖެހިފައިވެ އެވެ. އެގޮތުން 2008 ވަނަ އަހަރުގެ ރިޔާސީ އިންތިހާބާ ދިމާކޮށް ޑީއާރްޕީން ކޮށްފައިވާ ހަރަދުތައް ނުދައްކާހުރެ ފަހުން ޑީއާރުޕީގެ ލީޑަޝިޕާ ހަވާލުވި ފަރާތަށް ވަނީ އެ ފައިސާ ދައްކަންޖެހިފަ އެވެ. އެގޮތުން ޑީއާރްޕީގެ ލީޑަރޝިޕްގައި ޖެހުނު މައްސަލަތަކާ ހެދި ޕާޓީ އުފެއްދެވި ކުރީގެ ރައީސް މައުމޫން އަބްދުލްގައްޔޫމް ވަނީ އެޕާޓީ ދޫކޮށްލައްވާ އާ ޕާޓީއެއް ހައްދަވާފަ އެވެ. ނަމަވެސް ފަހުން ޑީއާރްޕީގެ ލީޑަޝިޕާ ހަވާލުވެވަޑައިގެންނެވި ބޭފުޅުންނަށް ވަނީ އެދަރަނި ތައް އަދާކުރަން ޖެހިފަ އެވެ. މިގޮތުން އެޕާޓީން އެމްޓީސީސީއަށް 1.1 މިިލިއަން ރުފިޔާ ދެއްކުމަށް ސިވިލް ކޯޓުން ވަނީ 2014 ވަނަ އަހަރު ހުކުމްކޮށްފަ އެވެ. އަދި ރައްޔިތުންގެ މަޖިލީހުގެ ކުޑަހުވަދޫ ދާއިރާގެ މެމްބަރު އަހްމަދު އާމިރުގެ ސްޓޫޑިއޯއަކުން ޑީއާރްޕީން ހޯދި ހިދުމަތްތަކަކަށް ވެސް 19 މިލިއަން ރުފިޔާ ދައްކަން އެ ޕާޓީ އަށް ވަނީ ޖެހިފަ އެވެ.\nޕީޕީއެމްގެ މިލްކުވެރި ފަރާތެއް ހޯދުމަށް މިހާރު އެމައްސަލަ ކޯޓުގައި ހިނގަމުންދާއިރު މިދިޔަ ރިޔާސީ އިންތިހާބާއި ދިމާކޮށް ޕީޕީއެމުން ސަރުކާރަށް ދައްކަންޖެހޭ ފައިސާތަކެއް ނުދައްކާހުރި މައްސަލަތަކެއްވެސް ވަނީ ފެންމަތިވެފަ އެވެ.


vnews - Vakkan kurumah mash'hooru bulhaa 'Theo' meehegge faisaa thakeh vagah nagaifi\nވައްކަންކުރުމަށް މަޝްހޫރު ބުޅާ "ތިއޯ" މީހެއްގެ ފައިސާތަކެއް ވަގަށް ނަގައިފި\nވައްކަން ކުރާކަމަށް މަޝްހޫރުވެފައިވާ ބުޅާ 'ތިއޯ'\nއަވަށްޓެރިންގެ އެއްޗެހި ވަގަށްނެގުމަށް މަޝްހޫރު ބުޅާ 'ތިއޯ' އަނެއްކާވެސް ވައްކަން ކޮށްފިއެވެ.\nއިނގިރޭސިވިލާތުގެ އިޕްސްވިޗްގައި އުޅޭ ތިއޯ މިފަހަރު ވަގަށް ނަގާފައިވަނީ ފައިސާހުރި ކޮތަޅެކެވެ. 25 ޕައުންޑް 70 ސެންޓް ލާފައިވާ މިކޮތަޅަކީ އެހިސާބުގައި ހެނދުނު ކިރުވިއްކާ މީހާއަށް ދިނުމަށް މީހަކު ލާރި އަޅާފައިހުރި ކޮތަޅެކެވެ.\nކްރިސްޓްމަސްއަށް މީހުން ގެ ޒީނަތްތެރިކުރުމަށް ބޭނުންކުރާ އެއްޗިއްސާއި ކުޅޭ ސާމާނު ވަގަށްނެގުމުގެ ރިކޯޑެއް އޮންނަ ތިއޯ، މިފަދަ އެއްޗެހި ގެއަށް ގެނައުމުން، އެތަކެތި އޭގެ ވެރިފަރާތާ ހަވާލުކުރަނީ ތިއޯ ބަލަހައްޓާ ރޭޗަލް ޑުރޯޓްއެވެ.\n'ތިއޯ' ވަގަށް ނެގި ފައިސާ ކޮތަޅު:\nއޭނާ ބުނިގޮތުގައި ކުރިން އުޅުނު ހިސާބު ދޫކޮށް އާ ހިސާބަކަށް ބަދަލުވުމުން، އޭނާ ހީކޮށްގެންހުރީ، ތިއޯގެ މިއާދަ ހުއްޓޭނެ ކަމަށެވެ. ނަމަވެސް ކަންތައްވީ ހީކުރިގޮތާ ޚިލާފަށެވެ.\nމިފަހަރު ނެގި ފައިސާ ރޭޗަލް ވަނީ އޭގެ ވެރިފަރާތާ ހަވާލުކޮށްފައެވެ. އޭނާ ބުނިގޮތުގައި އޭގެ ވެރިފަރާތާ ފައިސާ ހަވާލުކުރެވުނީ ފައިސާއާއެކު ގޭގެ އެޑްރެސް ލިޔެފައިވާ ގަނޑުކޮޅެއް އޮތުމުންނެވެ.\nރޭޗަލްއާ އޭނާ ގެންގުޅޭ ބުޅާ 'ތިއޯ" އުރާލައިގެން:\nރޭޗަލް ބުނިގޮތުގައި އުމުރުން 8 އަހަރުގެ ތިއޯ އަވަށްޓެރިން ގެންގުޅޭ އެއްޗެހި ގެންނަވަރުން ބައެއްފަހަރު އޭގެ ވެރިފަރާތް ނޭނގޭތީ، ސޯޝަލް މީޑިއާއަށް އެތަކެތީގެ ފޮޓޯ ލައިގެންވެސް މީހުން ހޯދަން ޖެހެއެވެ. އެގޮތުން ރޭޗަލް ވަނީ ތިއޯ ގެނެސްފައިވާ ނޫކުލައިގެ ޖެކެޓެއްގެ ވެރިފަރާތް ހޯދުމަށްޓަކައި އެއްފަހަރު ސޯޝަލް މީޑިއާގައި އެޖެކެޓްގެ ފޮޓޯލާފައެވެ.\nބުޅަލާބެހޭ ބައިލޮޖިސްޓް އަދި ބިހޭވަރިސްޓް ރޮޖަރ ޓަބޯ ބުނިގޮތުގައި، ބުޅާ އާންމުކޮށް ގެއަށް ގެންނާނީ ކާތަކެއްޗެވެ. އަދި ބުޅަލުގެ ތެރެއިން ހަޤީޤީ ވައްކަންކުރާ ބުޅާ ގެންނާނީ އިންސާނުން ބޭނުންކުރާ ކޮންމެވެސް އެއްޗެކެވެ. މިހެން ދިމާވާން ޖެހެނީ ބުޅާ ކުޑައިރު އެސޮރުމެންގެ މަންމަ ބުޅާތައް ޝިކާރަކުރަން ދަސްކޮށްދީފައި ނުވާތީކަމަށް ރޮޖަރ ބުންޏެވެ.


މިޔަރު މަސްވެރިކަންކުރުމުގެ ހުއްދަ ދޫކުރުމުގެ ވާހަކަ ފިޝަރީޒް...\nމިޔަރު މަސްވެރިކަން ކުރުން\nމިޔަރު މަސްވެރިކަންކުރުމުގެ ހުއްދަ ދޫކުރުމުގެ ވާހަކަ ފިޝަރީޒް މިނިސްޓްރީން ސާފުކޮށްދީފި\nމިނިސްޓްރީން ބުނީ، މިޔަރު މަސްވެރިކަންކުރުމުގެ ހުއްދަ ދިނުމުގެ ވިސްނުން އެ މިނިސްޓްރީން އެއްވެސް ވަރަކަށް ނުގެންގުޅޭކަމަށް\nދިރާސާތަކުގެ ނަތީޖާ ދައްކާގޮތުން މިޔަރުގެ އާބާދީ އެންމެ އެކަށީގެންވާ ގޮތެއްގައި އިތުރުވެފައެއް ނުވޭ\n20 އޭޕްރިލް 2021 | އަންގާރަ 17:03\nކަނޑުގައިވާ އެންމެ ބޮޑު މިޔަރުގެ ބާވަތް- ފެހުރިހި\nމިޔަރުގެ މަސްވެރިކަންކުރުން މަސްވެރިކަމާބެހޭ ގާނޫނުގައި މަނާކޮށްފައި އޮތް އޮތުމަށް ބަދަލު ގެނައުމާއި ގުޅޭގޮތުން ފިޝަރީސް އެންޑް އެގްރިކަލްޗަރ މިނިސްޓަރ ޒަހާ ވަހީދު ދެއްކެވި ވަހަކަފުޅު އެ މިނިސްޓްރީން ސާފުކޮށްދީފިއެވެ.\nމިޔަރުގެ މަސްވެރިކަން ކުރުމާއި ގުޅޭގޮތުން މަޖިލީހުގެ އިގްތިޞާދީ ކޮމެޓީގައި، މިނިސްޓަރު ދެއްކެވި ވާހަކަފުޅާއި ގުޅިގެން ގިނަބައެއްގެ މެދުގައި ކަންބޮޑުވުން އުފެދިފައިވާކަން ފާހަގަކޮށް މިނިސްޓްރީން ވަނީ ބަޔާނެއް ނެރެފައެވެ. އެ ބަޔާނުގައި ވާގޮތުން ލޯ ބޮޑުކަންނެލީގެ ލޭނު މަސްވެރިކަން އަލުން ފެށުމާއި ގުޅޭ ގޮތުން ޒަހާ ދެއްކެވި ވާހަކަފުޅުގައި، އެފަދަ މަސްވެރިކަމެއްގެ ތެރެއިން މިޔަރު ބޭނުމުގެ ފުރުސަތު އޮތްކަން ފާހަގަ ކުރެއްވި ކަމަށާއި އެކަން މެނޭޖް ކުރެވޭނެ ގޮތްތަކެއް ހޯދުމާއި ގުޅޭގޮތުން މަޝްވަރާ ކުރެވުނު ކަމަށް ބުނެފައި ވެއެވެ. އަދި އެއްވެސް ހާލަތެއްގައި، އޭގެ މަގްސަދަކީ މިޔަރުގެ މަސްވެރިކަން މަނާކޮށްފައި އޮތްއޮތުން ނިމުމަކަށް ގެނައުން ނޫންކަމަށް ބަޔާނުގައިވެއެވެ.\nމިނިސްޓްރީން ބުނީ، މިޔަރުގެ މަސްވެރިކަން މަނާ ކުރިފަހުން ފާއިތުވި 10 އަހަރު ދުވަހުގެތެރޭ، މިޔަރުގެ އާބާދީ އިތުރުވުމުގެ ސަބަބުން ފަރުމަހުގެ މަސްވެރިކަމަށާއި ރީނދޫއުރަހަ ކަންނެލީގެ މަސްވެރިކަމަށް އަސަރުކުރާކަމުގެ ޝަކުވާތަކެއް ލިބިފައި ވާކަމަށެވެ. އަދި އެކަމާ ގުޅިގެން، މޯލްޑިވްސް މެރިން ރިސާޗް ސެންޓަރުން ކުރިއަށް ގިނަ ދިރާސާތަކެއް ކުރެވުނު ކަމަށްވެސް މިނިސްޓްރީން ބުނެއެވެ. އެހެން ނަމަވެސް އެ ދިރާސާތަކުގެ ނަތީޖާ ދައްކާގޮތުން، މިޔަރުގެ އާބާދީ އެންމެ އެކަށީގެންވާ ގޮތެއްގައި އިތުރުވެފައި ނުވާކަން މިނިސްޓްރީން ފާހަގަކުރެއެވެ.\nމިނިސްޓްރީން ބުނީ، މިޔަރުގެ އުނދަގޫ އިތުރުވަނީ، އާދަވެގެން މިޔަރަށް ކާންދިނުމާއި، ކުނިވެ ހަލާކުވާ ޒާތުގެ ތަކެތި މޫދަށް އެޅުމުގެ ސަބަބުންކަމަށްވުމީ އެކަށީގެންވާ ކަމެއްކަމަށެވެ. އަދި އެކަމުގެ ސަބަބުން މިޔަރު އާންމުކޮށް ޝިކާރަކުރުމުގައި ގެންގުޅޭ އުކުޅުތަކަށް ނޭދެވޭ ބަދަލު އަންނަ ކަމަށެވެ. އެހެން ކަމުން މިޔަރަށް ކާންދިނުންފަދަ ކަންކަމުން ދުރުހެލިވުމަށް، އާންމުންނާއި، ޑައިވަރުންނާއި ފަތުރުވެރިކަމުގެ ސިނާއަތުގައި މަސައްކަތްކުރާ ފަރާތްތަކަށް ގޮވާލާފައި ވެއެވެ.\nމިނިސްޓްރީން ބުނީ، މިޔަރު މަސްވެރިކަން ކުރުމުގެ ހުއްދަ ދިނުމުގެ ވިސްނުން އެ މިނިސްޓްރީން އެއްވެސް ވަރަކަށް ނުގެންގުޅޭ ކަމަށެވެ. އެހެން ނަމަވެސް މަސްވެރިންގެ ކަންބޮޑުވުންތައް އަޑުއަހާ، އާންމު ދިރިއުޅުމަށް އަސަރު ނުކުރާނެ ފަދަ ގޮތަކަށް، ގުދުރަތީ ދިރުންތައް ރައްކާތެރިކުރުމަށް އެޅޭނެ ފިޔަވަޅުތަކާއި ގުޅޭގޮތުން މަޝްވަރާކުރުމަށް ތައްޔާރަށް އޮތްކަމަށް މިނިސްޓްރީން ބުނެއެވެ.\nމިޔަރު ފިޝަރީސް މިނިސްޓްރީ


އަފްރާޝިމްގެ މަރު މައުސޫމް މީހުންނާ ގުޅުވަނީ ހަގީގީ ގާތިލުން ފޮރުވަން: ޑރ ޝަހީމް | Jazeera\tއަފްރާޝިމްގެ މަރު މައުސޫމް މީހުންނާ ގުޅުވަނީ ހަގީގީ ގާތިލުން ފޮރުވަން: ޑރ ޝަހީމް - Jazeera\nފާތިމަތު ފަޔާޟާ November 17, 2019 297 views0\nއުނގޫފާރު ދާއިރާގެ ކުރީގެ މެމްބަރު ޑރ.އަފްރާޝިމް އަލީގެ މަރު މައުސޫމް މީހުންނާ ގުޅުވަނީ ހަގީގީ ގާތިލުން ފޮރުވަން ކަމަށް ކުރީގެ އިސްލާމިކް މިނިސްޓަރ އަދި ރައީސް ޔާމިން ގެ ރަނިންމޭޓް ޑރ.މުހައްމަދު ޝަހީމު ވިދާޅުވެއްޖެއެވެ.\nޝަހީމު މިހެން ވިދާޅުވެފައިމިވަނީ އަފްރާޝިމްގެ މަރާ ގުޅިގެން މަރުތަކާ ބެހޭ ކޮމިޝަނުން ތައްޔާރުކުރި ރިޕޯޓުގައި ޝަހީމް އަށް ބޮޑެތި ތުހުމަތުތަކެއް ކޮށްފައިވާ ދަނޑިވަޅެއްގައެވެ.\nޝަހީމް ކުރެއްވި ޓްވީޓެއްގައި ވިދާޅުވީ އަނިޔާވެރި އަމަލުތަކުން އޭނާ ބަރީއަވެގެންވާ ކަން މާތްﷲ ދެނެވޮޑިގެންވާނެ ކަމަށާއި ޓީވީ ޕްރޮގްރާމާއި ބެހޭ ގޮތުން މަރު ކޮމިޝަނަށް ދީފައި ވާނީ ތެދު މައުލޫމާތު ކަމަށެވެ.\nމަރު ކޮމިޝަނުގެ ރިޕޯޓުގައިވާ ގޮތުން އަފްރާޝިމް އަވާހަރަކޮށްލިރޭ ޓީވީއެމްގެ ޕްރޮގްރާމަކަށް އަރަން އަފްރާޝިމް އަށް ބާރު އެޅީ ޝަހީމު ކަމަށެވެ.\nއަދި ހާދިސާ ހިނގި ދުވަހުގެ މެންދުރު ޝަހީމްއާ ބައްދަލުކުރައްވަން އިސްލާމިކް މިނިސްޓްރީ އަށް އަފްރާޝިމް ވަޑައިގެންނެވީ އޭނާގެ އެދުމަށް ނޫން ކަމަށް ޝަހީމު ވިދާޅުވެފައިވީ ނަމަވެސް، ދެ ފަރާތުގެ ދެމެދުގައި އެ ދުވަހު ބަދަލުކުރެވިފައިވާ މެސެޖުތަކަށް ބަލާއިރު އެ ދުވަހުގެ މެންދުރު 1:00 އަށް އިސްލާމިކް މިނިސްޓްރީ އަށް އަފްރާޝިމް ވަޑައިގަތުމަށް ދެންނެވީ ސީދާ ޝަހީމުކަން އެނގެން އޮންނަ ކަމަށްވެސް އެ ރިޕޯޓުގައި ބުނެފައިވެއެވެ.\n"ހޯމަ ވިލޭރޭގެ ޕްރޮގްރާމަށް އެރުމަށް ހުށަހެޅުއްވީ ޝަހީމު ކަމާއި، އަދި އެ ޕްރޮގްރާމަށް އަފްރާޝިމް އަރުއްވަން ބޭނުންފުޅުވީ ކީއްވެގެންކަން ޝަހީމަށް އެނގިވަޑައިގަންނަވާ ކަމާއި، އެއީ ކުރީން އަފްރާޝީމް ދެއްކެވި ވާހަކަތަކަކާއި ގުޅިގެން މައާފަށް އެދުމަށް ނުވަތަ ތައުބާވާންކަން އާންމުކޮށް އިއުލާން ކުރުމަށްކަން ޝަހީމަށް އެނގިވަޑައިގެންފައިވާ ކަމާއި، އަދި އެރޭގެ ޕްރޮގްރާމަށް އެރޭ ގޮތަށް ހަމަނުޖެހިއްޖެނަމަ އެ ބޭނުމަށްޓަކާ އިސްލާމިކް މިނިސްޓްރީގައި ނޫސް ކޮންފަރެންސެއް ބާވައިދެއްވަން ޝަހީމު ހުށަހަޅުއްވާފައިވާކަން ވެސް ދެ ފަރާތުގެ ދެމެދުގައި ބަދަލު ކުރެވިފައިވާ މެސެޖުތަކުން ސާފުވޭ" ރިޕޯޓުގައި ބުނެފައިވެއެވެ.\nއެހެންކަމުން އެރޭގެ ޕްރޮގްރާމަށް އެރޭނެ ކަމުގެ ޔަގީންކަން ދެވޭނެ ފަރާތެއް ނުހުންނާނެ ކަމަށާއި އެރޭގެ ޕްރޮގްރާމަށް އަފްރާޝިމް އަރަން ބޭނުންވި ސަބަބެއް ނޭނގޭ ކަމަށް ވިދާޅުވެ ޝަހީމު ރިޔާސީ ކޮމިޝަނަށް ދެއްވާފައިވާ މައުލޫމާތުތަކަކީ ތެދު މައުލޫމާތުތަކެއް ނޫން ކަމަށްވެސް އެ ރިޕޯޓުގައި ބުނެފައިވާ ކަމަށް ރިޕޯޓުގައި ބުނެފައިވެއެވެ


ޢިލްމީޚަޒާނާގެ 160 ވަނަ ޕްރޮގްރާމް\n25-05-2012 - ޖަމްޢިއްޔަތުއްސަލަފް މީޑިއާ: މިއީ މިދިޔަހަފްތާގެ ހޯމަދުވަހުގެރޭ ގެނެސްދިން ޢިލްމީޚަޒާނާގެ 160 ވަނަ ޕްރޮގްރާމެވެ. މައުޟޫއަކީ "ދޮގު ހެދުމާއި ދޮގު ފެތުރުމުގެ ނުބައިކަން" މިއެވެ. ޕްރޮގްރާމުގައި ބައިވެރިވެވަޑައިގަތީ އައްޝައިޚް ޢަބްދުﷲބިން މުޙައްމަދުއިބްރާހީމް އަދި އައްޝައިޚް ޙަސަން މޫސާ... އިތުރަށް


ކޮމަންވެލްތު ދުވަހުގެ މުނާސަބަތުގައި ރައީސުލްޖުމްހުރިއްޔާ ތަހުނިޔާ...\nކޮމަންވެލްތު ދުވަހުގެ މުނާސަބަތުގައި ރައީސުލްޖުމްހުރިއްޔާ ތަހުނިޔާ ފޮނުއްވައިފި\nރާއްޖެއިން ކޮމަންވެލްތާއި ގުޅިގެން އެތައް ފައިދާތަކެއް ލިބޭ\nކޮމަންވެލްތުގެ އާއިލާއާ ގުޅިގެން ކުރިޔަށް ދިއުމަކީ ރާއްޖެއަށް ލިބޭ ފަޚުރެއް\nއެއްވެސް ބަޔަކީ އަނެއްބަޔަކާ ނުގުޅި ވަކިން އުޅެވޭނެ ބައެއް ނޫން\n9 މާރޗް 2020 | ހޯމަ 18:06\nދިވެހިރާއްޖޭގެ ދިދަ އާއި ކޮމަންވެލްތުގެ ދިދަ\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙު "ކޮމަންވެލްތް ޑޭ"ގެ މުނާސަބަތުގައި ތަހުނިޔާ ފޮނުއްވައިފިއެވެ.\nހޯމަ ދުވަހު ފާހަގަކުރާ، މިއަހަރުގެ ކޮމަންވެލްތު ދުވަހުގެ މުނާސަބާގައި ރައީސް ޞާލިޙު ފޮނުއްވި މެސެޖުގައި، މިއަހަރުގެ ކޮމަންވެލްތު ދުވަސް ރާއްޖެއަށް ވަކިން ޚާއްސަވާ ސަބަބުތަކުގެ މައްޗަށް އަލިއަޅުއްވާލެއްވިއެވެ.\nއެގޮތުން ރާއްޖެއަކީ، ކުދި ޖަޒީރާތަކެއްގެ މައްޗަށް އެކުލެވޭ ޤައުމަކަށް ވީނަމަވެސް އެއްވެސް ބަޔަކީ އަނެއްބަޔަކާ ނުގުޅި ވަކިން އުޅެވޭނެ ބައެއް ނޫންކަން ރައީސް ޞާލިޙުގެ މެސެޖުގައި ފާހަގަކުރައްވާފައިވެއެވެ. ހަމައެހެންމެ، ކޮމަންވެލްތާއި އަލުން ގުޅުން ބަދަހިކުރުމުގެ މައިގަނޑު އެއް މަޤްސަދަކީ ދިވެހި ރައްޔިތުންގެ އުންމީދުތަކާ އެއްގޮތަށް ބައިނަލްއަޤުވާމީ މުޖުތަމަޢާ ގުޅިގެން އެކީ އެކަތިގަނޑަކަށްވެ، މަސައްކަތްކުރުންކަން އެމަނިކުފާނުގެ މެސެޖުގައި ފާހަގަކުރައްވާފައިވެއެވެ. އަދި ކޮމަންވެލްތުގެ ޢާއިލާއާ ގުޅިގެން ކުރިޔަށް ދިއުމަކީ ރާއްޖެއަށް ލިބޭ ފަޚުރެއްކަމުގައި ވެސް އެމަނިކުފާނުގެ މެސެޖުގައި ފާހަގަކުރައްވާފައިވެއެވެ.\nކޮމަންވެލްތަކީ ތަފާތު ސަޤާފަތްތަކާއި އަދި އިޤްތިސާދީ ކުރިއެރުންތައްވެސް އެކި މިންވަރަށް ހޯދާފައިވާ ޤައުމުތަކާއި އިޖްތިމާޢީ ގޮތުންވެސް ތަފާތު އެތައް ކަމެއް ހިމެނޭ ޤައުމުތަކުގެ މީހުން ގުޅިގެން އެއް ޢަމާޒަކަށް މަސައްކަތްކުރުމަށް މަގުފަހިކޮށްދޭ ޖަމާޢަތެއްކަން ރައީސް ޞާލިޙުގެ މެސެޖުގައި ފާހަގަކުރައްވާފައި ވެއެވެ. މީގެ އިތުރުން، ސެޖުގައި ރާއްޖެއިން ކޮމަންވެލްތާއި ގުޅިގެން މީގެ ކުރިންވެސް އެތައް ފައިދާތަކެއް ލިބިފައިވާކަމަށާއި އަދި ކުރިޔަށް އޮތްތަނުގައިވެސް ކޮމަންވެލްތާއި ގުޅިގެން އެތައްދާއިރާއަކުން ރާއްޖެއަށް ކުރިއަށްއެރުންތައް ގެނެސްދެވޭނެކަމުގެ ޔަޤީންކަން އެބައޮތް ކަމުގައި އެމަނިކުފާނުގެ މެސެޖުގައި ފާހަގަކުރައްވާފައި ވެއެވެ.\nކޮމަންވެލްތަކީ ޑިކޮމްރަސީގެ އުޞޫލުތައް ކުރިއެރުވުމާއި، ތިމާވެށި ރައްކާތެރިކުރުމާއި، ވިޔަފާރި ކުރިއެރުވުމާއި، މިންތީގެ ހަމަހަމަކަން ޤާއިމުކުރުމަށް މަސައްކަތްކުރުމާއި، ޒުވާނުން ބާރުވެރިކުރުމުގެ ގޮތުން ތަޢުލީމާއި، ޞިއްޙަތާއި ކުޅިވަރުގެ ދާއިރާއާއި މަދަނީ ޖަމްޢިއްޔާ ޖަމާޢަތްތަކަށް ކޮމަންވެލްތުން އަގުނުކުރެވޭހާ މުހިންމު އެހީތެރިކަމާއި އެއްބާލުރުން ލިބެމުން އަންނަކަން ރައީސް ޞާލިޙުގެ މެސެޖުގައި ފާހަގަކުރައްވާފައިވެއެވެ. އަދި ކުދި ޤައުމުތަކުގެ އަޑު އުފުލައިދިނުމުގައި ކޮމަންވެލްތުގެ ދައުރު ބޮޑުކަން ފާހަގަކުރައްވައި ހުރިހާ ފަންތިއެއްގައިވެސް ކޮމަންވެލްތާއެކު މަސައްކަތްކުރަން ބޭނުންވާކަން ރައީސް ޞާލިޙުގެ މެސެޖުގައި ފާހަގަކުރައްވާފައިވެއެވެ.\nކޮމަންވެލްތުގެ ޔޫތު މިނިސްޓަރުންގެ ފުރަތަމަ ބައްދަލުވުން ރާއްޖޭގައި ބޭއްވުމަކީ ރާއްޖެއަށް ލިބިގެންދިޔަ ފަޚުރެއްކަމުގައި ރައީސް ޞާލިޙުގެ މެސެޖުގައި ފާހަގަކުރައްވާފައި ވެއެވެ. އަދި 2004 ވަނަ އަހަރު ކުރިމަތިވި ސުނާމީ ކާރިޘާގައި ލިބުނު ގެއްލުންތަކުން އަރައިގަތުމުގައި ވެސް ކޮމަންވެލްތުގެ އެހީތެރިކަން ރާއްޖެއަށް ލިބިފައިވާކަން ރައީސް ޞާލިޙުގެ މެސެޖުގައި ފާހަގަކުރައްވާފައިވެއެވެ. މީގެ އިތުރުން ރާއްޖޭގެ ގިނަ ޢަދަދެއްގެ ދަރިވަރުންތަކަކަށް ކޮމަންވެލްތުގެ ސްކޯލަރޝިޕް ލިބިފައިވާކަމާއި މުވައްސަސާތަކުގެ އިންސާނީ ވަޞީލަތް ތަރައްޤީކުރުމަށް ގިނަގުނަ ތަމްރީނުގެ ފުރުޞަތުތައް ވެސް ކޮމަންވެލްތުން ރާއްޖެއަށް ފަހިކޮށްދީފައިވާކަން ރައީސުލްޖުމްހޫރިއްޔާގެ މެސެޖުގައި ބަޔާންކުރައްވާފައިވެއެވެ.\nމި މުނާސަބާގައި ރައީސް ޞާލިޙު ފޮނުއްވި މެސެޖު ނިންމަވާލައްވަމުން، އީޖާދީ ބަދަލުތަކެއް ގެނެވޭވަރުގެ މަސައްކަތްތަކަކާއެކު އަދި ގުޅުންތައް ބަދަހިކުރެވިގެން ކޮމަންވެލްތު ޤައުމުތަކަށް ހަރުދަނާ ކުރިމަގެއް ލިބުމަށް އުންމީދުކުރައްވާކަމުގައި ވަނީ ވިދާޅުވެފައިވެއެވެ.\nރާއްޖެ ކޮމަންވެލްތުގެ ޢާއިލާއާ އަލުން ގުޅިފައިވަނީ މިއަހަރުގެ ފެބުރުވަރީ މަހުގެ 1 ވަނަ ދުވަހުއެވެ. ރާއްޖެއިން އަލުން ކޮމަންވެލްތުގެ ޢާއިލާއާ ގުޅުމަކީ ސަރުކާރުގެ ރިޔާސީ ވަޢުދުތަކުގެ ތެރޭގައި ހިމެނޭ ވަޢުދެކެވެ.\n9 މާރޗް 2020 | ހޯމަ 18:20\nއަހަރުމެން ނައް ކޮމެން ވެލްތު އާނުލާވެސް އުޅެވިދާނެ ދެކޭގޮތުގައި އެހާބޭނުން ނުވޭ ތިޔަޖަމުއްޔާ


Raajjey gai hingaa mashroou thakah kurimathilaa beyruge faraaiythakun sarukaarun kan'da alhaafaivaa gothah amalu kurumah angaifi - AO News\nއިކޮނޮމިކް މިނިސްޓްރީ - ފޮޓޯ: އިކޮނޮމިކް މިނިސްޓްރީ\nރާއްޖޭގައި ހިންގާ މަޝްރޫޢޫތަކަށް ކުރިމަތިލުމަށް ޝައުޤުވެރިވާ ބޭރުގެ ފަރާތްތަކުން ސަރުކާރުން ކަނޑައަޅާފައިވާ ގޮތަށް ޢަމަލުކުރުމަށް އަންގައިފިއެވެ.\nއިކޮނޮމިކް މިނިސްޓްރީން ކުރި އިޢުލާނެއްގައި ބުނެފައި ވަނީ ރާއްޖޭގައި ބިދޭސީ ފަރާތްތަކަށް އިންވެސްޓްކުރެވޭނީ، ނުވަތަ އެއްވެސް ބާވަތެއްގެ ވިޔަފާރި ހަރަކާތެއް ހިންގޭނީ، ވިޔަފާރި ރަޖިސްޓަރީކުރުމުގެ ޤާނޫނާއި ދިވެހިރާއްޖޭގައި ކުރެވޭ ފޮރިން އިންވެސްޓްމަންޓާބެހޭ ޤާނޫނުގެ ދަށުން ހުއްދަ އެ މިނިސްޓްރީން ހޯދައި، ފޮރިން އިންވެސްޓްމަންޓް އެއްބަސްވުމެއްގައި ސޮއިކުރުމަށްފަހުކަން، ބުނެވިދިޔަ ޤާނޫނުތަކުގައި ބަޔާންކޮށްފައިވާ ކަމަށެވެ.\nމީގެ އިތުރުން ރާއްޖޭގައި ކުރެވޭ ފޮރިން އިންވެސްޓްމަންޓާބެހޭ ޤާނޫނުގެ ދަށުން، ބިދޭސީ ފަރާތްތަކުން ދިވެހިރާއްޖޭގައި އިންވެސްޓުކުރުމުގެ ކުރިން، މި މިނިސްޓްރީގެ ހުއްދަ ހޯދުމަށް ލާޒިމުކޮށް، ހުއްދަ ދެވޭނެ ދާއިރާތައް ކަނޑައަޅައި، އެފްޑީއައި ޕޮލިސީ އެކުލަވާލައި، 11 ފެބްރުއަރީ 2020 ގައި ސަރުކާރުގެ ގެޒެޓުގައި ޝާއިޢުކޮށްފައިވާނެ ކަމަށްވެސް އެ މިނިސްޓްރީން ބުންޏެވެ.\nއިކޮނޮމިކް މިނިސްޓްރީން ބުނީ ދިވެހިރާއްޖޭގައި ހިންގޭ އެކިއެކި މަޝްރޫއުތައް ހިންގުމަށް ފޮރިން އިންވެސްޓްމަންޓް ކުންފުނިތަކުން ކުރިމަތިލައި، ނުވަތަ އަމިއްލަ ފަރާތްތަކުގެ އެކިއެކި މަސައްކަތްތައް ހިންގުމަށް ފޮރިން އިންވެސްޓްމަންޓް ކުންފުނިތަކާ ހަވާލުކުރެވި، އެފަދަ ކުންފުނިތަކުން ފޮރިން އިންވެސްޓްމަންޓް ހުއްދައަކާ ނުލައި، ނުވަތަ ފޮރިން އިންވެސްޓްމަންޓް ހުއްދައިގެ ދާއިރާގެ ބޭރުން ބައެއް ވިޔަފާރި ހަރަކާތްތައް ހިންގާ ކަމުގެ ޝަކުވާ އެ މިނިސްޓްރީއަށް ލިބެމުންދާ ކަމަށެވެ.\nމީގެ އިތުރުން ފޮރިން އިންވެސްޓްމަންޓް އެގްރީމަންޓުގެ ދަށުން އިންވެސްޓުކުރުމުގެ ހުއްދަ އޮންނަ މުއްދަތުގައި، ރާއްޖޭގައި އިންވެސްޓުކުރުމަށް ނުވަތަ މަޝްރޫޢުއެއް ހިންގުމަށް ދީފައިވާ ހުއްދައިގައި ހިމެނޭ ވިޔަފާރި ޙަރަކާތް ފިޔަވައި، އެހެން އެއްވެސް ވިޔަފާރި ޙަރަކާތެއް ހިންގުމަކީ، ދިވެހިރާއްޖޭގައި ކުރެވޭ ފޮރިން އިންވެސްޓްމަންޓާބެހޭ ޤާނޫނުގެ 1 ވަނަ މާއްދާގެ (ށ) އާއި ޤާނޫނު ނަންބަރު ވިޔަފާރި ރަޖިސްޓަރީކުރުމުގެ ޤާނޫނުގެ6ވަނަ މާއްދާގެ ދަށުން މަނާކަމެއް ކަމަށާއި، އެފްޑީއައި ޕޮލިސީއާއި ޚިލާފަށް ހިންގާ ވިޔަފާރިތައް ވިޔަފާރި ރަޖިސްޓަރީކުރުމުގެ ޤާނޫނުގެ 24 ވަނަ މާއްދާގެ ދަށުން ޖޫރިމަނާކޮށް، އެ ވިޔަފާރިއަކަށް މަސައްކަތް ޙަވާލުކުރި ފަރާތާއިމެދުވެސް ފިޔަވަޅު އެޅޭނެ ކަމަށްވެސް އިކޮނޮމިކް މިނިސްޓްރީގެ އިޢުލާނުގައި ބުނެފައިވެއެވެ.\nއަދި، ރާއްޖޭގައި ފޮރިން އިންވެސްޓްމަންޓެއް ހިންގާ ފަރާތަކުން، ރާއްޖޭގެ ޤާނޫނުތަކާއި ޚިލާފަށް ޢަމަލެއްކޮށްފިނަމަ، ޤާނޫނާއި އެއްގޮތަށް ޢަމަލުކުރުމަށް މުއްދަތެއް ދީ، އިޞްލާޙުނުވެއްޖެނަމަ، އެ ފަރާތަކުން ކުރަމުން އައި ހުރިހާ މަސައްކަތެއް ހުއްޓާލުމަށް އަންގައި، އެގްރީމެންޓް ބާތިލުކުރެވޭނެ ކަމަށް އިކޮނޮމިކް މިނިސްޓްރީން ބުނެއެވެ.\nއިކޮނޮމިކް މިނިސްޓްރީން ވަނީ ރާއްޖޭގައި މިހާތަނަށް ވިޔަފާރިކުރުމުގެ ހުއްދަ ދީފައިވާ ފޮރިން އިންވެސްޓަރުންގެ ތެރެއިން، ޞައްޙަ ފޮރިން އިންވެސްޓްމަންޓް އެއްބަސްވުމެއް އޮތް ފޮރިން އިންވެސްޓަރުންގެ މަޢުލޫމާތުވެސް ޝާއިޢުކޮށްފައެވެ. އަދި ޝާއިޢުކޮށްފައިވާ އެ ލިސްޓުގައި ހިމެނޭ ކޮންމެ ފަރާތަކީވެސް، ވަކި މަސައްކަތަކަށް ނުވަތަ ވަކި މަޝްރޫޢޫއަކަށް ހުއްދަ ދީފައިވާ ފަރާތްތަކަކަށްވާތީ، ހުއްދަ ދީފައިވާ މަސައްކަތް ނުވަތަ މަޝްރޫޢު ނޫން އެހެން މަސައްކަތެއް ނުވަތަ މަޝްރޫޢުއަކާއި ހަވާލުވުމުގެ ކުރިން، މި މިނިސްޓްރީގެ ހުއްދަ ހޯދުމަށް ލާޒިމުވާނެ ކަމަށް އެ މިނިސްޓްރީން ހާމަކުރެއެވެ.\nރާއްޖޭގައި ހިންގާ ސަރުކާރުގެ މަޝްރޫޢޫތަކާއި، ސަރުކާރު ޙިއްޞާވާ ކުންފުނިތަކުން ހިންގާ މަޝްރޫޢުތަކާއި، ޕްރައިވެޓް ސެކްޓަރ މަޝްރޫޢުތަކަށް ކުރިމަތިލާ ބޭރުގެ ފަރާތްތަކަށް މަޝްރޫޢު އެވޯޑު ކުރުމުގެ ކުރިން، އެ ފަރާތަކުން، އެފަދަ މަޝްރޫޢުއެއް ހިންގުމުގެ ހުއްދަ ހޯދުމަށް އެދި އެ މިނިސްޓްރީއަށް ހުށަހެޅުމަށް ވެސް ވަނީ އަންގައިފައެވެ. އެގޮތުން، ހުއްދަ ހޯދުމަށް އެދި ހުށަހަޅާނީ، ފޮރިން އިންވެސްޓްމަންޓް އެޕްލިކޭޝަން މެދުވެރިކޮށެވެ.\nއަދި އެގޮތުގެ މަތިން، ހުއްދަ ނުހޯދައި، އެކިއެކި މަޝްރޫޢޫތައް ނުވަތަ ވިޔަފާރި ހަރަކާތްތައް ހިންގުމަށް ކުރިމަތިލާ ފަރާތްތައް ބެލްކެލިސްޓުކުރުމަށްފަހު، އެ މިނިސްޓްރީގެ ވެސްބައިޓުގައި ޝައިޢުކުރާނެ ކަމަށްވެސް އިޢުލާނުގައި ބުނެފައި ވެއެވެ.\nއިކޮނޮމިކް މިނިސްޓްރީމިނިސްޓްރީ އޮފް އިކޮނޮމިކް ޑިވެލޮޕްމަންޓު


REPORT| Haa Alif "Sarukaareh" Gothuga Hingan Moosa Shafeeq - Vaguthu\nހއ. އަތޮޅު "ސަރުކާރެއް" ގޮތުގައި ހިންގަން މޫސާ ޝަފީގް\nހއ. އަތޮޅު ކައުންސިލްގެ ރައީސް ކަމަށް ވާދަކުރައްވާ އެމްޑީޕީގެ ކެންޑިޑޭޓް މޫސާ ޝަފީޤް - ވަގުތު އިމޭޖަސް: އަހްމަދު މަމްދޫހް\n(ހއ. ދިއްދޫ) އެމްޑީޕީގެ އެހެން މެންބަރުންނާ އެއް ގޮތަށް މޫސާ ޝަފީގްގެ ވިސްނެވުމަކީ ވެސް ލާމަރުކަޒީ ނިޒާމު ތަންފީޒު ކުރުމެވެ. ރަށު ކައުންސިލްތަކާއި އަތޮޅު ކައުންސިލްތައް މިނިވަންކަމާ އެކު ހިނގުމެވެ. އަތޮޅުތައް ފަޅުވަމުން ދިއުން ހުއްޓުމަކަށް ގެނެވެން އޮތް ހަމައެކަނި ސިޔާސަތަކީ މި ލާމަރުކަޒީ ނިޒާމެވެ.\nހއ. އަތޮޅު ވެރިރަށް ދިއްދުއަށް އުފަން މޫސާ ޝަފީގް، އަތޮޅު ކައުންސިލްގެ ރައީސް ކަމަށް ޝައުގުވެރިކަން އުފެދުނި އެއް ސަބަބަކީ "އަތޮޅު ސަރުކާރެއް" ގާއިމް ކުރެވޭނެ އެންމެ ފަހި ފުރުސަތު ކަމުގައި ވިސްނިވަޑައިގަތުމުންނެވެ. މުޅި އަތޮޅު ރައްޔިތުންގެ ވޯޓުން އަތޮޅު ރައީސެއް އިންތިޚާބު ކުރުމާއި، އަތޮޅު ކައުންސިލްގައި ހުރިހާ ރަށެއް ތަމްސީލް ކުރެވުމަކީ ހެޔޮ ފާލެއް ކަމަށް އޭނާ ދެކެވަޑައިގަންނަވައެވެ.\n"އަބަދުވެސް އިސްލާހަށް މަސައްކަތް ކުރިން، އެމްޑީޕީގެ ސިޔާސީ ހަރަކާތްތަކުގައި، ކެމްޕޭންތަކުގަ ވެސް، މި ފަހަރު އެމްޑީޕީ އިސްވެގެން ކައުންސިލްތަކަށް މި ދެވުނު ބާރާ އެކީ އަތޮޅުތައް ބާރުވެރިވެގެން ދާނެ، އެހެންވެ އަބަދުވެސް ދެކޭ ހުވަފެން ހަގީގަތަކަށް ހެދުމަށް ނުކުތީ،" ޝަފީގް ވިދާޅުވިއެވެ.\nއަތޮޅުގައި ވަރުގަދަ ކުންފުނި / ވިޔަފާރި އުފެއްދުން\nއަތޮޅު ކައުންސިލް ހިންގާނެ ގޮތް "ވަގުތު ހޭރިޔާ" އަށް ޚިއްސާ ކުރައްވަމުން ޝަފީގް ފުރަތަމަ ފާހަގަކުރެއްވީ ފަސް މިލިއަން ރުފިޔާއަށް ވުރެ އަގު ކުޑަ މަޝްރޫއުތައް ހިންގަން ބިޑް މަރުހަލާ ގެންދިއުމުގެ ބާރު ކައުންސިލްތަކަށް ދިނުމެވެ.\nމިއީ އަތޮޅުގައި އިމާރާތް ކުރުމުގެ ކުންފުނިތައް ގެނައުމަށް ރަނގަޅު ފުރުސަތެއް ކަމުގައި ޝަފީގް ވިދާޅުވިއެވެ. މި މަޝްރޫއުތައް ހިންގަން ހަވާލު ކުރުމުގައި އިސްކަން ދޭނީ އަތޮޅުގެ ކުންފުނިތަކަށް ކަމަށް ވެސް ވިދާޅުވިއެވެ. އޭރުން އަތޮޅުގައި ކުންފުނިތައް އުފެއްދި، އަތޮޅުގެ އިގްތިސާދުގެ ތެރޭގައި ފައިސާ ހިފެހެއްޓި ދައުރުވާ މިންވަރު އިތުރުވެގެންދާނެ ކަމަށް އޭނާ ވިދާޅުވިއެވެ.\n"މި ޕްރޮޖެކްޓްތައް ހަވާލު ކުރުމުގައި އަޅުގަނޑުމެން އިސްކަން ދޭނީ މި އަތޮޅުގެ ޕާޓީތަކަށް، އެއީ ލާމަރުކަޒީ ނިޒާމު، އެ ކުންފުނިތައް އުފެދުމުން ވަޒީފާތައް ވެސް އުފެދިގެން އަންނާނެ، ދިވެހިންނަށް ވަޒީފާ ފުރުސަތު ވެސް ލިބޭނެ، އާމްދަނީ އިތުރު ކުރެވި ވިޔަފާރިތައް އެ އުފެދެނީ،" ޝަފީގް ވިދާޅުވިއެވެ.\nމިގޮތުން ޓޫރިޒަމް ރިސޯޓްތައް ތަރައްގީ ކުރުމަށާއި ދަނޑުވެރިކަން ކުރަން ރަށްރަށް ކައިރީ ހުރި ފަޅުރަށްތައް ދޫކުރުމުގައި ވެސް އަތޮޅުގެ ކުންފުނިތަކަށް އިސްކަން ދިނުމުގެ ވިސްނުމެއް އޭނާ ގެންގުޅުއްވައެވެ. ހއ. ހޯރަފުށި ކައިރީ އޮންނަ އުނގުލިފިނޮޅުގައި ރިސޯޓެއް ތަރައްގީ ކުރަން ހަވާލު ކުރަން ވެސް ވިސްނާފައި އޮތީ ހޯރަފުށި މީހެއްގެ ކުންފުންޏަކަށް ކަމަށްވެއެވެ.\nރަށު ކައުންސިލްތައް ބާރުވެރިކުރުން\nމޫސާ ޝަފީގް ދެކެވަޑައިގަންނަވާ ގޮތުގައި އަތޮޅު ކައުންސިލްގެ ބޭނުމަކީ ރަށު ކައުންސިލްތައް ބާރުވެރިކުރުމެވެ. އެ ރަށްރަށުގެ ތަރައްގީ އަށް ބޭނުންވާ ކަންކަން ކުރުމުގެ ބާރުވެރިކަން އެ ރަށްރަށުގެ ކައުންސިލަށް ލިބިގެން ޖެހޭނެ ކަމަށް އޭނާ ވިދާޅުވިއެވެ.\nއެމްޑީޕީއިން އިސްވެ ކައުންސިލްތަކަށް ދީފައިވާ އާ ބާރުވެރިކަމުގެ ތެރެއިން މޫސާ ޝަފީގް ވެސް ފާހަގަކުރައްވާ އެއް ކަމަކީ ރަށްރަށުގެ އިހްތިސާސްއެއް ކަނޑައެޅުމެވެ. އެ އިހްތިސާސްގެ ތެރޭގައި ހިމެނޭ ފަޅުރަށްރަށާއި ފަޅުތައް އެ ރަށުގެ މިލްކެއްގެ ގޮތުގައި ކަނޑައެޅުމެވެ. އަދި ރަށާއި ރަށުގެ އިޙްތިސާސްގައި ހިމެނޭ ސަރަހައްދުގެ ބެލެނިވެރިކަން ރަށުގެ ކައުންސިލަށް ދިނުމެވެ.\n"މީގެ ސަބަބުން ރަށު ކައުންސިލަށް އާމްދަނީ ހޯދެން އެބަ އޮތް، ބިމު ކުލީގެ ފައިސާ ރަށު ކައުންސިލަށް ހޯދެން އެބަ އޮތް، އެ ފައިސާއިން ރަށުގެ ހުރި މައްސަލަތައް ހައްލު ކުރަން، ރަށުގެ ތަރައްގީ އަށް ބޭނުންވާ ކަންކަން ހަމަޖައްސަން،" މޫސާ ޝަފީގް ވިދާޅުވިއެވެ.\nއޭނާ ފާހަގަކުރެއްވި ގޮތުގައި ހއ. އަތޮޅުގެ ރަށު ކައުންސިލްތަކަށް އާމްދަނީ ހޯދޭނެ ވިސްނުންތަކެއް އެމްޑީޕީގައި އެބަ އޮތް ކަމަށެވެ. ރަށްރަށުގައި ޓޫރިޒަމް ވިޔަފާރި ފުޅާ ކުރުމާއި ރަށްރަށުގެ ގުދުރަތީ ގޮތުން ރީތި ބައެއް ސަރަހައްދުތައް ފަތުރުވެރިކަމުގެ ބޭނުމަށް ދޫކުރެވި ކައުންސިލަށް ލިބޭ އާމްދަނީއިން އެ ނަތީޖާ ނެރެވޭނެ ކަމަށް އޭނާ ވިދާޅުވިއެވެ.\nހއ. އަތޮޅު ކައުންސިލްގެ ރައީސް ކަމަށް ވާދަކުރައްވާ އެމްޑީޕީގެ ކެންޑިޑޭޓް މޫސާ ޝަފީގް ދިއްދޫގައި ބޭއްވި ޖަލްސާއެއްގައި - ވަގުތު އިމޭޖަސް- މުހައްމަދު އަފްޒަލް\nތިލަދުންމައްޗަށް ނޫ އިގްތިސާދުގެ ސިޔާސަތުގެ ނަފާ\nހއ. އަތޮޅުގެ ރަށްރަށަކީ، މޫސާ ޝަފީގް ގަބޫލު ކުރައްވާ ގޮތުގައި، އެމްޑީޕީއިން ފާހަގަކުރާ "ނޫ އިގްތިސާދު" ގެ ސިޔާސަތުތައް އެންމެ ރަނގަޅަށް ތަންފީޒު ވާން އޮތް ސަރަހައްދެވެ. މި ގޮތުން މި ސަރަހައްދުގެ ރަށްރަށުގައި ކަނޑޫފަލާއި ޗަސްބިންތަކާއި ކުޅިތައް އޮތް ރަށްރަށް ގިނަ ކަން އޭނާ ފާހަގަކުރެއްވިއެވެ. މި ސަރަހައްދުތައް ހިމާޔަތްކޮށް އެ ސަރަހައްދުތަކުގައި މަސް އާލާ ކުރުން ފަދަ އިގްތިސާދީ ހަރަކާތްތައް ގެންދާނެ ކަމަށް ވިދާޅުވިއެވެ.\n"މި ސަރަހައްދުތައް ބޭނުން ކުރާނެ ގޮތެއް އަޅުގަނޑުމެން ހޯދާނަން، އެ ކަން އަޅުގަނޑުމެން ކުރާނީ އެ ރަށްރަށުގެ ރައްޔިތުންގެ ޚިޔާލު ހޯދައިގެން، އަދި އަތޮޅު ކައުންސިލްގައި އޭގެ މަޝްވަރާ ކޮށްގެން، އަތޮޅު ކައުންސިލްގައި މި އަތޮޅުގެ ކޮންމެ ރަށެއް ތަމްސީލް ކުރާނެ، ލާމަރުކަޒީ ނިޒާމު ވަރުގަދަ ކޮށްފަ މި އޮތް ހިސާބުން އަތޮޅުގެ ގުދުރަތީ ރީތި ކަމުގެ ނަފާ އަތޮޅުގެ ރައްޔިތުންނަށް ހޯދައިދެވޭނެ،" މޫސާ ޝަފީގް ވިދާޅުވިއެވެ.\nއޭނާ ދެން ފާހަގަކުރެއްވީ ހއ. އިހަވަންދޫގައި ގާއިމް ކުރުމަށް މި ސަރުކާރުން ނިންމާފައިވާ 500 ޓަނުގެ މަސް ރައްކާ ކުރެވޭ ކާރުޚާނާއެވެ. މީގެ ސަބަބުން އިހަވަންދިއްޕޮޅުގެ މަސްވެރިންނަށް ފަސޭހަވެ އެ ސަރަހައްދުގައި މަސްވެރިކަމުގެ ސިނާއަތް މިހާރަށް ވުރެ ފުޅާ ވެގެން ދާނެ ކަމަށް އޭނާ ވިދާޅުވިއެވެ.\nދިއްދޫގައި ބޭއްވި ރަށްވެހި ފަތިސް ޖަލްސާ - ވަގުތު އިމޭޖަސް: މުހައްމަދު އަފްޒަލް\n"ލާމަރުކަޒީ ވިސްނުމަކަށް ފުރުސަތުދީ"\nއަސާސީ ޚިދުމަތްތަކަށާއި އިގްތިސާދީ މަސައްކަތްތަކަށް ވެރިރަށް މާލެއަށް ބަރޯސާވާން ޖެހޭ ސަގާފަތް ނިމުމަކަށް އަންނަން އޮތީ ލާމަރުކަޒީ ވިސްނުމަކަށް ފުރުސަތު ދީގެން ކަމަށް އޭނާ ވިދާޅުވިއެވެ. ރަށު ސަރުކާރުތަކާއި އަތޮޅު ސަރުކާރުތަކުގެ ވިސްނުން ތަންފީޒު ކުރެވިގެން ކަމަށް ވެސް އޭނާ ވިދާޅުވިއެވެ. އެ ވިސްނުން އޮތީ މޫސާ ޝަފީގާއި އޭނާގެ ތަމްސީލް ކުރައްވާ އެމްޑީޕީގައި ކަމަށް ވިދާޅުވިއެވެ.\n"ލާމަރުކަޒީ ނިޒާމު މި ފެންނަ ގޮތަށް ތައާރަފް ވެގެން އައީ އެމްޑީޕީގެ ސަރުކާރެއްގައި، މި ނިޒާމު ފުނޑުފުނޑު ކޮށްލީ އަޅުގަނޑުމެންގެ ވާދަވެރިންގެ ސަރުކާރުގައި، އަލުން އަނބުރާ މި ނިޒާމު ހަރުދަނާކޮށް މީގެ ކުރިން ބާރުވެރިނުކުރާ ވަރަށް ކައުންސިލްތައް ބާރުވެރިވާނެ ގޮތަށް ގާނޫނު ބައްޓަން ކުރީ އެމްޑީޕީގެ މެޖޯރިޓީ އޮތް މަޖިލީހެއްގައި އެމްޑީޕީއިން އިސްވެ އޮވެ،" މޫސާ ޝަފީގް ވިދާޅުވިއެވެ.\nއޭޕްރީލް 8, 2021 08:33\nއަހަރެންގެ ވޯޓް ހަމަ ގައިމުވެސް ކަލެއަކަށް ނުލިބޭނެ... ހަރާމް.. ރީނދޫ ހުން ޖެހިފަ ތިބި މީހުން ކަލެއަށް ވޯޓްލާނީ...\nއޭޕްރީލް 8, 2021 08:34\nރީނދޫ ޓައީ އަޅާފަ ރީނދޫ ގޮނޑީގަ އިނީމަ ތިއޮތީ ސަރުކާރު ހިންގިފައި.\nއޭޕްރީލް 8, 2021 09:07\nޤާނޫނުއަސާސީ އެނގޭބާ؟މީ ޔުނިޓަރީ ދައުލަތެއް! .\nއޭޕްރީލް 8, 2021 09:59\nމި މަގާމު ތަކަށް ކުރިމަތިލާން ހަމަ ލިޔަން ކިޔަން އެގުނީމަ މިހާރުވެސް ފުދޭބާ؟\nކީއްވެ ކާތިބުކަމާއި، ޕިޔޯނުންގެ ފެންވަރު އެއަށްވުރެ މަތިވަނީ.. ސެޓްފިކެޓް + ދާއިރާގެ ހުނަރު+ ކުރީގެ މަސަތްކަތް ކުރިކަމުގެ ލިޔުން.. މީ އެންމެ އާދައިގެ ވަޒީފާއަށް ވެސް ބޭނުންވާ މިންވަރު..\nގައުމު ހިންގައި މުސްތަގުބަލު ތަސައްވުރުކޮށް ބައްޓަން ކުރަން މިއަންނަނީ ގަމާރު+ގްރޭޑް5ގެ ފެންވަރުގެ ކާހިނުން..\nއޭޕްރީލް 8, 2021 10:02\nމާތް ކަލާކޯ ހއ އެއްކިޔާނެކަމެއް ނެތް އެއްގޮޑިއެއްވެސް ދޭނެކަމެއް ނެތް މޑޕީ އައުޓް އިންޑިޔާ އްއުޓް\nއޭޕްރީލް 8, 2021 10:59\nސަރުކާރެއްގެ ގޮތުގަ ކައުންސިލް ހިންގޭނީ ގާނޫނުއަސާސީން އެބާރު ލިބިދިނީމަ.އަދި އޭގެ އިތުރުން ކައުނސިލް ތަކަށް ލިބިގެންދާ އާމްދަނީ އިން ކައުންސިލްތަކުގެ ހަރަދާއި ކައުންސިލް ތަކުގެ ދާއިރާ ތަރައްގީ ކުރެވޭވަރަށް އާމްދަނީ ލިބެންފެށި ދުވަހަކުން.އެހިސާބަށްދާއިރު އަތޮޅުކައުންސިލްގެ އިހްތިސާސްގެތެރޭ ހިމެނޭ ހުރިހާރަށެއްގެ ސްކޫލް މަދްރަސާ ހެލްތުސެންޓަރު ހޮސްޕިޓަލް ކޯޓް ފަދަ އެންމެހާތަނެއް ހުންނަނީ ކައުންސިލްގެ ބެލުމުގެ ދަށުގަ މިހުރިހާކަމެއް ޑިވޮލޮޕް ކުރުމަށާއި މިހުރިހާކަމަކަށް ހަދަރު ކުރެވޭހާ ފައިސާ ކައުންސިލްތަކުގެ އާމްދަނިއަށްލިބެމުންދާނެ. ހަގީގަތަށް ބުރަވާނަމަ ބުނެވޭނީ ކައުންސިލްއުފެދެން މިގައުމުގަ އަދި ކައިރިވެސް ނުވޭ. މިކިަމުގެސަބަބުން ދައުލަތަށް ލިބޭއަމްދަނީން 1 ބިލިއަންރުފިޔާ ބޭކާރުވެގެން އެބަދޭ.


އިހަވަންދޫ ބަނދަރު ހަދަން އެމްޓީސީސީއާއި ހަވާލުކޮށްފި — Ihavandhoo.com\n26 އޮގަސްޓު 2019 0\nހއ. އިހަވަންދޫގައި ބަނދަރު އެޅުމުގެ އެއްބަސްވުމުގައި ސޮއިކުރެއްވި އެމްޓީސީސީގެ ސީއީއޯ މުހައްމަދު ޝާހު (ވ) އާއި ނެޝަނަލް ޕްލޭނިން މިނިސްޓްރީގެ ޑިރެކްޓަރު ޖެނެރަލް ފާތިމަތު ޝާނާ ފާރޫގު -- ފޮޓޯ: ނެޝަނަލް ޕްލޭނިން މިނިސްޓްރީ\nހއ. އިހަވަންދޫ ބަނދަރު ބޮޑުކުރުމުގެ މަސައްކަތް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ އެމްޓީސީސީއާއި ހަވާލުކޮށްފިއެވެ.\nމިއަދު މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގައި ބޭއްވި ރަސްމިއްޔާތެއްގައި މި އެއްބަސްވުމުގައި ޕްލޭނިންގ މިނިސްޓްރިގެ ފަރާތުން ސޮއިކުރެއްވީ ޑިރެކްޓަރ ޖެނެރަލް ފާތިމަތު ޝާނާއެވެ. އަދި އެމްޓީސީސީގެ ފަރާތުން ސޮއިކުރެއްވީ ސީއީއޯ ހަސަން ޝާހްއެވެ.\nބަނދަރު އަޕުގުރޭޑުކުރެވިގެންދާއިރު، އިހަވަންދޫ ބަނދަރުގެ ބޭރު ތޮށީގައި 284 މީޓަރުގެ ހުންނަ އިރު، އެއްގަމު ތޮށީގައި ހުންނާނީ 95 މީޓަރު ކަމަށް ޕްލޭނިން މިނިސްޓްރީން ބުންޏެވެ.


Quarantine Vaan Guest House Hoadhanee - Vaguthu\nކަރަންޓީނުވާން ގެސްޓް ހައުސް ހޯދަނީ\nރާއްޖެއިން ބޭރުން އަންނަ ފަރާތްތަކުން ކަރަންޓީންވުމަށް ހޮޓެލް، ގެސްޓްހައުސް ފަދަ ތަންތަން ހަމަޖެއްސުމަށް ބޭނުންވާތީ، އެކަމަށް ޝައުގުވެރިވާ ފަރާތްތައް ހޯދަން ހެލްތް މިނިސްޓްރީން އިއުލާންކޮށްފިއެވެ.\nއެ މިނިސްޓްރީން އިއްޔެ ކޮށްފައިވާ އިއުލާނުގައިވާ ގޮތުން ޝައުގުވެރިވާ ފަރާތްތަކުން ހޯމަ ދުވަހުން ފެށިގެން ސަރުކާރު ބަންދުނޫން ކޮންމެ ދުވަހެއްގެ ހެނދުނު 10:00ން 14:00 އާއި ދޭތެރޭ ޕްރޮޕޯސަލް ހުށައެޅޭނެއެވެ.\nޕްރޮޕޯސަލް ހުށައަޅާން ޖެހޭނީ ދަރުބާރު ގޭގައި ގާއިމްކޮށްފައިވާ ހެލްތް އިމެޖެންސީ އޮޕަރޭޝަން ސެންޓަރު (އެޗްއީއޯސީ) އަށެވެ.\nއިތުރު މައުލޫމާތު އެޗްއީއޯސީ އަށް މެއިލް ކުރުމުން ލިބޭނެ ކަމަށް އިއުލާނުގައިވެއެވެ.\nބޭރުން އަންނަ ފަރާތްތައް ކަރަންޓީނުވާން ހޮޓާ/ގެސްޓު ހައުސް ހޯދަން ހުޅުވާލާފައި ވާއިރު މި މަހުގެ 15 އިން ފެށިގެން ދެކުނު އޭޝިޔާގެ ގައުމުތަކަށް ރާއްޖޭގެ ބޯޑަރު ހުޅުވާލަން ސަރުކާރުން ވަނީ ނިންމާފައެވެ.\nނައްސި ޕީސީއާރްގެ ނަތީޖާއާއެކު ކަރަންޓީނު ނުވެ ފަތުރުވެރިންނަށް ރާއްޖެއަށް އާދެވޭނެއެވެ.\nވޯކް ވިސާ ހޯލްޑަރުންނަށް ރާއްޖެ އެތެރެވެވޭނީ 14 ދުވަހުގެ ކަރަންޓީނުގެ މުއްދަތެއް ފުރިހަމަކުރާ ގޮތަށެވެ. މި ސަރަހައްދުގެ ގައުމުތަކަށް ބޯޑަރު ބަންދުކުރީ އިންޑިއާގެ ކޮވިޑްގެ ހާލަތު ގޯސްވުމުންނެވެ.\nރާއްޖޭގެ ކޮވިޑްގެ ހާލަތު ކުރިއަށްވުރެ ރަނގަޅުވާން މިހާރު ވަނީ ފަށާފައެވެ. ފާއިތުވި 24 ގަޑިއިރު ރާއްޖެއިން 150 މީހަކު ވަނީ ބައްޔަށް ފައްސިވެފައެވެ. މުޅި ޖުމްލަ ފައްސިވި މީހުންގެ އަދަދު އުޅެނީ 74،224 ގައެވެ.\nޖުލައި 4, 2021 10:26\nކޮން ނައްސި ރިޕޯޓެކޭ ކިޔާ އޮޅުވާލާ ކައް. ދިވެހި މީހާއަށް2ޒޯޑް ޖަހާ ނައްސި ސެޓްފިކެޓް ހިފާގެން އުފަން ދަށައް ނުދެވޭ. ެ. އިންޑިޔާ މީހާ އެއްވެސް ވެކްސިނެއް ނުނަގާ ފޭކް ނައްސި ސެޓު ފިކެޓުގަ ބޭނުން ތަކައް.. އަޅެ މިގައުމު ގެ ސަރުކާރައް މުހިން މީ އަންޑިޔާ ތަ\nޖުލައި 4, 2021 10:43\nރައްޔިތުންނަށް ކުރާޖެއްސުމެއްތަމީ. އާއްމު ހާލަތު ރަނގަޅު ވާންދޭ ފުރުސަތަކީ އިތުރު ވޭރިއެންޓެއް ފަތުރައި ކުރިއަށްވުރެ ތައްޔިތުން ނިކަމެތި ކުރަން ގެސްޓްހައުސް ހޯދަނީ. އެއްވެސް ރައްކާތެރި ކަމުގެ ފިޔަވަޅެއް ޔިޔަތަންތާނގަ ނާޅާ. ދެން ތެޅިގަންނާނެ ބަލިފެތުރިގަތީމާ. މީތަ އެބުނާ ހެޔޮވރިކަމަކި. ހައްގުމިން ވަރަކީ. ކުރިއަށް އެއްވިޔަވަޅު. ފަހަތަށް ދިހަފިޔަވަޅުއަޅަމުން ރައްޔިތުން ޖޫރިމަނާކޮށްގެން ސަރުކާރު ހިންގަން. ލަދުކޮބާ.ޔާﷲމިމުނާފިގުންނާއި މިބައިމީބުންނަށް ވާގިވެރިވާ ޔަހޫދީންގެ ކިބައިން މިގައުމު ސަލާމަތްކުރައްވާންދޭވެ. އާމީން.\nޖުލައި 4, 2021 11:38\nޑިވެ ހިންނަށް ޕީސީއާރު ހަދައިގެން ރަށަށް ނުދެވެނީ ކީއްވެ؟\nޖުލައި 4, 2021 14:50\nކުރީގަ ވެސް ތިޔަ ގޮތަށް އިންޑިޔާ މީހުންގެ ކަރަންޓީން ހަބަކަށް ރާއްޖެ ހަދާ މުޅި ޤައުމުގަ ހުރިހާ ގެސްޓް ހައުސް އެއް ފުރާ އެއެއްޗެހި ބޭތިއްބީ. ނަތީޖާ އަކަށްވީ މުޅި ޤައުމުގައި ބަލި އިތުރުވެ އެތަށް ބަޔަކު ދުނިޔެ އަޅާ ދިއުން. ހެލްތު މިނިސްޓަރު އޮތީ ހިއްން ހޭނަރާ.\nޖުލައި 4, 2021 15:59\nއިންޑިއާ މީހުން ގެންނަން ވެގެން ހަދާހާ ދޮގު


މިދިޔަ މަހު އެންމެ ގިނައިން ސާވިސް ޗާޖު ދިނީ ރަންދެލި ރިސޯޓުން – Dhen.mv\nމިދިޔަ މަހު އެންމެ ގިނައިން ސާވިސް ޗާޖު ދިނީ ރަންދެލި ރިސޯޓުން\nJanuary 4, 2020 - 10:01 am\nއެ ރިސޯޓުގެ މުވައްޒަފުންނަށް ސާވިސް ޗާޖުގެ ގޮތުގައި މިދިޔަ މަހު ދިނީ 1،903 ޑޮލަރު (29،348ރ.) އެވެ. މިއީ ނޮވެމްބަރު މަހާ އަޅާ ބަލާއިރު 11،677ރ. އިތުރު އަދަދެކެވެ. ރަންދެލި ރިސޯޓު، ނޮވެމްބަރު މަހު ހިމެނުނީ ސާވިސް ޗާޖުގެ ލިސްޓުގެ ދެވަނައިގަ އެވެ.\nސާވިސް ޗާޖު ލިސްޓުގެ ކުރީގައި މިދިޔަ ނޮވެމްބަރު މަހު އޮތް ވެލާ ޕްރައިވެޓް އައިލެންޑް، ޑިސެމްބަރު މަހު ތިންވަނަ އަށް ވެއްޓިފަ އެވެ. ވެލާ އިން 1،329 ޑޮލަރު (20،497ރ) ނޮވެމްބަރު މަހު ދީފައިވާއިރު މިދިޔަ ޑިސެމްބަރު މަހުގެ ސާވިސް ޗާޖުގެ އަދަދަކީ 931.84 ޑޮލަރު (14،368ރ.) އެވެ.\nމިދިޔަ މަހު ސާވިސް ޗާޖުގެ ގޮތުގައި 948.67 ޑޮލަރު (14،628ރ.) ބަހައިގެން ލިސްޓުގެ ދެވަނައިގައި އޮތީ ސެއިންޓް ރެޖިސް ވޯއްމުލި ރިސޯޓެވެ. އޭގެ ކުރީ މަހު ވޯއްމުލި ރިސޯޓުން ބަހާފައިވަނީ 789.81 ޑޮލަރު (12،178ރ.) އެވެ.\nބައެއް ރިސޯޓުތަކުން ސާވިސް ޗާޖުގެ މައުލޫމާތު ހާމަކުރި ނަމަވެސް ގިނަ ރިސޯޓުތަކުން އެކަމެއް ނުކުރެ އެވެ. ރާއްޖެގައި 151 ރިސޯޓު ހިންގަ އެވެ. އެކަމަކު، މިދިޔަ މަހު ވެސް ސާވިސް ޗާޖުގެ މައުލޫމާތު ހާމަކުރީ އެންމެ 75 ރިސޯޓުންނެވެ.\nސާވިސް ޗާޖު ދެނީ ރަނގަޅަށް ކަމަށް ބުނެ ޓޫރިޒަމް މިނިސްޓަރު އަލީ ވަހީދު ދާދި ފަހުން މީޑިއާ ގައި ދެއްކެވި ވާހަކައެއްގެ މައްސަލަ ވަނީ ހޫނުވެފަ އެވެ. އަދި ރިސޯޓުތަކުގެ ބައެއް މުވައްޒަފުން ވަނީ ފާޅުގައި އޭނާއާ ދެކޮޅަށް ތެދުވެ، އިސްތިއުފާ އަށް ގޮވަން ފަށައިފަ އެވެ.


މަސައްކަތް ކުރަންޖެހޭ ތަން: ޒުވާނުންގެމަރުކަޒު / ހދ.ހަނިމާދޫ\nއެޑްމިނިސްޓްރޭޝަން/ މެނޭޖްމަންޓްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވުމާއެކު، އެޑްމިނިސްޓްރޭޝަން/ މެނޭޖްމަންޓްގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\nއެޑްމިނިސްޓްރޭޓިވް އޮފިސަރގެ މަޤާމަށް ޝަރުޠު ހަމަވާ މީހެއް ހޮވުމުގައި އިދާރީ މަސައްކަތް ކުރުމުގެ ދާއިރާގައި މަސައްކަތް ކޮށްފައިވާ މީހުންނަށް އިސްކަން ދެވޭނެއެވެ.\nކޮންޓްރެކްޓްގެ މުއްދަތުގައި މަސައްކަތުގެ ފެންވަރަށް ބަލައި ކޮންޓްރެކްޓްގެ މުއްދަތު އިތުރު ކުރެވޭނެއެވެ.\nމި މަޤާމުގެ އިންޓަވިއު 01 މަސްދުވަހުގެ ތެރޭގައި ބޭއްވޭނެއެވެ.\nމި ވަޒީފާއަށް ޝަރުޠުހަމަވާ ފަރާތްތަކުގެ އަދަދު 10އަށްވުރެ ގިނަނަމަ، ތަޢުލީމާއި ތަޖުރިބާއަށް އަދި މިމަސައްކަތަށް ބޭނުންވާ ހުނަރަށް ބެލުމަށްފަހު، އިންޓަވިއު ކުރެވޭނީ ޝޯޓްލިސްޓް ކުރެވޭ 10 ފަރާތާއެވެ.\nވަޒީފާގެ އިންޓަވިޔުއަށް ހާޒިރުވާއިރު، ވަޒީފާއަށް އެދި ހުށަހަޅާފައިވާ އެޕްލިކޭޝަނާއެކު ހުށަހަޅާފައިވާ ލިޔުންތަކުގެ އަސްލު ގެންނަވަންވާނެއެވެ.\nސުންގަޑި: 12 ޖުލައި 2015 ވާ އާދީއްތަ ދުވަހުގެ 13:30 ގެ ކުރިން\nއެޕްލިކޭޝަން ހުށަހަޅަންވީ ތަން: ވެލާނާގޭގެ3ވަނަ ފަންގިފިލާގައި ހުންނަ މިނިސްޓްރީ އޮފް ޔޫތު އެންޑް ސްޕޯޓްސްއަށް އަދި ތިލަދުންމަތީ ދެކުނުބުރީ ހަނިމާދޫ ކައުންސިލް އިދާރާއަށް\nސިވިލް ސަރވިސްގެ ވަޒީފާއަށް އެދޭ ފޯމު މި މިނިސްޓްރީގެ ކައުންޓަރުންނާއި ވެބްސައިޓުން އަދި ތިލަދުންމަތީ ދެކުނުބުރީ ހަނިމާދޫ ކައުންސިލް އިދާރާއިން ލިބިވަޑައިގަންނަވާނެއެވެ.\nއިތުރު މަޢުލޫމާތު ސާފުކުރެއްވުމަށް ގުޅުއްވާނީ 3347465 އަށް\nސުންގަޑި: 12 ޖުލައި 2015 1330


Velaa ge veriyaa ge nazarun: Beynunvanee avas fiyavalhu thakeh! | Mihaaru\nވެލާގެ ހިއްސާދާރު ޖިރީ\nވެލާ ރިސޯޓްގެ އެއް ވެރިޔާ: ރާއްޖެއަށް ފައިދާތަކެއް ނެގެން އެބަ އޮތް\n28 މެއި 2020 - 12:06 35 comments\nރާއްޖޭގެ އެންމެ އަގުބޮޑު، އެންމެ ރީތި އެއް ރިސޯޓް ކަމަށްވާ ވެލާގެ އެއް ހިއްސާރު ޖިރީ ސްމެކްއަށް ރާއްޖެ އަކީ ވަރަށް ތަފާތު މަންޒިލެކެވެ. އަދި ކޮވިޑް-19ގެ ބިރަށް ފަހު އަލުން ދެމިގަންނަން އޮތް ފުރުސަތުތައް ވެސް އޭނާއަށް ފެނިވަޑައިގަނެ އެވެ. އެހެންކަމުން ކުރިމަގާ މެދު އުއްމީދެއް ނުގެއްލެ އެވެ. އޭނާ ވިދާޅުވަނީ ވިސްނުންތެރިކަމާ އެކު ފިޔަވަޅުތައް އަޅައިފި ނަމަ މި ވެއްޓުމުން އަރައިގަނެވޭނެ ކަމަށެވެ.\nޖިރީ ގަބޫލުކުރައްވާ ގޮތުގައި ކޮވިޑް-19ގެ ނުރައްކަލަށް ބަލާއިރު، ޓޫރިސްޓުން އެންމެ ގަޔާވާނެ ސިފަތައް ރާއްޖޭގެ ޓޫރިޒަމްގައި އެބަ ހުއްޓެވެ. އެއް ކަމަކީ ވަކިވަކި ރަށްރަށުގައި ރިސޯޓްތައް ތަރައްގީކޮށްފައި އޮތުމެވެ. މިއީ މިކަހަލަ ގައިންގަޔަށް އަރާ ބޮޑު ބަލިމަޑުކަމެއްގައި، ޓޫރިސްޓުންނަށް ލިބޭނެ ވަރަށް ބޮޑު ރައްކާތެރިކަމެއް ކަމަށް އޭނާ ވިދާޅުވި އެވެ.\n"ވަން އައިލެންޑް، ވަން ރިސޯޓްގެ ފައިދާ މިވަގުތު ކުރާނެ ކަމަށް ވަރަށް ބޮޑަށް ބެލެވޭ. ޓޫރިސްޓުންނަށް މި ހާލަތުގައި އެންމެ ބޭނުންވާނެ ރައްކާތެރިކަން ކަށަވަރު ކުރުމުގައި މި ކޮންސެޕްޓް ފުޅާ ދާއިރާއެއްގައި ބޭނުން ކުރެވޭނެ،" ޖިރީ ވިދާޅުވި އެވެ.\nއެކަމަކު އޭނާ ވިދާޅުވީ ޓޫރިޒަމް އަލުން ފަށައިގަންނަން ޖެހޭނީ ރަނގަޅު ޕްލޭންތަކެއްގެ ތެރެއިން ކަމަށެވެ.\n"ޓޫރިޒަމް ދާއިރާ ހުއްޓާލައިފައި ބޭއްވުމުގެ ބަދަލުގައި ވީ އެންމެ އަވަހަކަށް ދާއިރާ ހުޅުވާލުން ވަރަށް މުހިއްމު. އެކަމަކު މިގޮތަށް ހިދުމަތްތައް ދޭން ފަށަންވާނީ ސަލާމަތީ ފިޔަވަޅުތަކާއި ބަލިން ރައްކާތެރިވުމަށް އަޅަން ޖެހޭ ފިޔަވަޅުތައް އެންމެ ފުރިހަމައަށް ގާއިމްކޮށްފައި،" ޖިރީ ވިދާޅުވި އެވެ.\nއެގޮތުން އޭނާ ފާހަގަކުރެއްވި އެއް ކަމަކީ ޓޫރިސްޓުން ކޮމާޝަލް ފްލައިޓްތަކުގައި ދަތުރުކުރަން ފުރަތަމަކޮޅު ޖެހިލުންވެދާނެތީ، އެ ނޫން ފުރުސަތުތަކުގެ ބޭނުންހިފައި، ރާއްޖޭގެ ޓޫރިޒަމް އަލުން ފަށައިގަތުމެވެ. އަދި އެއީ ފަސްނުކޮށް، އަވަހަށް ކުރަން ޖެހޭ ކަމެއް ކަމަށް ވެސް ވިދާޅުވި އެވެ.\n"ޔޫރަޕްގެ ގައުމުތަކުން މިހާރު އެ މަސައްކަތް ކުރަނީ ވީ އެންމެ އަވަހަކަށް އެ ގައުމުތައް ހުޅުވައިލަން. މިސާލަކަށް އިޓަލީ އާއި އޮސްޓްރިއާ ފަދަ ގައުމުތަކުން އަންނަނީ އެގޮތަށް މަސައްކަތް ކުރަމުން. އެހެންވީމަ ޓޫރިޒަމް މި ރޭހުގެ ކުރިއަށް އެރުމަށްޓަކައި އަވަސް ފިޔަވަޅުތައް އެޅުން ވަރަށް މުހިއްމު،" ގިރީ ވިދާޅުވި އެވެ.\n"ރާއްޖެއަކީ ރައްކާތެރި އަދި ހިތްހަމަޖެހިލައިގެން ޗުއްޓީ ހޭދަކޮށްލެވޭނެ ފަދަ މަންޒިލަކަށް ހެދުން ވަރަށް މުހިއްމު."\nއޭނާ އެ އިޝާރަތްކުރެއްވީ އަލުން ރާއްޖެ އިސްތިހާރުކުރާ އިރު ވެސް "ވަން އައިލެންޑް، ވަން ރިސޯޓް" ކޮންސެޕްޓްގެ ބޭނުން ހިފުމަށެވެ. މިއީ އެ ކޮންސެޕްޓް އެންމެ މުހިންމު ދުވަސްވަރު ކަމަށް އޭނާ ގަބޫލުކުރައްވަ އެވެ.\n"ރާއްޖޭގެ ރަށްތައް ބެހިފައި އޮންނަ އޮތުމުގެ ފައިދާ އެންމެ ފުރިހަމައަށް ނަގައި އެކަން ރާއްޖެ ޕްރޮމޯޓް ކުރުމުގައި ބޭނުން ކުރަން ޖެހޭ އެބަ ކުރިއަށް ވުރެ ބޮޑަށް،" ގިރީ ވިދާޅުވި އެވެ.\nއަލުން ހަމަޔަކަށް އެޅުވުން ފަސޭހައެއް ނުވާނެ\nރާއްޖޭގެ ޓޫރިޒަމާ މެދު އޭނާގެ އުއްމީދުތައް ބޮޑަސް، ޖިރީ ވިދާޅުވި ގޮތުގައި، މިހާ ބޮޑު ހުއްޓުމެއް ދުނިޔެއަށް އައުމާ އެކު "މި ލިބުނު ގެއްލުމުން އަރައިގަންނަން އެތައް އަހަރެއް ނަގާނެ" އެވެ.\n"ރިކަވަރީއަށް ކުރާ މަސައްކަތް އެހާ ފަސޭހައެއް ނުވާނެ. ސަރުކާރަށް ލިބޭ އާމްދަނީގެ 90 ވަރަކަށް ޕަސެންޓް ޓޫރިޒަމުން ލިބޭ ގައުމަކަށް މިކަން ކުރަން އިތުރަށް އުނދަގޫވާނެ،" ޖިރީ ވިދާޅުވި އެވެ.\nވެލާ އައިލެންޑްގެ ބީޗް ވިލާއެއް\nއެކަމަކު އޭނާ ވިދާޅުވި ގޮތުގައި ރައްކާތެރިކަމުގެ ފިޔަވަޅުތައް ވަރުގަދަކޮށް، ފަރުވާ ލިބުމުގެ އިންތިޒާމްތައް މިހާރަށް ވުރެ ފުރިހަމަކުރެވިއްޖެ ނަމަ ރާއްޖެއަށް ފުރުސަތު އެބަ އޮތެވެ. އޭގެ އިތުރުން ވެލާނާ އިންޓަނޭޝަނަލް އެއާޕޯޓް ބަންދުކޮށްފައި އޮންނަ ހާލަތެއްގައި ބައިނަލްއަގުވާމީ ފްލައިޓްތަކަށް، އެހެން އެއާޕޯޓްތަކަށް ޖެއްސުމުގެ އިންތިޒާމްތައް ހަމަޖެއްސުން މުހިންމު ކަމަށް ވިދާޅުވި އެވެ.\nސ. ގަން ނެގުމަށް ފަހު މިހާރު އެފަދަ ގޮތަށް ބޭނުންކުރެވެން އޮންނާނީ 2،200 މީޓަރުގެ ރަންވޭއެއް އޮންނަ ނ. މާފަރު އެއާޕޯޓެވެ. އެ އެއާޕޯޓް ތަރައްގީކުރީ އެއާބަސް އޭ-320 މަރުކާ ފަދަ ބޯޓުތަކަށް ޖެއްސޭ ފެންވަރުގަ އެވެ. އެހެންކަމުން މިއީ މިކަހަލަ ދަނޑިވަޅެއްގައި ބައިނަލްއަގުވާމީ ފްލައިޓްތަކަށް ބޭނުންކުރެވިދާނެ އެއާޕޯޓެއް ކަމަށް، ޖިރީގެ އިތުރުން، ދާއިރާގެ އެހެން ބައެއް ތަޖުރިބާކާރުން ވެސް ގެންދަނީ ބުނަމުންނެވެ.\n"ޓޫރިސްޓުން ދަތުރު ކުރުމުގައި އައިސްފައިވާ ބަދަލުތައް ދެނެގަނެ ހިދުމަތްތައް ދިނުމުގައި އެކަންކަމަށް ތައްޔާރުވުން ވަރަށް މުހިއްމު،" ޖިރީ ވިދާޅުވި އެވެ.\n"މުހިއްމު ހިދުމަތްތައް ދިނުން ހުއްޓުމަކަށް ނައިސް މާލެ އާއި އެހެން ސަރަހައްދުތަކުގައި ވެސް ލޮކްޑައުންގެ ހާލަތު ދެމެހެއްޓޭތޯ ބަލަން ޖެހޭ."\nއޭނާ ވިދާޅުވީ ބޭންކިން ހިދުމަތްތަކާއި ތަކެތި ސަޕްލައި ކުރުމުގެ ދަތިކަން، މި ހާލަތުގައި ވެސް، ކުރިމަތިވެގެން ނުވާނެ ކަމަށެވެ.\nޖިރީ ދެކެވަޑައިގަންނަވާ ގޮތުގައި ސަރުކާރުން ކުރު މުސްތަގްބަލާއި ދިގު މުސްތަގްބަލަށް ހާއްސަ ޕްލޭންތައް އެކުލަވައިލަން ޖެހޭ ކަމަށެވެ.\n"ސޭފް ޓޫރިޒަމްއާ ގުޅޭ ގޮތުން ޓޫރިޒަމް މިނިސްޓްރީން އިސްނަގައިގެން ފަށައިފައިވާ މަޝްވަރާތަކުގެ މުހިއްމުކަން ފާހަގަކުރަން،" އޭނާ ވިދާޅުވި އެވެ.\nމުވައްޒަފުންނަށް ވެސް ވެލާއަކީ ނަމޫނާއެއް\nކޮވިޑް-19ގެ މި ހާލަތުގައި މިހާތަނަށް ވެސް ވެލާއިން ދެއްކީ ނަމޫނާ އެވެ. އެގޮތުން ގިނަ ރިސޯޓްތަކުން ބައެއް މީހުން ވަކިކޮށް، އަނެއް ބަޔަކު ނޯޕޭއަށް ފޮނުވި އިރު ވެލާއިން ފުލް މުސާރައާ އެކު އެލަވަންސް ވެސް ދެ އެވެ.\nޖިރީއަކީ އަބަދުވެސް މުވައްޒަފުންނާ ގާތް ގުޅުމެއް ބާއްވަވާ ބޭފުޅެކެވެ. އެހެންކަމުން މި އުނދަގޫ ހާލަތުގައި އެމީހުންނާއި އާއިލާތަކަށް ކުރާނެ އަސަރު އޭނާއަށް އިހުސާސްކުރެއްވެ އެވެ.\n"ރިސޯޓުގެ އާމްދަނީ އިންތިހާއަށް ދަށްވެފައިވާ މި ދަނޑިވަޅުގައި މުވައްޒަފުންނަށް އެހީތެރިކަން ފޯރުކޮށްދެނީ އެހެން ގޮތްގޮތަށް ފަންޑު ހޯދައިގެން. އަޅުގަނޑު ޔަގީންކުރަން މުވައްޒަފުންނަށް ވައުދުވެފައިވާ ގޮތަށް އެހީތެރިކަން ފޯރުކޮށްދެވޭނެ ކަމަށް،" ޖިރީ ވިދާޅުވި އެވެ.\nވެލާ ރިސޯޓް: މިހާތަނަށް ދައްކާފައި ވަނީ ނަމޫނާ\nއޭނާ ވިދާޅުވީ މުވައްޒަފުންގެ ލާބަ އާއި ފައިދާއަށް ކުރާ ހޭދައާ ގުޅިގެން އެ ރިސޯޓުގެ ޓޮޕް މެނޭޖްމެންޓްގެ މުވައްޒަފުން ވަނީ މި ހާލަތުގައި އެމީހުންގެ މުސާރަ ކުޑަކުރަން އަމިއްލައަށް އެދިފަ އެވެ. އެހެންކަމުން އޭނާ ވިދާޅުވި ގޮތުގައި އެއީ "އުފާވެރި އަދި ފަރުހުވެރިވާ" ކަމެކެވެ.\nމި ވަގުތު ރިސޯޓުން ބޭރުގައި ތިބި މުވައްޒަފުންނަށް، މުސާރައިގެ އިތުރުން 200 ޑޮލަރު ދޭން ވަނީ ނިންމައިފަ އެވެ. ރިސޯޓުގައި ތިބި މުވައްޒަފުންނަށް މުސާރައިގެ އިތުރުން 300-500 ޑޮލަރާ ދެމެދުގެ އެލަވަންސެއް ދެ އެވެ. ރިސޯޓަށް ގިނަ ދުވަހު ހިދުމަތްކޮށްފައިވާ މުވައްޒަފުންނަށް އިތުރު 100 ޑޮލަރުގެ އެލަވަންސެއް ވެސް ދޭން ނިންމި އެވެ.\nޓޫރިޒަމަށް މިހާ ބޮޑު ވެއްޓުމެއް ކުރިމަތިވިޔަސް، ވިޔަފާރިވެރިއެއްގެ ގޮތުން އޭނާގެ އުއްމީދަށް އެއްވެސް ބަދަލެއް ނާދެ އެވެ\n"މި ހާލަތުން އަރައިގަތުމުގައި ރާއްޖެއަށް ގިނަ ފުރުސަތުތަކެއް އޮތް ކަމަށް ގަބޫލުކުރަން،" އޭނާ ވިދާޅުވި އެވެ.\nއިތުރު ލިޔުންތައް ޓޫރިޒަމް ޓޫރިޒަމް މިނިސްޓްރީ ރިސޯޓްތައް ޓޫރިސްޓުން


Siyaasee kankamugai Anhenunge baiverivun ithurukuran jehey: Raees Nasheed - vNews.mv\nސިޔާސީ ކަންކަމުގައި އަންހެނުންގެ ބައިވެރިވުން އިތުރުކުރަންޖެހޭ: ނަޝީދު\nރިފާޢަތު Male' | 08 March 2021, 13:27\nރާއްޖޭގެ ސިޔާސީ ކަންކަމުގައި އަންހެނުން ބައިވެރިވާ މިންވަރު އިތުރުކުރަންޖެހޭ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިހެން ވިދާޅުވީ ބައިނަލްއަގްވާމީ އަންހެނުންގެ ދުވަހުގެ ތަހުނިޔާ އަރިސްކުރައްވާ މިއަދުގެ މަޖިލީހުގައި ވާހަކަފުޅު ދައްކަވަމުންނެވެ.\nނަޝީދު ވިދާޅުވީ ރާއްޖޭގެ ސިޔާސީ ކަންކަމުގައި ވަކިން ޚާއްސަކޮށް މަޖިލީހުގައި މިހާރު އަންހެނުން ޝާމިލްވާ މިންވަރަށްވުރެ އިތުރުކުރުމަށް އެންމެންވެސް މަސައްކަތްކުރަން ޖެހޭ ކަމަށާއި ޚާއްސަގޮތެއްގައި ސިޔާސީ ޕާޓީތަކުގެ ދައުރު މިކަމުގައި ބޮޑު ކަމަށެވެ.\nޕާޓީތަކުން އަންހެނުންނަށް ޓިކެޓު ފަސޭހައިން ލިބޭގޮތް ހަމަޖެހިފައިވާނަމަ އަންހެނުން ތަމްސީލުވާ މިންވަރު އިތުރުވާނެ. މިހާރު މަޖިލީހުގައި އެންމެ ގިނަ ގޮނޑި ތަމްސީލުކުރާ އެމްޑީޕީގެ ފަރާތުން4އަންހެން އިއްޒަތްތެރި މެމްބަރަކު އެބަތިއްބެވި."\nއެމްޑީޕީގެ ފަރާތުން މަޖިލީހަށް ވާދަކޮށް ޕްރައިމަރީގައި ޓިކެޓު ގެއްލުނު އަންހެން ބޭފުޅުންނަކީ ރާއްޖޭގެ ސިޔާސީ ކަންކަމުގައި ކުޑަކޮށްވެސް ފަހަތަށްޖެހެންވީ ބޭފުޅުން ނޫންކަން ފާހަގަކުރައްވާ ނަޝީދު ވިދާޅުވީ ޓިކެޓު ގެއްލުނު އަންހެން ބޭފުޅުންނަކީ ސިާސީގޮތުން ގާބިލްކަން ނެތް ބެފުޅުންނެއް ނޫން ކަމަށެވެ.\nއަންހެނުންގެ ބާރުވެރިކަން ކުޑަކުރުމަށް ވަކާލާތުކުރާ އެހެން ފަލްސަފާއެއްގެ އަޑު ބާރުކޮށް އަޑު އިވެމުންދާ ކަމަށާއި މިކަމުގައި އެންމެ ކަންބޮޑުވާ ކަމަކީ އެކަންކަމަކީ ދީނުގެ ނަމުގައި ދައްކާ ވާހަކަތަކެއްގެ ގޮތުގައި އެފަދަ ފަރާތްތަކުން ދެކޭތީ ކަމަށްވެސް ރައީސް ނަޝީދު ވިދާޅުވިއެވެ.\nއަންހެނުން ރާއްޖެ ރައްޔިތުންގެ މަޖިލިސް ސިޔާސީ ރައީސް ނަޝީދު


“ހުކުރު މިސްކިތުގެ މުނާރު އާބާތުރަ ނުފެށި ވަނީ މޫސުން ތަންނުދޭތީ” – Haftha\nSun,5July, 2020, 1:55 am\n“ހުކުރު މިސްކިތުގެ މުނާރު އާބާތުރަ ނުފެށި ވަނީ މޫސުން ތަންނުދޭތީ”\nޑިސެމްބަރ 2, 2019\nމާލޭ ހުކުރު މިސްކިތުގެ މުންނާރު ދޮވެ ސާފުކޮށް އާބާތުރަ ފިލުވުމުގެ މަސައްކަތް ނުފެށި ވަނީ މޫސުން ތަންނުދޭތީ ކަމަށް ސަގާފީ ތަރިކަ ރައްކާތެރިކުރާ ގައުމީ މަރުކަޒުން ބުނެފިއެވެ.\nމުންނާރު ބާވެ ކުލަ ވެއްޓިފައިވާތީ މުންނާރުގެ ފޮޓޯތަކާއެކު އާންމުންގެ ގިނަ ކަންބޮޑުވުންތަކެއް ސޯޝަލް މީޑިއާގައި ދަނީ ހިއްސާ ކުރަމުންނެވެ.\nސަގާފީ ތަރިކަ ރައްކާތެރިކުރާ ގައުމީ މަރުކަޒުން މިއަދު ނެރުނު ނޫސް ބަޔާނެއްގައި ބުނީ ހުކުރު މިސްކިތުގެ މުންނާރު ދޮވެ، ސާފުކޮށް، އާބާތުރަ ފިލުވުމަށް މި މަރުކަޒުން މިހާތަނަށް ކުރަމުންދިޔަ މަސައްކަތްތަކުގެ އިތުރުން، ދާދި ފަހުން ސޮއިކުރި އެއްބަސްވުމެއްގައި ދަށުން ސްޓެލްކޯއާ ގުޅިގެން މުންނާރާއި ހުކުރު މިސްކިތުގެ ހަރިންމަ ތެރޭގައި ހުރި ހަތަރު ފެންވަޅު ސާފުކޮށް، އާބާތުރަ ފިލުވުމުގެ މަސައްކަތް ކުރުމަށް ތައްޔާރުވެފައިވާ ކަމަށެވެ.\nއަދި އެ މަސައްކަތް މިދިޔަ ހޮނިހިރު ދުވަހު ފެށުމަށް ހަމަޖެހިފައި އޮތް ނަމަވެސް، މޫސުން ތަންނުދޭތީ އެ މަސައްކަތް ކުރެވޭގޮތް ނުވެފައިވާ ކަމަށް މަރުކަޒުން ބުނެއެވެ.\nބަޔާނުގައި އިތުރަށް ބުނެފައިވަނީ، މާލެ ހުކުރު މިސްކިތު މުންނާރަކީ ހިރިގަލުން އިމާރާތްކޮށް، އުވަލާފައިވާ ބިނާއެއްކަމުން، އެ ތަން މިހާރުވެސް އާބާތުރަ ފިލުވައި، ބަލަހައްޓަމުން ގެންދަނީ ކޮންޒަވޭޝަންގެ ހަމަތަކާ އެއްގޮތަށް ކަމަށެވެ.\nއެގޮތުން، ހުކުރު މިސްކިތުގެ މުންނާރު ރީތިކުރުމަށްޓަކައި ޒަމާނީ ކުލަ އާއި ދަވާދު ބޭނުންކުރުމަކީ މުންނާރަށް އިއާދަ ނުކުރެވޭ ވަރުގެ ގެއްލުން ލިބިދާނެ ކަމެއްކަމުން މުންނާރަށް ރައްކާތެރިކަން ލިބެނީ ހިރިގަލާ އެންމެ ގުޅުންހުރި މާއްދާތައް ބޭނުންކޮށްގެން ކަމަށް ދިރާސާތަކުން ދައްކާ ކަމަށެވެ. އެހެންކަމުން، މިހާތަނަށް ބޭނުންކުރަމުން އަންނަނީ އުވައެވެ.\nނަމަވެސް އުވައަކީ އިމާރާތެއްގައި އެ ލުމަށްފަހު، އަވި ލިބިގެން މެނުވީ ހިކޭ އެއްޗެއް ނޫން ކަމަށާއި އަދި މުންނާރު ވަރުގެ އިމާރާތެއްގައި އުވަލައި، އާބާތުރަފިލުވުމުވަށްޓަކާ އިމާރާތުގައި ތެއްކަމެއްނެތި އެތަނުގައި ޖަހާ އުވަ ފުރިހަމައަށް ހިކުމަށްޓަކާ ވަގުތު ބޭނުންވާ ކަމަށް ތަރިކަ ރައްކާތެރިކުރާ މަރުކަޒުގެ ބަޔާނުގައިވެއެވެ.\nއޭގެ އިތުރުން މުންނާރަކީ އަސާރީ ތަރިކައެއް ކަމުން، އެ އިމާރާތުގައި ބޭރުން ތަކެތި ވިއްދުމާއި އެފަދަ އެހެން ކަންކަން ކުރުމަކީ އެ އިމާރާތަށް ބޮޑެތި ގެއްލުންތަކެއް ލިބިދާނެ ކަމެއް ކަމަށްވާއިރު، އެއީ މި މަރުކަޒުން އެފަދަ މަސައްކަތް ކުރުމުގައި ގެންގުޅޭ އުސޫލުތަކާއި ހިލާފު ކަމެއް ކަމަށް ވެސް ބުނެފައިވެއެވެ.\nއެހެންކަމުން، ކަނޑައެޅިފައިވާ ތަރިކަ ރައްކާތެރިކުރުމުގެ އުސޫލުތަކާއި އެއްގޮތަށް، މޫސުން ތަންދޭ އެންމެ އަވަސް ފުރުސަތެއްގައި މާލޭ ހުކުރު މިސްކިތު މުންނާރުގެ އާބާތުރަފިލުވައި ރީތިކުރުމުގެ މަސައްކަތެ ކުރިއަށް ގެންދާނެ ކަމަށް ތަރިކަ ރައްކާތެރިކުރާ މަރުކަޒުގެ ބަޔާނުގައިވެއެވެ.


PHOTO GALLERY: Haassa fiyavalhu thakaaeku WAMCO in kuniukun. | Mihaaru\nޚާއްސަ ފިޔަވަޅުތަކާއެކު ވެމްކޯއިން ކުނިއުކުން\nމާލެ: އޭޕްރިލް 18، 2020: މާލެ ސަރަހައްދު ލޮކްޑައުން ކޮށްފައި ވިޔަސް، ޚާއްސަ ފިޔަވަޅުތަކާ އެކު ކުނި އުކުމުގެ ޚިދުމަތް ވެމްކޯ އިން ކުރިއަށް ގެންދިއުން: ވެމްކޯ އިން ނިންމާފައިވަނީ ގޭގެއިން އުކާލާ ކުނިތައް ކޮންމެ ދުވަހެއްގެ ހެނދުނު 12 އިން ފެށިގެން މެންދުރު 2:00 އާ ދެމެދު ކޮންމެ ގެއެއްގެ ތިރިއަށް ބޭލުމުން އެ ތަކެތި ވެމްކޯއިން ނަގާ ގޮތަށް. އަދި ވިޔަފާރިތަކުން އުކާލާ ކުނި ހެނދުނު 9:00 އިން ފެށިގެން މެންދުރު 1:00 އާ ހަމަ އަށް ނަގަމުންދާނެ. ހޯމް އައިސޮލޭޝަންގައި މީހުން ތިބޭ ގެތަކުން އަމިއްލަ އަށް ކުނި ބޭރަށް ނުނެރުމަށް ވެސް ވަނީ އަންގާފައި، އަދި އެފަދަ ތަންތަނުން ކުނި ނެގުމަށް ޚާއްސަ ޓީމްތަކެއް ފޮނުވަން ވެމްކޯ އިން މިހާރު ވަނީ ނިންމައިފައި.-- ފޮޓޯތައް: އަހުމަދު އަވްޝަން /މިހާރު\nމާލެ: އޭޕްރިލް 18، 2020: މާލެ ސަރަހައްދު ލޮކްޑައުން ކޮށްފައި ވިޔަސް، ޚާއްސަ ފިޔަވަޅުތަކާ އެކު ކުނި އުކުމުގެ ޚިދުމަތް ވެމްކޯ އިން ކުރިއަށް ގެންދިއުމަށް ހަމަޖެހިފާވާއިރު، މާލޭގެ މަގެއްގައި ބަހައްޓާފައި ހުރި ކޮތަޅުތަކެއް.-- ފޮޓޯ: އަހުމަދު އަވްޝަން /މިހާރު\nމާލެ: އޭޕްރިލް 18، 2020: މާލެ ސަރަހައްދު ލޮކްޑައުން ކޮށްފައި ވިޔަސް، ޚާއްސަ ފިޔަވަޅުތަކާ އެކު ކުނި އުކުމުގެ ޚިދުމަތް ވެމްކޯ އިން ކުރިއަށް ގެންދިއުމަށް ހަމަޖެހިފާވާއިރު، ވެމްކޯގެ މުވައްޒަފަކު ކުނިއުކުމުގައި.-- ފޮޓޯ: އަހުމަދު އަވްޝަން /މިހާރު\nމާލެ: އޭޕްރިލް 18، 2020: މާލެ ސަރަހައްދު ލޮކްޑައުން ކޮށްފައި ވިޔަސް، ޚާއްސަ ފިޔަވަޅުތަކާ އެކު ކުނި އުކުމުގެ ޚިދުމަތް ވެމްކޯ އިން ކުރިއަށް ގެންދިއުމަށް ހަމަޖެހިފާވާއިރު، ވެމްކޯގެ މުވައްޒަފަކު މާލޭގެ މަގުމަތި ކެހުމަށް ތައްޔާރުވެފައި.-- ފޮޓޯ: އަހުމަދު އަވްޝަން /މިހާރު\nމާލެ: އޭޕްރިލް 18، 2020: މާލެ ސަރަހައްދު ލޮކްޑައުން ކޮށްފައި ވިޔަސް، ޚާއްސަ ފިޔަވަޅުތަކާ އެކު ކުނި އުކުމުގެ ޚިދުމަތް ވެމްކޯ އިން ކުރިއަށް ގެންދިއުމަށް ހަމަޖެހިފާވާއިރު، މަގެއްގައި ބަހައްޓާފައި ހުރި ކުނި ކޮތަޅުތަކެއް-- ފޮޓޯ: އަހުމަދު އަވްޝަން /މިހާރު\nމާލެ: އޭޕްރިލް 18، 2020: މާލެ ސަރަހައްދު ލޮކްޑައުން ކޮށްފައި ވިޔަސް، ޚާއްސަ ފިޔަވަޅުތަކާ އެކު ކުނި އުކުމުގެ ޚިދުމަތް ވެމްކޯ އިން ކުރިއަށް ގެންދިއުމަށް ހަމަޖެހިފާވާއިރު، ވެމްކޯގެ މުވައްޒަފަކު މާލޭގެ މަގުމަތި ކުނި ކަހަނީ.-- ފޮޓޯ: އަހުމަދު އަވްޝަން /މިހާރު\nމާލެ: އޭޕްރިލް 18، 2020: މާލެ ސަރަހައްދު ލޮކްޑައުން ކޮށްފައި ވިޔަސް، ޚާއްސަ ފިޔަވަޅުތަކާ އެކު ކުނި އުކުމުގެ ޚިދުމަތް ވެމްކޯ އިން ކުރިއަށް ގެންދިއުމަށް ހަމަޖެހިފާވާއިރު، ގެ އެއްގެ ތިރީގައި ބަހައްޓާފައިވާ ކުނި ކޮތަޅެއް.-- ފޮޓޯ: އަހުމަދު އަވްޝަން /މިހާރު\nމާލެ: އޭޕްރިލް 18، 2020: މާލެ ސަރަހައްދު ލޮކްޑައުން ކޮށްފައި ވިޔަސް، ޚާއްސަ ފިޔަވަޅުތަކާ އެކު ކުނި އުކުމުގެ ޚިދުމަތް ވެމްކޯ އިން ކުރިއަށް ގެންދިއުމަށް ހަމަޖެހިފާވާއިރު، ވެމްކޯގެ މުވައްޒަފަކު މާލޭގެ މަގުމަތި ކުނިކަހަނީ.-- ފޮޓޯ: އަހުމަދު އަވްޝަން /މިހާރު


SunOnline: 70 safaaree akah operate kurumuge hudha dheefi\n70 ސަފާރީ އަކަށް އޮޕަރޭޓު ކުރުމުގެ ހުއްދަ ދީފި\n14 Aug 2020, 15:49\nސަފާރީއެއް ---ސަން ފޮޓޯ/ މުހައްމަދު އަފްރާހް\nރާއްޖޭގައި ފަތުރުވެރިންނަށް ހިދުމަތްދޭ 70 ސަފާރީއަކަށް އޮޕަރޭޓު ކުރުމުގެ ހުއްދަ ދީފި އެވެ.\nމިދިޔަ މަހުގެ 15 ގައި ރާއްޖޭގެ ބޯޑަރު ހުޅުވާލަ ފަތުރުވެރިން އަންނަން ފަށާފައިވާއިރު ސަފާރީތަކަށްވެސް އޮޕަރޭޓު ކުރުމުގެ ހުއްދަ ދީފައިވެއެވެ. ނަމަވެސް ސަފާރީތައް އޮޕަރޭޓު ކުރަންޖެހެނީ ޓޫރިޒަމް މިނިސްޓްރީ އިން އެކަމަށް ނަގަންޖެހޭ ހާއްސަ ހުއްދައެއް ނެގުމަށްފަހު އެވެ.\nމިހާރު ހުއްދަ ދޫކޮށްފައި ސަފާރީތަކުގެ ތެރޭގައި އަންނަ މަހު އޮޕަރޭޝަން ފަށާނެ ސަފާރީތައްވެސް ހިމެނެ އެވެ.\nސަފާރީތަކަށް ފަތުރުވެރިން ގެނަ ނަމަވެސް ސަފާރީތަކުގައި ޗުއްޓީ ހޭދަކުރާ ފަތުރުވެރިންނާއި ސަފާރީތަކުގެ ކްރޫރިން މީހުން ދިރިއުޅޭ ރަށްރަށަށް ނުފޭބުމަށް ބޯޓިން އެސޯސިއޭޝަނުން ވަނީ އިލްތިމާސް ކޮށްފަ އެވެ.\nއެޗްޕީއޭގެ ގައިޑްލައިންގައި ބުނާގޮތުން ސަފާރީތަކުގައި ޗުއްޓީ ހޭދަކުރަން އަންނަ ފަތުރުވެރިންނަށް މީހުން ދިރިއުޅޭ ރަށްރަށަކަށް ނުފޭބޭނެ އެވެ. އަދި އެ ފަތުރުވެރިންނަށް އިތުރު ރިސޯޓަކަށްވެސް ނުދެވޭނެ އެވެ.\nމީގެ އިތުރުން ޕީސީއާރު ޓެސްޓު ހެދުމަށްވެސް ސަފާރީތަކުގައި ޗުއްޓީ ހޭދަކުރާ ފަތުރުވެރިން ރަށްރަށަށް ނުފޭބުމަށް ވަނީ އިލްތިލާސް ކޮށްފަ އެވެ. ސަފާރީތަކުގައި ޗުއްޓީ ހޭދަކުރާ މީހުން ޕީސީއާރު ޓެސްޓު ހެދުމަށް ހުޅުމާލޭގައި ވަނީ ހާއްސަ ސްޓޭޝަނެއްވެސް ގާއިމްކޮށްފަ އެވެ. ބޯޓިން އެސޯސިއޭޝަނުން ބުނީ ހުޅުމާލެ ޕީސީއާރު ޓެސްޓިން ސްޓޭޝަނުން ޓެސްޓު ހެދުމަށް ކުރިއާލާ ޕްރީ ބުކިން ހެއްދޭނެ ކަމަށެވެ.


Verikan kurumuge vahttafaalhi neh meehaku verikan kurumun eyge...\nވެރިކަން ކުރުމުގެ ވައްޓަފާޅި ނެތް މީހަކު ވެރިކަން ކުރުމުން އޭގެ ހިތި ރައްޔިތުންނަށް ފެނިއްޖެ: އަޒުލީން\n11 މަސް,5ދުވަސް, 11 ގަޑި, 52 މިނެޓް, 27 ސިކުންތު ކުރިން 2040ޚަދީޖާ އިބްރާހިމް\nހޯމް މިނިސްޓަރ އަޒްލީންއަހުމަދު- ފޮޓޯ: ޗެނަލް 13\nވެރިކަމުގެ އެއްވެސް ތަޖުރިބާއެއް ނެތި ވެރިކަން ކުރައްވަން ޖެހިވަޑައި ގަތުމުން އޭގެ ނަތީޖާ ރައްޔިތުންނަށް ފެނިގެންދިޔައީ ވަރަށް ހިތިކޮށްކަމަށް ހޯމް މިނިސްޓަރ އަޒްލީން އަހުމަދު ވިދާޅުވެއްޖެއެވެ. އަޒްލީން މިފަދައިން ވިދާޅުވީ ރުމާލު ދޭއް ޖަގަހައިގައި ވާހަކަ ދައްކަވަމުންނެވެ.\nކުރިގެ ރައީސް ނަޝީދުގެ އަމަލްފުޅުތަކާއި ބަސްފުޅުތަކަކީ ލޯމާރާލުމަށް ފަހު ދެން ލޯހުޅުވާލާ ހިނދުންވެސް ބަދަލުވާނެ އެއްޗެއްކަމަށްވިދާޅުވެ ހޯމް މިނިސްޓަރ އަޒްލީން އަހުމަދު ވިދާޅުވީ ރައީސް ނަޝީދަކީ ވަކިހަމައެއް ވަކި އުސޫލެއް އެއްވެސް އިރެއްގައި ގެންގުޅުއްވާ ބޭފުޅެއް ނޫންކަމަށެވެ. ހިތައް އަރާހާވާހަކައެއް އެވަގުތަކު ހިތައް އެރިގޮތަކަށް ވިދާޅުވަމުން ގެންދަވާ ބޭފުޅެއްކަމަށް ވިދާޅުވިއެވެ. އަދި ވެރިކަމުގެ އެއްވެސް ވައްޓަފާޅިއެއް ތަޖުރިބާއެއްނެތި ވެރިކަން ކުރައްވަން ޖެހިވަޑައިގަތުމުން އޭގެ ނަތީޖާ ރައްޔިތުންނަށް ފެނިގެންދިޔައީ ވަރަށް ހިތިކޮށްކަމަށްވެސް މިނިސްޓަރ ވިދާޅުވިއެވެ.\nމީގެ އިތުރުންވެސް އަޒްލީން ވިދާޅުވީ ކުރިއަށް އޮތް ދައުރުގައި މިގައުމުގެ ވެރިކަން ކުރައްވާނީ ރާއްޖޭގެ ރައީސުލް ޖުމްހޫރިއްޔާ އަބްދުﷲޔާމީން އަބްދުލް ގައްޔޫމްކަމަށް ރައްޔިތުން ނިންމާފައިވާކަމަށެވެ. އެހެކަމުން 2018 ވަނައަހަރު ރިޔާސީ އިންތިޚާބަށް ވާދަކުރައްވާނެ ބޭފުޅަކު ހޮވަން ޕްރައިމަރީ ބާއްވަން ނުޖެހޭކަމަށާއި، އެއީ އެސުވާލެއްވެސް އޮތްކަމެއްނޫންކަން ފާހަގަކުރައްވަމުން އޭނާ ވިދާޅުވީ އެސުވާލު ގެންގުޅުއްވި މީހުން ޕީޕީއެމްގައި މިހާރު ނެއްކަމަށް އަޒްލީން ވިދާޅުވިއެވެ.\n6 ގަޑި ކުރިން 86 0\n13 ގަޑި ކުރިން 24 0


Covid-19: AEH Gai Triage Nizaameh Gaaimu Kuranee - Vaguthu\nކޮވިޑް-19 އިން ރައްކާތެރިވުމަށް އަޅާނެ ފިޔަވަޅުތަކާ ބެހޭ ގޮތުން އައްޑޫ ސިޓީ ކައުންސިލާއި އައްޑޫ އިކުއެޓޯރިއަލް ހޮސްޕިޓަލް (އޭއީއެޗް) އާއެކު މަޝްވަރާކުރައްވައިފިއެވެ.\nއައްޑޫ އެކުއެޓޯރިއަލް ހޮސްޕިޓަލްގައި މިއަދު ހެނދުނު ބޭއްވި މި ބައްދަލުވުމުގައި ކޮވިޑް-19ގެ ޙާލަތު އަނެއްކާވެސް ގޯސްވަމުން ދިއުމާ ގުޅިގެން، މިކަމަށްޓަކައި އައްޑޫ ސިޓީން ތައްޔާރުވެފައިވާ މިންވަރާ ގުޅޭ ގޮތުން ވަނީ މަޝްވަރާ ކޮށްފައެވެ.\nއެގޮތުން ބަލާ އިރު ކޮވިޑް-19 އާ ގުޅިގެން އަޅާ ރައްކާތެރިކަމުގެ ފިޔަވަޅެއްގެ ގޮތުން އޭއީއެޗްގައި ޓްރައޭޖް ނިޒާމެއް ގާއިމް ކުރުމާ ގުޅޭ ގޮތުން ވަނީ މަޝްވަރާ ކުރައްވައިފައެވެ. އަދި އައްޑޫ އިކުއެޓޯރިއަލް ހޮސްޕިޓަލްގެ އިންސާނީ ވަސީލަތްތަކުގެ ދަތިތަން ހުރުމާއެކު، ޓްރައޭޖް ހެދުމަށް ވޮލަންޓިއަރުން ނެގުމާއި، ވޮލަންޓިއަ ކުރައްވާ ފަރާތްތަކަށް އިނާޔަތް ދިނުމާ ގުޅޭގޮތުން ވެސް މިއަދުގެ ބައްދަލުވުމުގައި މަޝްވަރާ ކުރައްވާފައިވެއެވެ.\nމީގެއިތުރުން ކޮވިޑް-19 އަށް ހޭލުންތެރިވެ، މި ބަލިން ރައްކާތެރިވުމަށް އޭއީއެޗް އާއި އައްޑޫ ސިޓީ ކައުންސިލް ގުޅިގެން ކުރެވިދާނެ ކަންތައްތަކާ ގުޅޭ ގޮތުން ވެސް މިއަދުގެ ބައްދަލުވުމުގައި ވަނީ ވަރަށް ފުޅާ ދާއިރާއެއްގައި މަޝްވަރާކުރައްވައިފައެވެ.\nމި ބައްދަލުވުމުގައި، އައްޑޫ ސިޓީ ހުޅުމީދޫ ސިއްހީ މަރުކަޒުގެ އާ އިމާރާތުގެ ނުނިމި ހުރި މަސައްކަތްތައް ނިންމަން ހަވާލު ކުރެވުނު މަޝްރޫއަށް ގެނެވޭ ބަދަލުތަކުގެ ތެރޭގައި، އެ މަރުކަޒުން އެކްސްރޭ އާއި ސްކޭން ކުރެވޭނެ އިންތިޒާމު ހަމަޖެއްސުމާ ގުޅޭގޮތުން ވެސް ވަނީ މަޝްވަރާ ކުރައްވައިފައެވެ.\nއަދި އައްޑޫ ސިޓީ މަރަދޫފޭދޫ ދަމަނަވެށީގައި، ކުޑަކުދިންނަށް ހާއްސަކޮށްގެން ސްޕީޗް ތެރަޕީ ފަދަ ޚިދުމަތްތައް ފެށުމާ ގުޅޭގޮތުން ވެސް މި ބައްދަލުވުމުގައި ވަނީ މަޝްވަރާ ކުރައްވައިފައެވެ.


ކުޑަކުދިން ރައްކާތެރި ކުރުމުގެ ނިޒާމް ނުވަތަ ޗައިލްޑް ޕްރޮޓެކްޝަން ސިސްޓަމް ކިޔަނީ ކޮންކަމަކަށް؟ – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nކުޑަކުދިންގެ ހައްޤުތައް ރައްކާތެރިކުރުމަށާއި ކުޑަކުދިންގެ ހައްޤުތައް ހިމާޔަތްކުރުމުގެ ވާހަކަ ދެކެވޭ ކޮންމެ ފަހަރަކުމެ އެންމެ ބޮޑަށް އަޑުއިވިގެންދާ ބަހަކީ ޗައިލްޑް ޕްރޮޓެކްޝަން ސިސްޓަމް ނުވަތަ ކުޑަކުދިން ރައްކާތެރިކުރުމުގެ ނިޒާމް ހަރުދަނާކުރުމުގެ ވާހަކައެވެ. 2019 ވަނަ އަހަރުގެ ނޮވެންބަރ މަހުގެ 20 ވަނަ ދުވަހު، ރައީސުލްޖުމްހޫރިއްޔާ ތަސްދީޤްކުރެއްވި ކުޑަކުދިންގެ ހައްޤުތައް ރައްކާތެރިކުރުމުގެ ޤާނޫނު (2019/19) ގައިވެސް ބާރު އެޅިފައިވާ މި ސިސްޓަމްއަކީ ކޮބައިކަން މިއަދު ދަނެގަންނަން އެބަޖެހެއެވެ. މި ސިސްޓަމްއަކީ ދަޢުލަތްބާއެވެ؟ މީހެއްބާއެވެ؟ ނުވަތަ ކަމާއި ގުޅުން ހުރި މުއައްސަސާތަކަށް ކިޔާ ނަމެއް ބާއެވެ؟. މިއީ އަޅުގަނޑުމެން ބަލާލަން ރަނގަޅު މައުޟޫއެކެވެ.\nބައިނަލްއަޤްވާމީ ގޮތުން ދިވެހިރާއްޖެ ބައިވެރިވެފައިވާ މުއާހަދާއެއްކަމަށްވާ ކޮންވެންޝަން އޮން ދަ ރައިޓްސް އޮފް ޗިލްޑްރަން އަދި ކުޑަކުދިންގެ ހައްޤުތައް ރައްކާތެރިކުރުމުގެ ޤާނޫނު (2019/19) ގައި ކުޑަކުދިންގެ ރައްކާތެރިކުމުގެ ނިޒާމްގެ ވާހަކަ ވަކިގޮތަކަށް ބަޔާންކޮށްފައި ނުވަތަ މާނަކޮށްފައިނުވިކަމުގައިވިއަސް، މި ނިޒާމުގައި ހިމެނޭ ފަރާތްތަކާއި އެފަރާތްތަކުގެ ޒިންމަތަކާއި މަސްއޫލިއްޔަތްތައް ވަރަށް ފުރިހަމައަށް ބަޔާންކޮށްފައިވެއެވެ. މިގޮތުން ޤާނޫނުގެ މަޤްޞަދުގެ ތެރޭގައިވެސް “ކުޑަކުދިންނަށް އަޅާލުމާއި ރައްކާތެރިކަން ފޯރުކޮށްދިނުމުގައާއި ކުޑަކުދިންގެ ޙައްޤުތައް ރައްކާތެރިކުރުމުގައި ޢާއިލާއާއި، މައިންބަފައިންނާއި، ބެލެނިވެރިންނާއި، މުޖުތަމަޢާއި، ދައުލަތާއި އެހެނިހެން ފަރާތްތަކުގެ ޒިންމާ ކަނޑައެޅުން ހިމެނިގެންވެއެވެ. އެހެންކަމުން ކުޑަކުދިން ރައްކާތެރިކުރުމުގެ ނިޒާމުގައި ކުޑަކުދިން، އެކުދިންގެ ބެލެނިވެރިންނާއި ބަލަދުވެރިން، އަދި ދަޢުލަތުގެ މުއައްސަސާތައް ހިމެނެއެވެ.\nކުޑަކުދިންގެ ހައްޤުތައް ރައްކާތެރިކުރުމުގެ ޤާނޫނުގެ4ވަނަ މާއްދާގައި ކުޑަކުދިން މާނަކޮށްފައިވަނީ މައިމީހާގެ ބަނޑުގައި ގަރުބަގަތީއްސުރެ ދުނިޔެއަށް އުފަންވުމާ ދެމެދުގައިވާ ޙާލަތުގައިވާ ކުދިންނާއި، ދުނިޔެއަށް އުފަންވުމަށްފަހު، މީލާދީގޮތުން ( 18 އަށާރަ) އަހަރު ފުރިހަމަނުވާ ކުދިންނަށެވެ. އަދި ޤާނޫނުގެ5ވަނަ މާއްދާއިން 35 ވަނަ މާއްދާއަށް ކުޑަކުދިންގެ ހައްޤުތައް ބަޔާންކޮށްފައިވާހިނދު، ޤާނޫނުގެ 36 ވަނަ މާއްދާގައި ކުދިންގެ ޒިންމާތައް ބަޔާންކޮށްފައިވެއެވެ. ކުޑަކުދިންނަށް ލިބިގެންވާ ހައްޤުތަކުގެ ތެރޭގައި، ތަޢުލީމް އުނގެނުމުގެ ހައްޤު، ސިއްޚީ ޚިދުމަތް ލިބިގަތުމުގެ ހައްޤު، ތަފާތުކުރުމެއް ނެތި ސަޤާފީ، އިޖުތިމާޢީ ކަންކަމުގައި ބައިވެރިވުމުގެ ހައްޤު ލިބިގެންވާ ހިނދު ކުދިންގެ ޒިންމާތަކުގެ ތެރޭގައި، އިސްލާމީ ރަނގަޅު ތަރުބިއްޔަތު ލިބިގަތުމާއި، އަމިއްލަ ނަފްސަށް ގެއްލުން ނުދިނުމާއި، ލިބިފައިވާ ފުރުޞަތުތަކުގެ ބޭނުން ރަނގަޅުގޮތުގައި ހިފުން ފާހަގަކޮށްފައިވެއެވެ. ކުޑަކުދިން ރައްކާތެރިކުރުމުގެ ނިޒާމުގައި ކުދިންނަކީ އެންމެ މުހިއްމު އެއް އަސާސެވެ. އެހެންކަމުން ކުދިންގެ އުމުރާއި ގުޅޭގޮތުން އެކުދިން ހެދި ބޮޑުވުމުގެ ފުރުޞަތު ހޯދައިދިނުމާއި ކުދިންގެ ނުރައްކާތަކުން ސަލާމަތްކުރުމަށް އެކުދިންނަށް އެކަށޭނެ މަޢުލޫމާތު ފޯރުކޮށްދިނުމަކީ މުޙިއްމުކަމެކެވެ. އަދި މިފަދަ ކަމެއް ކުދިންނަށް ދިމާވާއިރު ކުދިންނަށް އެކުދިންގެ އަޑުއަހާނެ ފަރާތްތަކެއް ތިބިކަން ހިތްވަރުލައިދިނުމަކީ އެކުދިންނަށް ލިބޭ އަނިޔާއިން ރައްކާތެރިކުރުމަށް އެޅިގެންވާ މުޙިއްމު ފިޔަވަޅެކެވެ.\nކުޑަކުދިންގެ ހައްޤުތައް ރައްކާތެރިކުރުމުގެ ޤާނޫނުގެ 36 ވަނަ މާއްދާއިން 45 ވަނަ މާއްދާއަށް ބެލެނިވެރިންގެ ޒިންމާ ބަޔާންކޮށްފައިވެއެވެ. މި ޒިންމާތަކުގެ ތެރޭގައި ކުދިން އުފަންވުމުން އެކުދިން ރަޖިސްޓަރ ކުރުމުން ފެށިގެން، އެކުދިންގެ ހައްޤުތައް ރައްކާތެރިކުރުމާއި ކުރިއެރުވުމުގެ އިތުރުން، ކުދިންގެ މަސްލަހަތު އިސްކޮށް ކަންކަން ނިންމުންމަށް ބާރުއަޅާފައިވެއެވެ. މިގޮތުން ކުދިންގެ ރައުޔު އަޑުއެކުމަށާއި ކުދިންގެ ހެދިބޮޑުވުމަށް އެންމެ އެކަށޭނެ ކަންކަން ރާވާ ފުރުޞަތު ހޯދައިދިނުން ހިމެނެއެވެ. އެހެންކަމުން ކުދިންނަށް އަނިޔާ ލިބޭ ހިނދު، އެކަން ސިއްރުނުކޮށް ކަމާއި ގުޅުންހުރި އިދާރާތަކާއި ހިއްސާކޮށް ކުއްޖާ އަށް ރައްކާތެރިކަން ފޯރުކޮށްދިނުމުގައި އިސް ދައުރެއް ބެލެނިވެރިން އަދާކުރެއެވެ.\nކުޑަކުދިންގެ ހައްޤުތައް ރައްކާތެރިކުރުމުގައި ދަޢުލަތް މާނަކުރުމުގައި ކުޑަކުދިންގެ މަސްލަހަތު ހިމާޔަތްކުރުމަށް މަސައްކަތްކުރާ އެންމެހާ މުއައްސަސާތައް ހިމެނެއެވެ. މިގޮތުން، އިޖްތިމާޢީ ދާއިރާ، ތަޢުލީމީ ދާއިރާ، ސިއްޚީ ދާއިރާގެ އިތުރުން ރަށުކައުންސިލްތަކާއި ކުދިންނާއި ގުޅުންހުރި މަސައްކަތްކުރާ އެންމެހާ އިދާރާތައް އަދި ދައުލަތުގެ އެންމެހާ މުއައްސަސާތައް ހިމެނެއެވެ. ދަޢުލަތުގެ ޒިންމާ ކަނޑައެޅުމުގައި ކުޑަކުދިންގެ ހައްޤުތައް ރައްކާތެރުކުރުމުގެ ޤާނޫނުގެ 46 ވަނަ މާއްދާއިން ފެށިގެން 50 ވަނަ މާއްދާއަށް ކަންތައްތައް ކަނޑައެޅިފައިވެއެވެ. އަދި މި ޒިންމާތަކުގައި ބެލެނިވެރިން ޒިންމާކުރުމާއި، އެކު އެކީ މަސައްކަތްކުރުމުގެ މުހިއްމުކަން ފާހަގަކޮށްފައިވެއެވެ.\nކުޑަކުދިންނަށް ރައްކާތެރިކަން ފޯރުކޮށްދިނުމާއި އެކުދިންގެ ހައްޤުތައް ރައްކާތެރިކުރުމާއި ކުރިއެރުވުމަށް މަސައްކަތްކުރުމަކީ އެންމެހާ ފަރުދުންގެ ޒިންމާއެކެވެ. މިގޮތުން މައްސަލަ ރިޕޯޓުކުރުމާއި އަދި ކުދިންނާއި ގުޅުންހުރި މަޢުލޫމާތު ތައް އެކުދިންގެ ކަރާމާތް ގެއްލޭގޮތަށް ބޭނުން ނުކުރުމަށް އިސްކަންދިނުން މުހިއްމެވެ.\nކުޑަކުދިން ރައްކާތެރިކުރުމުގެ ނިޒާމަކީ ކުދިންގެ އިތުރުން އެކުދިން ވަށައިގެންވާ އެންމެހާ ފަރާތްތަކުން އެކުއެކީ މަސައްކަތްކުރަންޖެހޭކަމެކެވެ. އަދި ކުދިން ރައްކާތެރިކުރުމުގައި އެންމެ އިސް ދައުރެއް ބެލެނިވެރިން އަދާކުރުމުން ދާއިރު އެފަރާތްތަކަށް ބޭނުންވާ އެހީތެރިކަމާއި އެއްބާރުލުން ފޯރުކޮށްދިނުމުގައި ދައުލަތުގެ އެންމެހާ މުއައްސަސާތަކުން އެއްބާރުލުން ދިނުމަކީ މުހިއްމުކަމެކެވެ.\nމިއަހަރު ރެހެންދި އެވޯޑަށް ހޮވިވަޑައިގެންނެވި ބޭފުޅުން އިޢުލާން ކުރުން →\n← ނޮވެންބަރު 2020ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް


America Gai Badi Jahaigen 20 Meehun Vanee Maraalaafai - Vaguthu\nކޮވިޑް-19: އަތޮޅުތެރެ ނުރައްކަލުގައި! -7ގަޑިއިރު ކުރިން\nއެމެރިކާގައި ބަޑި ޖަހައިގެން 20 މީހުން ވަނީ މަރާލާފައި\nއެމެރިކާގެ އެލް ޕަސޯގައި ރޭ ބަޑި ހިފައިގެން މީހަކު ސްޕަމާކެޓަކަށް ވަދެ ދިން ހަމަލާގައި 20 މީހަކު މަރުވެފައިވާ ކަމަށް ރަސްމީ އިދާރާތަކުން ބުނެފިއެވެ.\nވޮލްމާޓްގެ ސްޕަމާކެޓަކަށް ވަދެ ދިން ހަމަލާގައި ވަނީ 26 މީހަކު ޒަހަމްވެފައެވެ. ސްޕަމާކެޓް ތެރޭގައި ހަމަލާ ދިނީ ގްރޫޕަކުން ކަމަށް ފުރަތަމަ މީޑިއާތަކުން ރިޕޯޓް ކުރިނަމަވެސް މިހާރު ކަށަވަރު ވެފައިވާ ގޮތުގައި ހަމަލާ ދިނީ އެންމެ މީހެކެވެ. ހަމަލާ ދިން މީހާ މިހާރު ވަނީ ހައްޔަރު ކޮށްފައެވެ.\nފުލުހުންގެ ވެރިޔާ ވިދާޅުވީ ހަމަލާ ދިނީ ކޮން ސަބަބަކާއި ގުޅިގެން ކަން އަދި ސާފުނުވާ ކަމަށާއި ނަމަވެސް ބެލެވޭ ގޮތުގައި މިއީ ކޮންމެވެސް ކަމަކާއި ހަސަދަވެރިވެގެން ދިން ހަމަލާއެއް ކަމަށެވެ.\nހަމަލާގައި މަރުވި މީހުންގެ ތަފްސީލެއް އަދި ނުލިބެއެވެ. ނަމަވެސް މެކްސިކޯ ސަރުކާރުން ބުނީ އެގައުމުގެ ހަ މީހަކު ހަމަލާގައި މަރުވެފައިވާ ކަމަށެވެ. މެކްސިކޯގެ ރައީސް މެނުއެލް ލޮޕޭޒް ވަނީ ހަމަލާތަކުގައި މަރުވި މީހުންގެ އާއިލާތަކަށް ތައުޒިއާ ވިދާޅުވެ ޓްވީޓެއް ކުރައްވާފައެވެ.\nމިހަމަލާ ދީފައި ވަނީ ޕެޓްރިކް ކްރޫސަސް ނަމަކަށް ކިޔާ މީހެއް ކަމަށް މީޑިއާތަކުން ބުނެއެވެ. އޭނާ އަކީ އެމެރިކާގެ ޑަލަސްއަށް ނިސްބަތްވާ މީހެކެވެ.\nބަޑިން ހަމަލާދީ މީހުން މެރުމަކީ އެމެރިކާގައި އާއްމު ކަމެކެވެ. ބަޑި ކޮންޓްރޯލް ކުރުމަށް އެމެރިކާގެ ކުރީގެ ބައެއް ރައީސުން މަސައްކަތް ކުރެއްވި ނަމަވެސް އެކަމަށް ކޮންމެ ފަހަރަކު ވެސް ހުރަސް އަޅަނީ ހަތިޔާރު އުފައްދާ ބޮޑެތި ކުންފުނިތަކުންނެވެ. އެކުންފުނިތަކަކީ ސިޔާސީ ދާއިރާގައި ހަރަކާތްތެރިވާ އިސް ފަރާތްތަކާއި ވަރަށް ގާތް ގުޅުންތަކެއް ބާއްވަމުން އަންނަ ކުންފުނިތަކެކެވެ.\nއޮގަސްޓް 4, 2019 14:13\nމިފަހަރު އަނބީން ހޯދުމުގެ މަގުސަދަކު ނޫންދޯ؟\nއޮގަސްޓް 4, 2019 14:38


Maryge Maru: Injection Beynun Kuranvy Goi Lamhaa Maavin ah Kiyaidheefaivaa Message Thakeh Haamakoffi މޭރީގެ މަރު: އިންޖެކްޝަން ބޭނުންކުރަންވީ ގޮތް ލަމްހާ މާވިންއަށް ކިޔައިދީފައިވާ މެސެޖުތަކެއް ހާމަކޮށްފި – Huvadhoo News Maryge Maru: Injection Beynun Kuranvy Goi Lamhaa Maavin ah Kiyaidheefaivaa Message Thakeh Haamakoffi Huvadhoo News\nމޭރީގެ މަރު: އިންޖެކްޝަން ބޭނުންކުރަންވީ ގޮތް ލަމްހާ މާވިންއަށް ކިޔައިދީފައިވާ މެސެޖުތަކެއް ހާމަކޮށްފި\nއައިޖީއެމްއެޗްގައި މަސައްކަތް ކުރި ފިލިޕީންސްގެ ނަރުހެއް ކަމަށްވާ މޭރީ ގްރޭސްއޮނެޑް ޕިނެޑާ (މޭރީ) މަރާލި މައްސަލައިގައި ދައުވާ އުފުލާފައިވާ މާވިން އެސްވައި ވާގަސް އާއި ހަލީމަތު ލަމްހާ އަބްދުއްރަހްމާންގެ މެދުގައި ބަދަލުކުރި މެސެޖްތަކެއް މިއަދު ޝަރީއަތުގެ މަޖުލީހުގައި ހާމަކޮށްފިއެވެ.\nދައުލަތުގެ ފަރާތުން މިއަދު ޝަރީއަތަށް ހުށަހެޅި މެސެޖްތަކުގެ ތަފްސީލުން ހާމަވެގެންދާ ގޮތުގައި އިންސާނަކު މަރުވެދާފަދަ ސިރިންޖްތަކެއް ބޭނުންކުރަންވީ ގޮތް ލަމްހާ ވަނީ މާވިންއަށް ކިޔައިދީފައެވެ.\n“ސިރިންޖު ހުސްވުމުގެ ކުރިން އޭނާއަށް ގޮތް ގޮތް ވާން ފަށާނެ. ހުރިހާ ކަމެއް އަވަހަށް ނިންމަން ސަމާލުވާތި.” ލަމްހާ މާވިންއަށް ފޮނުވި މެސެޖުގައި ބުނެފައިވެއެވެ.\nމޭރީ މަރާލި ދުވަހު މާވިންގެ ފޯނުން 10:20 ގައި ގޫގުލް ސާޗްކޮށްފައިވަނީ ރައްކާތެރިކަމާއެކު މީހަކު ހޭނައްތާލާނެ ގޮތާއި ޗޯކްހޯލްޑްކޮށް ނުވަތަ ނޭވާ ހާސްކޮށްގެން މީހަކު މަރާލާނެ ގޮތުގެ ފޮޓޯތަކެކެވެ.\nމޭރީ މަރާލި ދުވަހު ކަންތައް ހިނގާދިޔަ ގޮތް:\nލަމްހާ އާއި މާވިން ރައްޓެހިވެގެން އުޅޭކަން މޭރިއަށް އެގިގެން މޭރީ ވަނީ ލަމްހާއަށް އިންޒާރުދީފައެވެ. އެހެންކަމުން މާވިން އާއި ލަމްހާގެ ޕްލޭންގެ ދަށުން މޭރީ އެދުވަހު ޑިއުޓީގައި ހުރެފައި ބްރޭކަށް ނުކުތް ގަޑީގައި (12:02މެންދުރު) ހާއިރު މާވިން މޭރީއަށް ހަމަލާދީ މަރާލިއެވެ. އެވަގުތު މޭރީ އާއި މާވިންގެ ދަރިފުޅު ހުރީ ލަމްހާ ކައިރީގައެވެ.\nމޭރީ މަރާލި ފަހުން ލަމްހާ ކުޑަކުއްޖަކު ގޮވައިގެން އެގެޔަށް ގޮސް ވަން މަންޒަރު ސީސީޓީވީން ފެންނަން ހުއްޓެވެ. އެތެރޭގައި 20 މިނިޓް ހޭދަކުރުމަށްފަހު ލަމްހާ ނުކުމެގެން ދިޔައީ މޭރީ މަރުވިކަން ކަށަވަރުކޮށްފައެވެ. ލަމްހާ ނުކުމެގެން ދިޔަތާ އެއް މިނިޓް ފަހުން މާވިން އެމްބިއުލާންސަށް ގުޅައިގެން މޭރީގެ ހަށިގަނޑު ހޮސްޕިޓަލަށް ގެންދިޔައެވެ.\nމާވިން ބުނާގޮތުގައި މޭރީ މަރުވީ އަމިއްލައަށް ދަންޖެހިގެންނެވެ. އެހެންނަމަވެސް ޕޯސްޓްމޯޓަމް ރިޕޯޓުން ދައްކާ ގޮތުގައި މޭރީ މަރުވީ ބޮލާއި ކަރަށް ދީފައިވާ އަނިޔާތަކުގެ އިތުރުން ނޭވާ ހާސްކޮށްލައިގެންނެވެ.\nއައިޖީއެމްއެޗްގައި މަސައްކަތްކުރަމުންދިޔަ ޕިލިޕީންސްގެ ނަރުސް މޭރީ މަރުގެ މައްސަލައިގައި ދައުލަތުން ވަނީ ލަމްހާގެ މައްޗަށް3ދައުވާއެއް އުފުލާފައެވެ. ދައުލަތުން ލަމްހާގެ މައްޗަށް އުފުލާފައިވަނީ އެނގި ހުރެ މީހަކު މެރުމުގައި ބައިވެރިވުމުގެ ދައުވާ، އެހެން މީހެއްގެ މުދަލެއްގެ މައްޗަށް ހުއްދަ ނޫން ގޮތެއްގައި ބާރު ހިންގުމުގެ ކުށުގެ ދައުވާގެ އިތުރުން ހުއްދަ ނަގައިގެން ކުރަން ޖެހޭ ކަމެއް ހުއްދަ ނުނަގާ ކުރުމުގެ ކުށުގެ ދައުވާއެވެ.\nދައުލަތުން އުފުލާފައިވާ ތިން ދައުވާގައި ބުނާ ކުށްތައް ކުރި ކަމަށް އޭނާއާ ދެކޮޅަށް އެކަށީގެންވާ ހެކި ވަނީ ހުށަހަޅާފައެވެ. އަދި ޝަރީއަތުގެ މަޖުލީހުގައި ދައުލަތުން އެދުނީ މައްސަލަ ނިމެންދެން ލަމްހާ ބަންދުގައި ބެހެއްޓުމަށެވެ.\nދައުލަތުގެ ވާހަކަތަކާ ގުޅިގެން، ލަމްހާގެ ދިފާއީ ވަކީލު ވިދާޅުވީ ދައުލަތުން ހުށަހަޅާފައިވާ 100 އެއްހާ ހެކީގެ ތެރޭގައި ގިނައީ، މޭރީ ގްރޭސް މަރުވީ ދަންޖެހިގެން ނޫންކަން ސާބިތުކޮށްދިނުމަށް ހުށަހަޅާފައިވާ ހެކިތައް ކަމަށާއި، އެއީ ލަމްހާއަށް ކުރާ ދައުވާތަކާ ގުޅުމެއް ނެތް ހެކިތަކެއް ކަމަށެވެ. އަދި މޭރީ މަރާލުމުގައި ލަމްހާ އަމަލީ ގޮތުން ބައިވެރިވިކަމުގެ އެއްވެސް ހެއްކެއް ނެތް ކަމަށާއި ލަމްހާ އެ ގެއަށް ވަދެފައިވާ ކަން ނުވަތަ މޭރީ ދަންޖެހުނު ކަމަށް ދައްކަން ކުރި ކަމެއް ވެސް ދައުލަތަށް ބުނެ ނުދެވޭ ކަމަށް ވަކީލް ވިދާޅުވިއެވެ.\nއޭނާ ވިދާޅުވި ގޮތުގައި މޭރީ މަރާލީ ލަމްހާ އާއި މާވިން ކުރިން ރާވައިގެންކަން ސާބިތުވާނެ ހެއްކެއް ވެސް ނެތެވެ.\nއެހެންނަމަވެސް، މައްސަލަ ބައްލަވާ ގާޒީ ހުސައިން ފާއިޒު ރަޝާދު ވިދާޅުވީ އިތުރު ހެކިތަކެއް ވެސް ހުށަހަޅަން ހުރުމުން، ޝަރީއަތް ނިމެންދެން ބަންދުކުރުމާ މެދު މިއަދު ގޮތެއް ނުނިންމަވާނެ ކަމަށެވެ. ނަމަވެސް ލަމްހާގެ ބަންދަށް އިތުރު 30 ދުވަސް ކޯޓުން ވަނީ ދީފައެވެ. އަދި މާވިންގެ ބަންދަށް ވެސް އިތުރު 30 ދުވަސް ކޯޓުން ދީފައެވެ.\nމިމައްސަލައިގައި ލަމްހާގެ ގެ ބަލައިފާސްކުރި އިރު، އައިޖީއެމްއެޗްގެ ހުއްދަ ނެތި، އެ ހޮސްޕިޓަލުން ނަގާފައިވާ ‘މީހެއްގެ ފުރާނަ ދުއްވާލެވޭ ވަރުގެ ބާރުގަދަ’ މަނާ ބޭސްތަކެއް ވެސް ފުލުހުން ވަނީ ހޯދާފައެވެ.\nލަމްހާގެ ގެއިން ފެނުނު ސިރިންޖުތައް ތަހުލީލުކުރަން ރާއްޖޭން ބޭރަށް ވަނީ ފޮނުވައިފައެވެ. ވަކީލު ވިދާޅުވީ އަންނަ ހަފްތާގައި މޮބައިލް ފޮރެންސިކް ރިޕޯޓު ޝަރީއަތަށް ހުށަހަޅާނެ ކަމަށެވެ.\nމޭރީގެ މަރުގެ މައްސަލަ


Queue nujehi online koh hidhumayi hoadheyne nizameh gennananee\nކިޔޫ ނުޖެހި އޮންލައިންކޮށް ހިދުމަތް ހޯދޭނެ ނިޒާމެއް ގެންނަނީ\nފްލެޓް ފޯމު ނަގަން މީގެ ކުރިން ކިޔޫއެއް ހަދާފައި: އެކަން ޒަމާނީ ކުރުމަކީ ރާއްޖެއަށް ވަރަށް މުހިންމު ކަމެއް -- އަހުމަދު ޝުރާއު | އަވަސް\nކިޔުގައި ނުޖެހި ސަރުކާރުގެ ބައެއް ކަންކަން އޮންލައިންކޮށް ކުރެވޭނެ ނިޒާމެއް ގާއިިމް ކުރުމުގެ މަސައްކަތް ފަށާފައިވާ ކަމަށް ސައިންސް އެންޑް ޓެކްނޮލޮޖީ މިނިސްޓްރީން ބުނެފި އެވެ.\nމިނިސްޓަރު މަލީހު ޖަމާލް ވިދާޅުވީ އެންމެ ބޮޑު މަސައްކަތަކަށް ވެފައިވަނީ ކުރިއަށް އޮތް ފަސް އަހަރު ދުވަހުގެ ޓެކްނޮލޮޖީގެ މާސްޓާ ޕްލޭން ތައްޔާރު ކުރުން ކަމަށާއި އެ މަސައްކަތް ކުރިއަށް އޮތް ހަމަސް ދުވަހުގެ ތެރޭގައި ނިންމާނެ ކަމަށެވެ. އަދި މާސްޓާ ޕްލޭންގައި އެންމެ ބޮޑު ކަމަކަށް އޮތީ ސަރުކާރު ހިންގުމުގައި ޓެކްނޮލޮޖީ މިހާރަށްވުރެ ފުޅާ ދާއިރާއެއްގައި ބޭނުން ކުރުން ކަމަށްވެސް މިނިސްޓަރު ވިދާޅުވި އެވެ.\nއެކަން ކުރުމަށް އެންމެ މުހިންމު ކަމަކީ މިހާރު ހުރި ހުރިހާ މައުލޫމާތުތައް ނުވަތަ ޑޭޓާ ބޭސްތައް އިންޓަގްރޭޓް ކުރުމެވެ.\n"މީރާއިން ވަކި ޑޭޓާ ބޭސް އެއް، ފިނޭންސް އިން ވަކި ޑޭޓާ ބޭސްއެއް، ޖުޑީޝަރީގެ ވަކި ޑޭޓާ ބޭސްއެއް، ފުލުހުންގެ ވަކި ޑޭޓާ ބޭސްއެއް، މިހެން ގޮސް އެކިއެކި އިދާރާތަކުގެ ވަކިވަކި ޑޭޓާ ބޭސް ހުރުން ވެގެން މިދަނީ ވަރަށް އުނދަގޫ ކަމަކަށް، މައުލޫމާތު އެނަލައިޒް ކުރުމުގައި ވެސް، ހިދުމަތް ފޯރުކޮށް ދިނުމުގައި ވެސް،" މިނިސްޓަރު ވިދާޅުވި އެވެ.\nމިނިސްޓަރު މަލީހު އަވަސްއަށް ހާއްސަ އިންޓަވިއުއެއް ދެއްވަނީ-- ފޮޓޯ: އަހުމަދު ޝުރާއު | އަވަސް\n"އެހެން ކަމުން އެންމެ ބޮޑު ބަދަލަކަށް އަޅުގަނޑުމެންގެ މަސައްކަތް ނިމޭއިރު އަންނާނީ ކިޔުގައި ޖެހިގެން ފިޒިކަލީ އޮފީސްތަކަށް ހިދުމަތް ހޯދަންދާދިއުން ވީހާ ވެސް މަދުކުރުން، އެއީ އަމާޒެއް،"\nމިނިސްޓަރު ވިދާޅުވީ، ކުށުގެ ރެކޯޑް ސާފުކުރަން ވަރަށް މިހާރު ގިނަ އޮފީސްތަކަށް ދާން ޖެހޭ ކަމަށާއި އެހެން ކަމުން އެކަމަށް ހައްލު ހޯދައި ދިނުމުގެ ގޮތުން އެއްވެސް އޮފީހަކަށް ނުގޮސް އައިޑީކާޑް ޔުނިޓުގެ އީފާސް މެދުވެރިކޮށް ހުރިހާ ކަމެއް ކުރެވޭނެ ގޮތް ހަދާނެ ކަމަށެވެ.\n"އަނެއް ކަމަކީ ފްލެޓަށް އެޕްލައިކުރާއިރު ވަރަށް ދިގު ކިޔުގައި ޖެހިގެން ފޯމް ނަގަން ނަމްބަރު ނަގައިގެން، އެހެން ނަހަދަ އެ ޕްރޯސެސް އޮޓޮމޭޓް ކުރުމުގެ މަސައްކަތް މިހާރު ހައުސިން މިނިސްޓްރީއާ ގުޅިގެން ފަށައިގެން މިއުޅެނީ މިކޮޅުން، އަލްޓިމޭޓްލީ ނިމޭއިރު އަޅުގަނޑުމެންގެ އުންމީދަކީ ފޯމް ހުށަހަޅާއިރު އެމީހަކަށް އިނގޭނެ އެމީހަކަށް ލިބޭ ޕޮއިންޓް، އެހެންވީމަ ވަރަށް ޓްރާންސްޕޭރެންޓްކޮށް ފަރުދާގެ ފުރަގަހުގައި ކުރަންޖެހޭ ކަމެއް ނޯންނަ ގޮތަށް ހަމައެކަނި ކުރަންޖެހެނީ އެއް ފްލެޓެއް 100 ޕޮއިންޓް ލިބިއްޖެނަމަ ގުރުއަތުލުން ކޮންމެސް ގޮތެއް ގެންދާނެ އުސޫލެއް ކަނޑައެޅުން،" މިނިސްޓަރު ވިދާޅުވި އެވެ.\nފްލެޓަށް ފޯމް ހުށަހެެޅުމަށް ކިޔުގައި ނުޖެހި ހުށަހެޅޭނެ ނިޒާމެއް ގާއިމް ކުރުމަކީ ރައީސް އިބްރާހިމް މުހައްމަދު ސޯލިހްގެ 100 ދުވަހުގެ ވައުދުތަކުގެ ތެރެއިން ހައުސިން މިނިސްޓްރީއަށް ފުރިހަމަ ކުރަން ހަވާލުކޮށްފައިވާ ވައުދެކެވެ.\nފްލެޓް މައްސަލަ މުހައްމަދު މަލީހު ޖަމާލް


އިބްރާހީމް ރުޝްދީ އަލްއަޒްހަރީ - ވިކިޕީޑިއާ\nއިބްރާހީމް ރުޝްދީ އަލްއަޒްހަރީ\nފަޟީލަތުއްޝައިޚް އިބްރާހީމް ރުޝްދީ އަލްއަޒްހަރީ\nއައްޝައިޚް އިބްރާހީމް ރުޝްދީ (އުފަންވެވަޑައިގަތީ 15 އޮކްޓޯބަރ1897 ، ހއ.ކެލާ ) އަކީ ދިގުމުއްދަތެއްގައި ދިވެހި ދައުލަތަށް ޚިދުމަތްކުރެއްވި އަގުހުރި ދިވެހި ދަރިއެކެވެ. ޚާއްޞަކޮށް ތަޢުލީމީ ރޮނގުންނާއި، އުގަންނައި ދެއްވުމުގެ ގޮތުން ވަރަށް މަތިވެރި ޝަޚްޞިއްޔަތެކެވެ. ޢަރަބި ބަހާއި ދިވެހި ބަހުގެ ޢިލްމް ވެރިއެކެވެ.\n3 ގައުމީ ޚިދުމަތުގައި\nއައްޝައިޚް އިބްރާހީމް ރުޝްދީ (އުފަންވެވަޑައިގަތީ 15 އޮކްޓޯބަރ 1897 ، ހއ.ކެލާ ) އަކީ ތިލަދުންމަތީ އުތުރުބުރީ ކެލާގެ ބޭފުޅެކެވެ. ބައްޕަ އަކީ ހއ. ކެލާ މުރަނަ މޫސާގެ މުރަނަ މުޙައްމަދު އެވެ. މަންމައަކީ ކެލާ ހައްވަ އެވެ. ބައެއް ލިޔުންތަކުގައި އުފަންވެ ވަޑައިގަތީ 28 އޮކްޓޯބަރު 1897 ( 18 ޖުމާދިލް އޫލާ 1315ހ ) ގައި ކަމަށް ލިޔެފައި ވެއެވެ.\nއައްޝައިޚް އިބްރާހީމް ރުޝްދީ ގެ އުފަންރަށަކީ ހއ. ކެލާ އެވެ. އޭނާގެ ދިރިއުޅުން ފައްޓަވައިގަތީ ވަރަށް އާދައިގެ ފެންވަރެއްގައެވެ.އޭނާ އަކީ އަމިއްލަ ހިތްވަރާއި މަސައްކަތުން ތައުލީމް ހޯއްދެވި ބޭފުޅެކެވެ. ގޭގެ ނޯކިރީ ކުރެއްވުމާއި ބޯޓް ދަތުރުކުރެއްވުމުންނެވެ. މިދަތުރުތައް ކުރެއްވި ދުވަސްވަރު އޭނާ ޤަޞްދު ކުރެއްވީ އަރަބި ބަހުގެ ތައުލީމް ހޯއްދެވުމަށް މިޞްރަށް ފައިބާ ވަޑައިގަތުމަށެވެ.އޭނާ މިޞްރަށް ވަޑައިގަތީ މީލާދީން 1913 ވަނަ އަހަރު އެވެ. މިވަރުގަދަ އަޒުމް އޭނާ ކާމިޔާބު ކުރެއްވި އެވެ. މިޞްރުގެ ޖާމިޢުލް އަޒްހަރުގައި ގިނަ ދުވަސްތަކެއް ޢިލްމް ހޯއްދެވުމުގައި އޭނާ ހޭދަކުރެއްވި އެވެ. ބުނެވޭގޮތުގައި އަޒްހަރުގައި ގާތްގަނޑަކަށް 13 ވަރަކަށް އަހަރު ކިޔަވާ ވިދާޅުވުމަށް އުޅުއްވި އެވެ. ޣައިރު ނިޒާމް ކިޔަވާ ވިދާޅުވެ ޢާލިމީ ފާސް ހޯއްދެވި އެވެ. ދިވެހި ބަހުގެ ފޮތްތައް ލިޔުއްވައި ޗާޕުކޮށް ޝާއިއުކުރެއްވިއެވެ.\nގައުމީ ޚިދުމަތުގައި[އުނިއިތުރު ގެންނަވާ]\nމިޞްރުން ތަޢުލީމް ޙާޞިލް ކުރެއްވުމަށް އައްޝައިޚް އިބްރާހީމް ރުޝްދީ އަލްއަޒްހަރީ މާލެވަޑައިގަތީ ގާތްގަނޑަކަށް 1927 ވަނަ އަހަރު ހިސާބުގައެވެ. އޭރު ރާއްޖޭގައި އޮތީ ސުލްޠާން މުޙައްމަދު ޝަމްސުއްދީން(ތިންވަނަ)އިގެ ރަސްކަމެވެ. މިޞްރުން ކިޔަވައިގެން މާލެ ވަޑައިގަތުމަށްފަހު އައްޝައިޚް އިބްރާހީމް ރުޝްދީ މާލޭގައި އުފެދުނު ފުރަތަމަ މަދަރުސާ މަދަރުސަތުއް ސަނިއްޔާގެ މުދައްރިސަކު ކަމުގައި ހިމެނިވަޑައިގަތެވެ. މިގޮތުގެ މަތީން ގައުމަށް ޚިދުމަތް ކުރެއްވުމުގައި ހުންނަވަނިކޮށް އޭރުގެ ކީރިތި މަހާރަދުން އައްސުލް މުޙައްމަދު ޝަމްސުއްދީން ދައުލަތުގެ މަޝްވަރާ މަޖުލިސެއް އުފެއްދެވި ހިނދު އެމަޖުލީހުގެ މެންބަރަކު ކަމުގައި އައްޝައިޚް އިބްރާހީމް ރުޝްދީ އައްޔަން ކުރެއްވި އެވެ. އަދި ރާއްޖޭގެ ފުރަތަމަ ގާނޫނު އަސާސީ އެކުލަވާލި މަޖުލީހުގެ މެންބަރަކަށް ވެސް އޭނާ ވެވަޑައިގަތެވެ.\nފުރަތަމަ ގާނޫނީ ސަރުކާރުގައި އައްޝައިޚް އިބްރާހީމް ރުޝްދީ ފުރުއްވީ ދައުލަތުގެ ބަންޑާރަ ނައިބުގެ ކަމުގެ މަތިވެރި މަގާމެވެ. މަޝްހޫރު މޮޓަރު ބޯޓް ގަޑުބަޑުގައި އޭނާ ސިލޯނުގެ ވެރިރަށް ކޮޅުނބަށް ފޮނުވާލިއެވެ. އޭގެ ދުވަސްކޮޅެއް ފަހުން ދެން އައްޝައިޚް އިބްރާހީމް ރުޝްދީ ފެނިވަޑައިގަތީ މަހުކަމަތުލް އައުޤާފުގެ ވެރިއެއްގެ ގޮތުންނެވެ. އާދެ ވަޒީރުލް އައުޤާފް ގެ މަގާމުގައި ހުންނަވަނިކޮށެވެ. މަޙްކަމަތުއް ޝަރުޢިއްޔާގެ އިސް ބޭކަލެއްގެ ގޮތުންނެވެ.\nއައްޝައިޚް އިބްރާހީމް ރުޝްދީ ލިޔުއްވި ސުއްލަމުލް އަރީބު މިފޮތަކީ ދިވެހިބަހަށް އެމަނިކުފާނު ކުރެއްވި ވަރަށް ވެސް ބޮޑު ޚިދުމަތެކެވެ.\n20 އެޕްރީލް 1927 - މަދަރުސަތުއް ސަނިއްޔާގެ މުދައްރިސްކަން (އައްވަލް އުސްތާޛުކަން)\n16 ޑިސެމްބަރު 1932 : ފުރަތަމަ ފަހަރު\n27 ފެބުރުއަރީ 1940 : ދެވަނަ ފަހަރު\nގާނޫނު އަސާސީ އުފެއްދުމަށް އައްޔަންކުރެއްވި މަޖުލީހުގެ މެންބަރުކަން\nޝަމުސުއްދީން ހޮއްވެވި މަޝްވަރާ މަޖުލީހުގެ މެންބަރުކަން\n24 އެޕްރީލް 1937 - މަދަރުސާގެ މުދައްރިސްކަން\nމަހުކަމަތުލް މަޢާރިފްގެ ވެރިކަން\n2 ޑިސެމްބަރު 1939 : ފުރަތަމަ ފަހަރު\n30 ސެޕްޓެމްބަރު 1940 : ދެވަނަ ފަހަރު\nމަޙްކަމަތުލް އައުޤާފްގެ ޤާއިމް މަޤާމްކަން\n27 ފެބުރުއަރީ 1940 : ފުރަތަމަ ފަހަރު\n29 ޖެނުއަރީ 1941 : މަޙްކަމަތުލް މާލިއްޔާގެ ވަކީލްކަން\nވަޒީރުލް އައުގާފް ކަން\n28 އެޕްރީލް 1951 : ފުރަތަމަ ފަހަރު\n15 ޑިސެމްބަރު 1957 : ދެވަނަ ފަހަރު\n10 ޖުލައި 1954 : ތިންވަނަ ފަހަރު\n3 ސެޕްޓެމްބަރު 1953 : ގާނޫނު އަސާސީ އެކުލަވާލާ މަޖުލީހުގެ މެންބަރުކަން\n5 ސެޕްޓެމްބަރު 1953 : މަޙުކަމަތުއް ޝަރުޢިއްޔާގެ ވެރިކަން\nނިޔާ ކަނޑައަޅާ ކޮމިޓީގެ މެންބަރުކަން\nމަޙްކަމަތުއް ޝަރުއިއްޔާގެ އިސް ނާއިބުކަން\n1 އޮގަސްޓް 1956 : ފުރަތަމަ ފަހަރު\n18 ޖެނުއަރީ 1958 : ދެވަނަ ފަހަރު\n28 ނޮވެމްބަރު 1957 : ދަންނަ ބޭކަލުންގެ ކޮމިޓީގެ މެންބަރުކަން\n10 މާރޗް 1958 : ވުޒާރަތުލް މަޢާރިފްގެ ބަސްކޮމިޓީގެ މެންބަރުކަމާއި ރައީސްކަން\n17 ޖެނުއަރީ 1959 : ރައްޔިތުން މަޖުލީހުގެ ރަދުންގެ މެންބަރުކަމާއި ރައީސްކަން\n11 އޮގަސްޓް 1959 : މަޢާރިފްގެ މުދައްރިސްކަން\n11 ސެޕްޓެމްބަރު 1959 : މަޢާރިފްގެ2ނަންބަރު މުދައްރިސްކަން\n25 ނޮވެމްބަރު 1959 : ފަނޑިޔާރު މަނިކުފާނުގެ މުޢާވިންކަން\nދީނީ ރޫހުގެ މުހައްރިރުކަމާއި މުޙައްރިރުގެ ނާއިބުކަން\nއައްޝައިޚް އިބްރާހީމް ރުޝްދީ އަވަހާރަވެ ވަޑައިގަތީ 29 އޮކްޓޯބަރ 1961 ، 19 ޖުމާދިލް އޫލާ 1381 ދުވަހުގެ ހަވީރުގެ ވަގުތެއްގައެވެ. އައްޝައިޚް އިބްރާހީމް ރުޝްދީ އަވަހާރަވި އިރު ހުންނެވީ ވަޒީރުލް އައުޤާފްގެ މަގާމްގައެވެ. އޭނާ އަކީ ރާއްޖޭގެ ރައްޔިތުން މަޖުލީހުގެ މެންބަރެކެވެ. އެމަޖުލީހުގެ ނާއިބު ރައީސްކަންވެސް ދިގުމުއްދަތަކަށް ކުރެއްވި އެވެ. އައްޝައިޚް އިބްރާހީމް ރުޝްދީގެ ސަންދޯއްފުޅު އޭނާ ހުންނެވި ގެއިން ނެރެއްވުމުގައި އޭރުގެ ކީރިތި މަހާރަދުންނާއި، ބޮޑުވަޒީރާއި، ވަޒީރުން މަޖުލީހުގެ މެންބަރުން ބައިވެރިވެ ވަޑައިގަތެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 1 ޖުލައި 2021، 17:23 ގައެވެ.


Committee thakakee MDP ai Nasheed ge milkeh noon: Jamaeel | ThePress\nLast Updated 22:33, 06 July\nކޮމިޓީތަކަކީ އެމްޑީޕީ އާއި ނަޝީދުގެ މިލްކެއް ނޫން: ޖަމީލު\nމަޖިލީހުގައި ހިންގާ ކޮމިޓީތަކަކީ މޯލްޑިވްސް ޑިމޮކްރެޓިކް ޕާޓީ(އެމްޑީޕީ) އާއި މަޖިލީހުގެ ރައީސް މުހައްމަދު ނަޝީދުގެ މިލްކެއް ނޫން ކަމަށް ކުރީގެ ނައިބު ރައީސް ޑރ. މުހައްމަދު ޖަމީލް ދިވާޅުވެއްޖެއެވެ.\nޖަމީލް މިހެން ވިދާޅުވީ، ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ކަރުފުޅުގައި ޗޭނު ޖަހާފައިވާތަން ކުރަހާފައިވާ ފޮޓޯއަކުން ކްރިމިނަލް ކޯޓުގެ ގާޒީ އަހުމަދު ހައިލަމް ނަސްރުގެ ދުވަހުގެ ތަހުނިޔާ ވިދާޅުވުމަކީ އިންސާނީ ކަރާމަތަށް އަރައިގަތުމުގެ އަމަލެއް ކަމަށް ރައްޔިތުންގެ މަޖިލީހުގެ ހިއުމަން ރައިޓްސް ކޮމިޓީއިން ނިންމުމުންނެވެ.\nމީގެ އިތުރުން ޖަމީލު ވިދާޅުވީ ތުހުމަތުތައް ތަހުގީގުކުރުމުގެ ބަދަލުގައި ގާޒީ އިތުރަށް ކުށްވެެރިކޮށް އެކަމުގެ ތެރެއަށް ވަންނަން ކުރަމުންދާ މަސައްކަތުން ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑަރިންގެ ދައުވާގައި ހުކުމް އިއްވުމުގެ ޝަރީއަތުގެ އަޑުއެހުން ކެންސަލް ކޮށް އެ މައްސަލަ ބައްލަވާ ކްރިމިނަލް ކޯޓުގެ ގާޒީ އަހްމަދު ހައިލަމް ސަސްޕެންޑް ކުރުމުން ޔާމީންގެ ޝަރީއަތަށް ނުފޫޒް އޮތް ވަރު ހާމަވެގެން ދާކަމަށެވެ.\nއަދި ޖަމީލު ވިދާޅުވީ އެމްޑީޕީއަށް ބާރު ލިބުމުން މަޖިލީހާއި މުއައްސަސާތަށް ބޭނުން ކުރަނީ ބަދަލުހިފަން ކަމަށެވެ.\nހައިލަމް ބޭނުން ކުރެއްވި ފޮޓޯއާ ގުޅިގެން ރައްޔިތުންގެ މަޖިލީހުގެ ހިއުމަން ރައިޓްސް ކޮމިޓީއިން އިނގިރޭސި ބަހުން ނެރުނު ބަޔާނެއްގައި ފާހަގަކޮށްފައި ވަނީ ގާނޫނު އަސާސީންނާއި އެންޓި ޓޯޗާ ގާނޫނުން ދިވެހި ކޮންމެ ރައްޔިތެއްގެ އިންސާނީ ކަރާމަތް ރައްކާތެރި ކުރުމުގެ ހައްގު ފޯރުކޮށްދޭ ކަމެވެ. އެހެންކަމުން، އެފަދަ އަމަލުތަކަށް ދައުލަތުގެ މަގާމެއްގައި ހުރި މީހަކު އަރައިގަނެގެން ނުވާނެ ކަމަށާއި ހައިލަމްގެ އެ އަމަލަކީ، އިންސާނީ ކަރާމާތަށް އަރައިގަތުމުގެ އަމަލެއްގެ އިތުރުން، ޔޫއެން ކޮންވެންޝަން އެގެއިންސްޓް ޓޯޗާ އެންޑް އިންހިއުމަން ޑިގްރޭޑިން ޓްރީޓްމަންޓް އެންޑް ޕަނިޝްމަންޓުގެ އާޓިކަލް ތިނަކާ ހިލާފު ކަމެއް ކަމަށްވެސް ކޮމިޓީން ވަނީ ބުނެފައެވެ.\nއިސް ގާޒީ ހައިލަމް ސަސްޕެންޑް ކުރުމުގެ އިތުރުން އޭނާއާ ގުޅޭ އިތުރު މައްސަލައެއް ވެސް ޖުޑީޝަލް ސާވިސް ކޮމިޝަން (ޖޭއެސްސީ) އިން ދަނީ ބަލަމުންނެވެ. އެކަމާ ގުޅިގެން ހައިލަމް ނެރުއްވި ބަޔާނެއްގައި ވަނީ ޔާމީން ޖަލަށްލާނެ ކަމުގެ ޔަގީން ކަން ހޯދަން ސަރުކާރުގެ އެކި ފަރާތްތަކުން އޭނާއަށް ނުފޫޒު ފޯރުވާފައިވާ ކަމަށެވެ.\nހަބަރު ރައްޔިތުންގެ މަޖިލިސް އެމްޑީޕީ މުހައްމަދު ނަޝީދު ގާޒީ ހައިލަމް ސިޔާސީ ޑރ. ޖަމީލް\nމިފަހަރު ކޮމެޓީގެ މަސައްކަތްކުރާނީ އެމްޑީޕީ އާއި ރައީސް ނަޝީދު ބޭނުންވާގޮތަށް ކަލޭ ހުންނަންޖެހޭނީ ތިޔަހެން ގޮވަގޮވާ\nމިއަދު މަރުވީ އައިޖީއެމްއެޗުން ކޮވިޑް ޖެހުނު މީހެއް: ޑރ. ނަޒްލާ


ބަރަހަނާ ހާލުގައި ހުރި ފިރިހެނަކު މާލޭގެ މަގުމަތިން ހައްޔަރުކޮށްފި - Suvaadheeb\nބަރަހަނާ ހާލުގައި ހުރި ފިރިހެނަކު މާލޭގެ މަގުމަތިން ހައްޔަރުކޮށްފި\nއާޓިކަލް ޕޯސްޓްކުރީ ސުވާދީބު4މަސް ކުރިން يوليوز 1, 2019 02393\nބަރަހަނާ ހާލުގައި މާލެ މަގުމަތިން ދިޔަ މީހަކު ފުލުހުންގެ ބެލުމުގެ ދަށަށް ގެންގޮސްފިއެވެ.\nއެ މައްސަލައާއި ގުޅިގެން ހައްޔަރުކޮށްފައި ވަނީ 40 އަހަރުގެ ފިރިހެނެކެވެ. އޭނާ ހައްޔަރުކޮށްފައި ވަނީ އަމީނީ މަގު ދަރުބާރުގެ ކައިރިންނެވެ.\nއޭނާ ހައްޔަރު ކުރާ ވީޑިއޯއެއް މިހާރު މީސް މީޑިއާގައި ދަނީ ދައުރުވަމުންނެވެ. އެ ވީޑިއޯއިން ފެންނަގޮތުގައި، ފުލުހަކު އޭނާ ހުއްޓުވަން އުޅުމުން އޭނާ އެ ފުލުސް މީހާ ދުރަށް ޖައްސާލައެވެ. އަދި އަނެއްކާވެސް އޭނާ މަގުގެ މެދުން ލާފައި އެއްފަރާތަކަށް ހިނގައި ގަނެއެވެ. އަނެއްކާވެސް ފުލުހަކު އޭނާ ހުއްޓުވަން އުޅުމުން އަތް ފޮޅުވާލައެެވެ.\nއެ ވީޑިއޯއިން ފެންނަ ގޮތުގައި، އެ މީހާ ހުއްޓުވުމަށް އެހެން މީހަކުވެސް މަސައްކަތް ކުރެއެެވެ. އަދި އޭނާ ހުއްޓުވައި ޕޭވްމެންޓް މައްޗަށް އެރުވުމުންވެސް އަނެއްކާވެސް ފޮޅުވާލާފައި ދުއްވައިގަންނަ މަންޒަރު ފެނެއެވެ.\nފުލުހުންގެ މީޑިއާ އޮފިޝަލް “ޑިޕީ”އަށް މައުލޫމާތުދެމުން ވިދާޅުވީ، މާލޭގެ އަމީނީ މަގުގައި ބަރަހަނާ ހާލުގައި ހިނގާފައިދިޔަ މީހަކު މިރޭ 18:40 ހާއިރު ފުލުހުންގެ ބެލުމުގެ ދަށަށް ގެންގޮސްފައިވާކަމަށެވެ.\nއޭނާ ފުލުހުންގެ ބެލުމުގެ ދަށަށް ގެންގޮސް، މިހާރު އާއިލާއާ ހަވާލުކޮށްފައިވާކަަމަށްވެސް އޮފިޝަލް ވިދާޅުވިއެވެ. އެ އޮފިޝަލް ވިދާޅުވިގޮތުގައި، އޭނާ އަކީ ސިކުނޑި ހަމަނުޖެހޭ މީހެކެވެ.\nމިދިޔަ ހަފްތާގައި މާލޭގެ މިސްކިތަކަށް އަރައި ނަމާދަށް ތިބި މީހުންނަށް ހަމަލާދޭން އުޅުނު ބިދޭސީ އަންހެނަކު ވެސް ހިފެހެއްޓިއެވެ. ފުލުހުން ވިދާޅުވީ އެއީ ވެސް ނަފްސާނީ މައްސަލައަކަށް ފަރުވާ ހޯދަމުން ދިޔަ މީހެއް ކަމަށެވެ.\nމުހިންމީ ބޮޑެތި ޕްރޮޖެކްޓެއް ނޫން، ޕްލޭން ކޮށްގެން ކަންކަން ކުރިއަށް ގެންދިއުން: މިނިސްޓަރު ފައްޔާޒް\nދިވެހިން އިންޑިއާ އަށް ގެންގޮސް ޙުކުމް ކުރެވޭނެ އެއްބަސްވުމެއްގައި ނަޝީދު ސޮއި ކުރަނީ\nހުޅުމާލޭ ބީޗް ކެފޭތައް ހުސްކޮށް ތަން ސާފުކުރަން އެޗްޑީސީން އަންގައިފި\nސުވާދީބު 10 މަސް ކުރިން دجنبر 25, 2018\n2018: މަރުތަކާއި، ހިޔާނަތުގެ ހަޤީޤަތް ނުހޯދުނު!\nސުވާދީބު 10 މަސް ކުރިން يناير 14, 2019\nސުވާދީބު 10 މަސް ކުރިން دجنبر 17, 2018


އެހެން މީހުންނަށް އިތުބާރުކޮށްގެން ފައިސާ ގެއްލޭނަމަ ބޮޑީ އިތުބާރުކުރި މީހާގެ މައްސަލަ!: މުފްތީ މެންކް\nމީހުންނަށް އިތުބާރު ކުރުމުން ފައިސާކޮޅު ގެއްލޭ މައްސަލަތައް ދަނީ އިތުރުވަމުންނެވެ. އެފަދަ މައްސަލަތައް އިތުރުވަމުން އަންނަވަރުން މީސްތަކުން މިހާރު މިވަނީ ވަރަށް ބޮޑަށް ވިސްނަން ޖެހިފައެވެ.\nބައެއް މީހުން އައިސް ތިބާގެ އަތުގައި ހުންނަ ފައިސާ ވަރަށް ފަސޭހައިން އިތުރުވާނެ ގޮތް ކިޔައިދޭނެއެވެ. އަދި އެކަމާ ޖާމިނުވާން ބޭނުންވެ ފައިސާ އެބަ ހޯދައެވެ. އެފަދަ ޙާލަތުގައި ފުރަތަމަވެސް ވިސްނައިލަންވީ ފައިސާ އިތުރުކުރުމަކީ އެހައި ފަސޭހައިން ކުރެވެން އޮންނަ ކަމެއް ނަމަ އެމީހާ އެކަން ނުކޮށް ހުންނަ ސަބަބާއިމެދުގައެވެ.\nފިހާރަތަކުން ޢާންމުކޮށް ގަންނަން ލިބޭ އަގަށްވުރެ މާ ބޮޑުތައް ހެޔޮ އަގުގައި ތަކެތި ހޯދައިދޭނެ ކަމަށްބުނެވެސް އެބަ ފައިސާ ހޯދައެވެ. އެފަދަ ހާލަތުގައި ފުރަތަމަވެސް ވިސްނައިލަންވީ އެހައި ހެޔޮ އަގެއްގައި އެމީހަކު އެ އެއްޗެއް ހޯދަނީ ކޮން ގޮތަކުންތޯއެވެ؟ އެމީހާ އަމިއްލައަށް އުފައްދަނީތޯއެވެ؟ އަދި އެމީހާ އެބުނާ މާހެޔޮ އަގަކީ މުދައު އުފައްދާ ކުންފުނިން އެއްވެސް މީހަކަށް ވިއްކާ އަގެއްތޯއެވެ!\n100 ދިރުހަމަ ގަންނަން ލިބޭ އެއްޗެއް 80 ދިރިހަމަށް ގަންނަން މީހަކާއި 80 ދިރިހަމް ހަވާލުކުރުމުން އެއްޗެއް ނުލިބިއްޖެ ނަމަ 80 ދިރުހަމް އެކުގައި ގެއްލުނީއެވެ. އެއަށް 20 ދިރިހަމް އިތުރުކޮށް 100 ދިރުހަމަށް އެ ގަނެފިނަމަ އެ އެއްޗެއް އޮންނާނީ ލިބިފައެވެ. ވީއިރު ފައިދާ ބޮޑީ ކޮން ގޮތެއް ހެއްޔެވެ؟\nވައްކަންކުރި ނުވަތަ މަކަރު ހެދި މީހާއަށް އެކަމުގެ ޢަޛާބް ދެއްވަވާނެތެވެ. ވީމާ އެއީ ގެއްލިގެންދާ އެއްޗެއްވެސް ނޫނެވެ. ނަމަވެސް ބަލަންވީ ވަރަށް ނުބަލައި ފައިސާ ޚަރަދުކުރުމުން އެކަމުން ލިބޭ ގެއްލުން އެ ލިބެނީ އެމީހާގެ އަމިއްލަ އިހްމާލުންނެވެ. އަމިއްލަ އިހްމާލުން ފައިސާ ނުގެއްލޭނެ ގޮތްތަކަށް އަބަދުވެސް ވިސްނަންވާނެއެވެ. އެހެނީ ތިމާގެ އަތުގައި ހުރި ނަމަވެސް ކޮންމެ ފައިސާއަކީވެސް އަދި ތަނަވަސްކަމަކީވެސް ﷲ ތަޢާލާ ޙަވާލުކުރައްވަވާ އަމާނާތެކެވެ. އެއިގެ ބޭނުން ހިފަން ޖެހޭނީ ޙިކުމަތްތެރިކަމާއިއެކުގައެވެ. ދެ ދުނިޔޭގައިވެސް ފައިދާކުރާނެ ގޮތަށެވެ.\nވީމާ މަކަރާއި ޙީލަތް ހެދުން މިހައި ޢާންމުވެފައިވާއިރު އެކަންކަމަށް ވަރަށް ބޮޑަށް ހޭލުންތެރިވާން ޖެހޭނެއެވެ. އެއީ ތިމާގެ ކިބައި އޮތް ޒިންމާއެއް ކަމަށް ބަލައި މަސްއޫލިއްޔަތު އަދާކުރަންވާނެއެވެ. އެހެން މީހުންނަށް އިތުބާރުކޮށްގެން ފައިސާ ގެއްލޭނަމަ ބޮޑީ އިތުބާރުކުރި މީހާގެ މައްސަލަކަން ޤަބޫލުކުރަންވާނެއެވެ.


Payer: Dhahhkan jehey huriha bilakaai beynunvaa hidhumaithah ehh thanakah! - One Online\nޕޭޔާރ: ދައްކަން ޖެހޭ ހުރިހާ ބިލަކާއި ބޭނުންވާ ހިދުމަތްތައް އެއްތަނަކުން\nއާންމުކޮށް ބޭނުންކުރާ ގިނަ ހިދުމަތްތަކަށް އެއް ތަނަކުން ބިލު ދެއްކޭނެ ހިދުމަތް ގާއިމް ކުރުމުގެ ގޮތުން އުފެއްދި ދިވެހި ފުރަތަމަ މޮބައިލް އެޕްލިކޭޝަން "ޕޭޔާރ" ލޯންޗުކޮށްފިއެވެ.\n"ޕޭޔާރ" އެޕްލިކޭޝަން ތަރައްގީ ކުރި ޕޭޔާރ ޕްރައިވެޓް ލިމިޓެޑްގެ ސީއީއޯ އަލީ ހާރިސް ވިދާޅުވި ގޮތުގައި މި އެޕްލިކޭޝަނުގެ މަގުސަދަކީ ހުރިހާ ޕޭމަންޓެއް އެއްތަނަކަށް ގެނެސް ފަސޭހަކަމާ އެކު ހިދުމަތްތަކަށް ފައިސާ ދެއްކޭނެ މަގު ފަހިކޮށް ދިނުމެވެ. އެގޮތުން، މިއަދުން ފެށިގެން ރާސްޓަސް، ރީލޯޑް، އޫރިދޫގެ ބިލްތަކަށް ފައިސާ ދެއްކުމުގެ އިތުރަށް ލަވަފޮށި، އައިޓިއުންސް، ގޫގަލް ޕްލޭ، ޕްލޭސްޓޭޝަން ނެޓްވޯކް އަދި ސްޕޮޓިފައިގެ ގިފްޓް ކާޑުތައް ވެސް މި އެޕު މެދުވެރިކޮށް ގަންނަން ލިބޭނެކަމަށް ހާރިސް ވިދާޅުވި އެވެ. މީގެ އިތުރަށް، ކުރިޔަށް އޮތްތަނުގައި ޕޭޔާރ މެދުވެރިކޮށް ކަރަންޓާއި ފެން ބިލު ދެއްކުމުގެ ހިދުމަތާއި އަދިވެސް އެހެނިހެން ގިނަ ހިދުމަތްތަކެއް ލިބިގެންދާނެކަމަށް އެކުންފުނިން ބުންޏެވެ.\nމިހާރުވެސް ވަކިވަކިން އޮންލައިންކޮށް ބިލްދެއްކޭ އެޕްލިކޭޝަންތައް ހުރިކަމުގައިވިޔަސް، ކޮންމެ ހިދުމަތަކަށް ވަކި އެޕްލިކޭޝަނެއް އެޅުމުގެ ބަދަލުގައި އެ ހުރިހާ ހިދުމަތަކަށް ޕޭޔާރ މެދުވެރިކޮށް ފައިސާ ދެއްކޭނެ ކަމަށް ހާރިސް ވަނީ ވިދާޅުވެފައެވެ.\n"ޕޭޔާރ"ގައި އެއް ފަހަރު ދައްކަން ބޭނުންވާ ބިލް އެޑްކުރުމަށްފަހު ކޮންމެ މަހަކު ބިލް ތައްޔާރުވުމުން ނޮޓިފިކޭޝަން ލިބޭނެއެވެ. އަދި މާކެޓްގައި ހުރި އެޕްލިކޭޝަންތަކާ ހިލާފަށް އެއް އެކައުންޓަށްވުރެ ގިނަ އެކައުންޓްތައް މެނޭޖްކޮށް، އެއްފަހަރާ އެތައް ބިލެއް ދެއްކުމުގެ ހިދުމަތް "ޕޭޔާރ" މެދުވެރިކޮށް ލިބޭނެ އެވެ.\nމުސްތަގުބަލުގައި "ޕޭޔާރ" ޕޭމަންޓް ހިދުމަތުގެ އިތުރަށް، ފައިނޭންޝަލް އެވެއާނެސް އިތުރުކޮށް، މަހެއްގެ މައްޗަށް ހިނގާ ހަރަދުތައް ޓްރެކް ކުރެވޭ ފަދަ އެޕްލިކޭޝަނަކަށް "ޕޭޔާރ" ހައްދަވާނެ ކަމަށް ވެސް ހާރިސް ހާރިސް ވިދާޅުވި އެވެ.\n"ޕޭޔާރ"ގެ ސަބަބުން ދިވެހިންގެ ދިރިއުޅުން އިތުރަށް ފަސޭހަކޮށް ބިލުދައްކަން ކިއުގައި ޖެހުމުގެ ސަގާފަތް ނައްތާލައި ބިލްތައް ދައްކަން އެތައް އެޕްލިކޭޝަނެއް އެޅުމުގެ ބޭނުން ކެނޑިގެންދާނެ ކަމަށް މި ހިތްގައިމު އެޕްލިކޭޝަން ތަރައްގީ ކުރި ފަރާތުން ދެކެއެވެ. ޕޭޔަރ އެޕްލިކޭޝަން މިހާރުން ފެށިގެން ގޫގަލް ޕްލޭސްޓޯ އަދި އެޕަލް އެޕްސްޓޯއިން ޑައުންލޯޑުކުރެވޭނެއެވެ.\nގުޅޭ ޓެގު ޕޭޔަރ